Raees Solih aai Gasim; mihaaru kon kameh? – adduLIVE\nރައީސާއި ގާސިމް: މިހާރު ކޮން ކަމެއް؟\nJun 11, 2022, 09:39 މުޙައްމަދު ހަނީފު\nރާއްޖޭގެ ސިޔާސީ މަސްރަހަށް ބަލާ އިރު މިހާރު އެންމެ ގިނަ ބައެއްގެ ސަމާލުކަން ހުއްޓިފައި މި ވަނީ ރައީސް އިބްރާހީމް މުހައްމަދު ސޯލިހާއި ޖުމްހޫރީ ޕާޓީގެ ލީޑަރު ގާސިމް އިބްރާހީމަށެވެ. ރައީސް އިއްޔެ ގާސިމްގެ ވިލާ އެއާ ފްލައިޓެއްގައި ނުރަސްމީ ދަތުރުފުޅެއްގައި ވަޑައިގެންނެވީ މަޖިލީހުގައި ގާސިމް ތަމްސީލުކުރައްވާ އޭނަގެ އުފަން ރަށް، އދ. މާމިއްގިޔަށެވެ.\nރައީސްގެ މި ދަތުރާ އެކު ދެން ދެކެވުނީ އަންނަ އަހަރުގެ ރިޔާސީ އިންތިހާބާ ގުޅޭ ގޮތުން ގާސިމާ މަޝްވަރާކުރައްވަން ކުރައްވާ ދަތުރެއްގެ ގޮތުގަ އެވެ. އެގޮތުން ރައީސްގެ ރަނިންމޭޓްކަން ގާސިމަށް ހުށަހެޅިކަމުގެ ވާހަތަކެއް އިއްޔެ މީޑިއާތަކުގައި ވެސް ވަރަށް ގަދަ އަށް ދެކެވުނެވެ. އެކަމަކު އެކަން ޖޭޕީން ދޮގުކޮށް ބުނެފައި ވަނީ އެއީ މުޅިން ހަގީގަތާ ހިލާފު ވާހަކައެއް ކަމަށެވެ.\nHappening Now : Raees @ibusolih Maamigili ah vadaigathun. pic.twitter.com/ibTDYXqlDh\n— JP Secretariat (@JPSecretariat) June 10, 2022\nއޭގެ ފަހުން އަނެއްކާ ރައީސް ވަނީ ރޭ ގާސިމާ އެކު އޭނަގެ ރިސޯޓް ސަން އައިލޭންޑްގައި ބައްދަލުކުރައްވައިފަ އެވެ. މި ބައްދަލުވުމުގެ ފޮޓޯތަކެއް ވެސް އާންމުވެފައިވެ އެވެ. އެއިން ފެންނަ ގޮތުގައި ބައްދަލުވުމުގައި ސަރުކާރުގެ ދެ މިނިސްޓަރަކު ތިއްބެވި އެވެ. އެއީ އެމްޑީޕީގެ ޗެއާޕާސަންގެ މަގާމުގައި މިހާރު ހުންނެވި އިކޮނޮމިކް މިނިސްޓަރު ފައްޔާޒް އިސްމާލާއީ ފިނޭންސް މިނިސްޓަރު އިބްރާހީމް އަމީރެވެ. މީގެ އިތުރުން އެމްޑީޕީގެ މަޖިސް ދެ މެމްބަރަކު ވެސް ހިމެނެ އެވެ. އެއީ ހެންވޭރު ދެކުނު ދާއިރާގެ މެންބަރުހުސަން ޝަހިމު އަނދުން ހުސައިން) އާއި އަލިފުށީ ދާއިރާގެ މެމްބަރު މުހައްމަދު ރަޝީދު ހުސައިން (ބިގޭ) އެވެ.\nސަން އައިލޭންޑްގެ ރިސޯޓްގެ ބައްދަލުވުމުގައި ކުރީގެ ހޯމް މިނިސްޓަރު އަޒްލީން އަހުމަދު ވެސް ބައިވެރިވެވަޑައިގެންނެވި އެވެ.\nރައީސާއި ގާސިމްގެ ރޭގެ ބައްދަލުވުމާ ބެހޭ ގޮތުން ޖޭޕީގެ ތަރުޖަމާނު އަލީ ސޯލިހު ވިދާޅުވެފައި ވަނީ ބައްދަލުވުމާ ބެހޭ އެއްވެސް ތަފުސީލެއް ދެވެން ނެތް ކަމަށެވެ. އެކަމަކު އެ ބައްދަލުވުން އޭނާ ސިފަކުރައްވާފައި ވަނީ ހީނަރުވެފައިވާ މިހާރުގެ ވެރިކަން ހިންގާ ކޯލިޝަންގެ ގުޅުމަށް ލިބުނު ކުރިއެރުމެއްގެ ގޮތުގަ އެވެ.\nRaees @ibusolih, @Jumhooree_MV ge leader @qasimibrahim adhi sarucaar ge iss verin @sunislandmv ga beyhvi bahdhalu vumuge therein. #IBU2023 pic.twitter.com/jl2dltKETR\n— 𝐦𝐞𝐦𝐫𝐚𝐚𝐡 ⚖ 🇲🇻 (@memratte) June 10, 2022\nގާސިމާއި ރައީސްގެ މި ބައްދަލުވުންތައް މި ފެށިފައި މި ވަނީ ރައީސް ދެވަނަ ދައުރަކަށް ވާދަކުރައްވާނެކަން އިއުލާންކުރެއްވިތާ ދެ ދުވަސް ފަހުންނެވެ. އަނެއްކޮޅުން ގާސިމަކީ ވެސް ވެރިކަމަށް ވަޑައިގެންނެވުމުގެ ޝައުގުވެރިކަމުގައި ހުންނެވި ބޭފުޅެކެވެ. ޖުމްހޫރީ ޕާޓީން އަހަރުގެ ކުރީކޮޅު ބުނެފައިވާ ގޮތުގައި އެ ޕާޓީން އަންނަ އަހަރު ރިޔާސީ އިންތިހާބަށް ނުކުންނާނެ އެވެ.\nއެކަމަކު ގާސިމް އިއްޔެ ވިދާޅުވެފައި ވަނީ އެ ޕާޓީން އިންތިހާބަށް ނުކުތުމާއި ނުނިކުތުމާ ގުޅޭ ގޮތުން ވެސް ވަކި ގޮތެއް ނުނިންމަވާ ކަމަށެވެ. ގާސިމަކީ 2008 ގެ އިންތިހާބަށް ވާދަކުރައްވައި ބަލިވެވަޑައިގެންފައިވާ ބޭފުޅެކެވެ. ވެރިކަމަށް ވަޑައިގަތުމުގެ ޝައުގުވެރިކަން ހުންނެވިލެއް ބޮޑުކަމުން ފަހަރުގައި ހަމަ ރައިސް ސޯލިހު ދެއްވާ ރަނިންމޭޓްގެ ފުރުސަތަކީ ވެސް ގާސިމަށް ހަމަ މި ފަހަރު ހަމަ އެންމެ ރަނގަޅު ގޮތެއް ކަމަށް ވެސް ވެދާނެ އެވެ.\n10.06.2022 @sunislandmv pic.twitter.com/MLJLs0W64M\n— ali solih (@alisolih) June 10, 2022\nމިހާރު ވެސް ނައިބަކަށް ހުންނެވީ ޖޭޕީ އަށް ނިސްބަތްވާ ބޭފުޅެކެވެ. އެއީ ފައިސަލް ނަސީމެވެ.\nރައީސް ސޯލިހު ދެވަނަ ދައުރަކަށް ވާދަކުރައްވަން ނިންމެވި ވާހަކައާ އެކު، ރާއްޖޭގެ ސިޔާސީ މަސްރަހަށް ކުރިއަށް އޮތް މިއޮތް ދުވަސްތަކުގައި އެކި ކަހަލަ ކުލަވަރުތައް ފެންނަން ފަށާނެކަން ޔަގީނެވެ. ހާއްސަކޮށް އެމްޑީޕީގެ ތެރެއިން ރައީސަށް ކުރިމަތިލައްވަން ޖެހިވަޑައިގަންނަވާނެކަން ކަންކަން ކުޑައެއް ނުވާނެ އެވެ. ސަބަބަކީ އެ ޕާޓީގެ ރައީސް މުހައްމަދު ނަޝީދު ވެސް އަންނަ އަހަރު ވާދަކުރައްވަން "ފޫގަޅުއްވައިގެން" ހުންނެވުމެވެ. އެހެންވެ އެމްޑީޕީގެ ރީޔާސީ ޓިކެޓްގެ މައްސަލަ މި ފަހަރު ވަރަށް ހޫނު މައްސަަގަނޑަކަށް ވާނެ އެވެ.\nމީގެ ސަބަބުން ރައީސާ އެކު ކޯލިޝަން މުޅިން އެހެން ގޮތަކަށް އެނބުރުމަކީ ވެސް ހަމަ ވެދާނެ ގޮތެކެވެ.


މިއަދު ރާއްޖެ އިން ޕޮޒްޓިވްވީ 24 މީހުން | | Sangu News\nމިއަދު ރާއްޖެ އިން ޕޮޒްޓިވްވީ 24 މީހުން\n17 އޮކްޓޯބަރ 2020 - 22:14\nކޮވިޑް-19 އަށް މީހަކު ޓެސްޓުކުރަނީ. މި ބަލީގެ ނުރައްކާތެރިކަން މިހާރު ވަނީ އިތުރުވެފަ. ފޮޓޯ: ޢަބްދުﷲ އަބީދު\nމިއަދު ރާއްޖެއިން ކޮވިޑް 19 އަށް ޕިޒްޓިވްވީ 24 މީހުނެވެ.\nއެޗްޕީއޭ އިން ބުނީ މިއަދު ޕޮޒިޓިވްވި މީހުންގެ ތެރޭގައި ހިމެނެނީ 20 ދިވެހިންނާއި ހަތަރު ބިދޭސީން ކަމަށެވެ.\nމިއާއެކު މިހާތަނަށް ރާއްޖެއިން މި ބައްޔަށް ޕޮޒިޓިވްވި މީހުންގެ އަދަދު ވަނީ 11،178 އަށް އަރާފައެވެ. މީގެތެރެއިން 1138 މީހުންނަށް ފަރުވާ ދެމުން އަންނައިރު 43 މީހުންނަށް ފަރުވާ ދެމުން އަންނަނީ ހޮސްޕިޓަލުގައެވެ.\nކޮވިޑް-19: ރާއްޖެ އިން ފައްސިވި އަދަދު ރެކޯޑް އަދަދަކަށް ދަށަށް -22 ގަޑިއިރު ކުރިން\n9 މިނެޓް ކުރިން ( އޮކްޓޯބަރ 17, 2020 )\nADS BY DREAMS MOBILE\nރާއްޖެ އިން އެންމެ ފަހުން މި ވައިރަހުގެ ސަބަބުން މީހަކު ނިޔާވެފައި ވަނީ މިއަދު ހެނދުނުއެވެ. ހުޅުމާލޭ މެޑިކަލް ފެސިލިޓީ ގައި ފަރުވާދެމުން ދަނިކޮށް މިއަދު ނިޔާވި ދިވެއްސަކީ އުމުރުން 67 އަހަރުގެ ފިރިހެނެކެވެ.\nމިހާތަނަށް ރާއްޖެ އިން މި ބަލި ޖެހުނު މީހުންގެ ތެރެއިން ނިޔާވެފައިވަނީ 29 ދިވެހިންނާއި ހަތް ބިދޭސީއެކެވެ.


Gamaai Hulhumeedhoo Underwater Tunnel Kamah Sifakoh Soabe Aanmukuree Norway Tunnel Eh Ge Photo - Vaguthu\nގަމާއި ހުޅުމީދޫ އަންޑަވޯޓާ ޓަނަލްކަމަށް ސިފަކޮށް ސޯބެ އާއްމުކުރީ ނޯވޭ ޓަނަލްއެއްގެ ފޮޓޯތަކެއް\nނޯވޭގެ ޓަނަލް މަޝްރޫއުގެ މައުލޫމާތު ދޭން އާއްމު ކޮށްފައިވާ ފޮޓޯއެއް\nއައްޑޫ ސިޓީގެ ގަމާއި ހުޅުމީދޫ އަންޑަރ ވޯޓާ ޓަނަލް އަކުން ގުޅުވާލުމަށް ހަމަޖެހިފައިވާ ކަމަށް ވިދާޅުވެ އައްޑޫގެ މޭޔަރު އަބްދުﷲ ސޯދިގު (ސޯބެ) އާއްމުކުރި "އައްޑޫ އަންޓަރ ވޯޓާ ޓަނަލް" ފޮޓޯތަކަކީ ނޯވޭގައި އެޅުމަށް ނިންމާފައިވާ ޓަނަލްއެއްގެ ފޮޓޯތަކެއްކަން އިންޓަނެޓުން ލިބެން ހުރި މައުލޫމާތުތަކުން ކަށަވަރު ކުރެވިއްޖެއެވެ.\nއައްޑޫ ސިޓީގެ ޕްރޮޖެކްޓްތަކުގެ ތަސައްވުރު ހިއްސާކުރައްވަމުން ސޯބެ އައްޑޫ ބަހުން ކުރެއްވީ ޓްވީޓްގައި މިއަދު ވިދާޅުވީ، ފަސޭހަކޮށް ދަތުރުކުރެވޭނެ މަގާއި ބްރިޖު އަދި ސަބްމާރޖްޑް ކްރޮސިން ހަދައި އައްޑޫގެ ހުރިހާ އަވަށެއް ގުޅުވާލުމަކީ އައްޑޫ މީހުންގެ ވިސްނުން ކަމަށެވެ.\nސޯބެގެ ޓްވީޓްގައި ވަނީ އައްޑޫ ސިޓީގެ ގަމާއި ހުޅުމީދޫ ފެންނަ ސެޓްލައިޓް ފޮޓޯއެއް ހިމެނުމަށްފަހު ޓަނަލްއެއްގެ ފޮޓޯއަކާއި އެޓަނަލް އާއި ގުޅިފައިވާ އެހެން މަގުތަކުގެ ފޮޓޯތައް ވެސް ހިމަނާފައެވެ. އެފޮޓޯތަކުގައި މޮނޮރެއިލް ލޭނެއްގެ ފޮޓޯ ވެސް ހިމަނާފައި ވެއެވެ.\nސޯބެގެ ޓްވީޓްގައި ހިމަނާފައި ހުރި ގިނަ ފޮޓޯތަކަކީ ނޯވޭގެ ސްކަންޑިނަވިއާ ކައުންޓީ ސަރަހައްދުގައި އަޅަން ނޯވޭ ސަރުކާރުން ނިންމި ޓަނަލްގެ ފޮޓޯތަކެވެ. އެފޮޓޯތައް 2019 ވަނަ އަހަރު ނޯވޭ ސަރުކާރުން އާއްމު ކޮށްފައި ވެއެވެ. އެއީ 40 ބިލިއަން އެމެރިކާ ޑޮލަރު ޚަރަދު ކޮށްގެން ކުރިއަށް ގެންދަން ނިންމާފައިވާ މަޝްރޫއުގެ ދަށުން އެޅުމަށް ހަމަޖެހިފައިވާ އަންޑަރ ވޯޓާ ޓަނަލްއެކެވެ. އެމަޝްރޫއު އިއުލާން ކުރަމުން ނޯވޭ ސަރުކާރުން ބުނެފައި ވަނީ އަމާޒަކީ ނޯވޭގެ އުތުރުގައި ފެރީ ދަތުރުނުކޮށް ވެހިކަލްގައި އެއްސިޓީން އަނެއް ސިޓީއަށް ދަތުރު ކުރެވޭނެ ގޮތެއް ހެދުން ކަމަށެވެ.\nގަމާއި ހުޅުމީދޫ އަންޑަވޯޓާ ޓަނަލްކަމަށް ސިފަކޮށް ސޯބެ ނޯވޭ ޓަނަލްއެއްގެ ފޮޓޯތަކެއް އާއްމު ކުރިއިރު އައްޑޫ ސިޓީގައި މި ސަރުކާރުން އަޅާ ބްރިޖްގެ ގޮތުގައި ރައްޔިތުންގެ މަޖިލީހުގެ އައްޑޫ ހުޅުދޫ ދާއިރާގެ އެމްޑީޕީގެ މެންބަރު އިލްޔާސް ލަބީބް ފޭސްބުކްގައި ފިލިޕީންސް ބްރިޖްއެއްގެ ފޮޓޯ ހިއްސާ ކުރެއްވުމުން އޭނާއަށް ގިނަ ބަޔެއްގެ ފާޑުކިއުން ވަނީ އަމާޒުވެފައެވެ.\nއައްޑޫ ތަރައްޤީ ކުރުމުގެ ވައުދުތައް ތަކުރާރުކުރަމުން ވެރިކަމަށް އައި ރައީސް ޞާލިހްގެ ސަރުކާރުން އައްޑޫގައި އެކަށީގެންވާ ވަރަށް ތަރައްޤީގެ މަޝްރޫއުތައް ކުރިއަށް ނުގެންދާކަމަށް ބުނެ ވަނީ ވަރަށް ބޮޑަށް ފާޑުކިޔުން އަމާޒުވެފައެވެ.\nމާޗް 1, 2021 00:14\nހަހަހަހާ. އިންތިހާބެއް ބޯމަތިވީމަ ވާގޮތްދޯ މީ. ރައްޔިތުން ހޭއަރާނީ ކޮން ދުވަހަކުންބާ. މިމީހުން ދައްކާހާ ދަޅައަކަށް ހެއްލެން ވެއްޖެޔާ ބަޔަކު ހަލާކުވެދާނެ. ކޮންމެ އިންތިހާބަކާ ދިމާވީމަ ރައްޔިތުން ފެންނާނެ. ރައްޔިތުން ކުޑަކުދިންހެން ހައްލާ މެޓާ ބަހަން ފަށާނެ. މިއޮތީވާ ކަމެއް މިމީހުން މި ކުޅޭ ޑްރާމާތައް ބަލާފަވެސް މާ ހިނި އާދޭ ޓީވީ ކޮމެޑީ ސީރީޒް އެއް ބެލުމަށް ވުރެވެސް.\nމާޗް 1, 2021 09:33\nއެމެރިކާގެ ކަޅު ނަސްލުގެ ޕްރޮފެސަރެއް ބުނެފަ އޮންނަ ބުއްދިވެރިވާހަކައެއް" ސިޔާސީ މީހުންގެ ވައުދަށް އިތުބާރު ނުކުރާށޭ، އެމީހުން މާޒީގާ ކޮށްފައިވާ ކަންކަމަށް ބަލާށޭ"\nޖާބިރުގެ ކޭބަލް ކާރަށް ތިކަންވެސް ވާނީ. ސަރުކާރުގެ ކަމާބެހޭ ފަރާތަކުން ޓީވީ ޕްރޮގްރާމެއްގައި ނުވަތަ، ސިޔާސީ ހަރުގެ (ރައްޔިތުންގެ މަޖްލިސް) ގައި ބުނާނެ، ފަންނީގޮތުން ކުރުން ހެޔޮނުވާނެ ކަމެކޭ، ތިމާވެށި ހަލާކުވާނެއޭ. ތިއަށްވުރެ މާރަނގަޅުވާނެއޭ ވަލުގައި2ކާށި އިންދާ އޭގެން ލިބޭ ނަފާ ހޯދުން.\nމާޗް 1, 2021 09:37\nއައްޑޫ ރައްޔިތުންނަކީ، ވަރަށް އިލްމުވެރި ބައެއް. ސިޔާސީ މީހުން ލައްކަ ދުވަހު އައްޑޫ ރައްޔިތުން ގަޅި ހައްދައިފި. ދެން ތިކަން ވާނެ ހެން ހިޔެއް ނުވޭ. މޮނަރޭލްއާއި، އިލެކްޓްރިކް ރޭލާ، ކޮންމެ ގެއަކަށް ޓެސްލާ އިލެކްޓްރިކް ކާރަކާ، ކޮންމެ ގެއަކަށް މަސްފެކްޓްރީއަކަށް ވައުދު ވިޔަސް ވާނެ ކަންކަމާ ނުވާނެ ކަންކަން އެނގޭނެ. ދުނިޔެ ހައިޕަރޑިޕްރެޝަން ނުވަތަ އިންތިހާއަށް ފަގީރުވާނެކަމަށް މުޅި ދުނިޔޭގެ އިގްތިސާދީ މާހިރުން ބުނަމުންދާއިރާ، މި ވޭތުވެ ދިޔަ2އަހަރު އިންޑިޔާއިން ފައިސާ ނުދީ ތަކެތި ދޭ ލޯނެއް ނޫން އެއްޗެއް ނުލިބޭއިރު ތިއީ ވާނެކަމެއް ނޫންކަން ސްކޫލެއްގެ ދޮރުމަތިން ހިނގި މީހަކަށްވެސް އެނގޭނެ.\nމާޗް 1, 2021 00:15\nބޮޑުތިލަދުންމަތީގަވެސް ތިހެން ބަޔަކު ވޯޓުހޯދަން އައިހެވަންއެކޭ ކިޔައިގެން ލައްކަ ފާޑުފާޑުގެ ފޮޓޯތަކާ ކުރެހުންތައް ގެންގުޅުނު ނަނާހުވަފެނުން ރައްޔިތުން ބޮލަށް ސަވާރުވާންހަދައިގެން ވޯޓުންބަލިކޮށްފަ ވެރިކަމުން ބާލާފަ އެތިބީ މިފަހަރުވެސް އެވަރު ނުވިއްޔާ ނަސީބު\nމާޗް 1, 2021 09:39\nއައްޑޫސިޓީއަށް ފްރީ އިންޓަރނެޓް ދިނުމަށް، އީލޮން މަސްކުގެ ސްޕޭސް އެކްސްއިން 20 ހާސް ސެޓްލައިޓް އަންނަ އަހަރު ސްޕޭސްއަށް ފޮނުވާނެކަމަށް ސޯބެ ވިދާޅެއް ނުވޭތަ؟ ނުވަތަ މިހާރު އެއްބަސްވުމުގެ ސޮއިކުރިވާހަކަ ނުބުނޭތަ؟\nމާޗް 1, 2021 00:19\nމި މީހުންނަކީ ބޯ ގޯސް ބައެއް ހެންހީވަނީ . ހުސް ދޮގު.\nމާޗް 1, 2021 00:24\nމިއީ 399 އަހަރުގެ ޕުރެޖަކުޓަކަށް ވާނެ. ޖަމީލު ބަލަ މިނިންމާލި އެންމެފޮޓޯގަނޑަކުން. މިހެންފުއްދޭނީ ވައުދް. ސާބަސް ސޯބެ. ތިއާންމުކުރި ފޮޓޯއަށް،\nމާޗް 1, 2021 00:31\nމީ2ވަނަ ޖާބުރުތާ\nމާޗް 1, 2021 01:43\nޢިޒަތްތެރި މެމްބަރަކުވެސް މި އަދު ލާފަ އިން ބްރިޖެ އް ފޮޓޯ ސާޗްކޮށްލީމަ އަނހަ ކަމަކުދާކަށްނެއް ބޭރު ޤައުމެއްގެ ފޮޓޯ ދެން ޚީއްކުރަން ތިބެގެން ދޮގުތަކެއްހަދަނީ ވޯޓު ލިބޭނެ ނުދޭބަޔަކު ނުދިނަސް ނުފޯރާފޮތިން ފޫގެޅީމާ ކަމަކުނުދާނެ.\nމާޗް 1, 2021 02:54\nއައްޑޫ މީހުންތީ ފައްކާ ގުނބޯތަކެއް ހެއްދޭނެ ހައްދާލާ\nމާޗް 1, 2021 04:32\nގައުމީ ބޮޑެތި ތަރައްގީގެ ޕްލޭން ތަކަކީ ރައީސުލްޖުމްހޫރިއްޔާ ހާމަކުރަންޖެހޭ އެއްޗެއް. އެފަދަ ޕްލޭންތައް ރައީސް ހާމަ ނުކުރައްވަނީ އެފަދަ ޕްލޭން ތަކެއް ނެތީމަ.\nމާޗް 1, 2021 05:30\nކަލޭ މަގާމު ގެއްލޭނެ ކަން އެނގުނީ ކޮސް ގޮވަން ފެށީދޯ. ދައުރުގަ ސިޓީ އެއްކަމެއްވެސް ކޮށްދެވުނީކީނޫން. އިންތިހަބަށް ހުވަފެން ދައްކަނީ\nމާޗް 1, 2021 05:33\nކީކޭ ދޯ ބުނާނީ، ސޯބެ އިސްތިއުފާ ދީފަ ތިކަމުން ދުރުވުން އެންމެ އައުލާކަން ބޮޑީ. ނޯވޭގެ އަންޑަވޯޓާރ ފުލޮޓިން ޓަނަލްވޭގެ ފޮޓޯތަކެއް އާންމުކޮށް މީހުންނަށް އޮޅުވާލައިގެން ކޮންކަމެއް ހާސިލްކުރަން.\nމާޗް 1, 2021 05:43\nއައްޑޫ ސިޓީ އާއީ ފޯޅޮވަހި ނުވަތަ ޑިއަގޯ ގާސިޔާ އާއި ގުޅާ ނުލާތޯ އެތާގައި ހުރި އެހެނިހެން އަތޮޅުތަށްވެސް އައްޑޫ ސިޓީއަށް ލިބޭނެ ގޮތެއް ނެއްތޯ !\nމާޗް 1, 2021 06:45\nމަގޭ ވިސްނުން. އައްޑުއަތޮޅުގެ ހުރިހާ ރައްޔިތުން ކޮންމެ އިންތިޚާބަކަށް ޅޮސްއުނދޯއްޔަކަށް ލުމާއި، އެއްވެސް ހުރަހެއް ނެތި 10 މިނިޓުގެ ތެރޭގައި ރާއްޖޭގެ ޖައްވު ބަލާލަން ދެވޭވަރުގެ ސްޕޭސް ރޮކެޓެއް ހެދުމާއި، އައްޑޫ ކަނޑުގެ އަޑީގައި ހޮޓަލަކާއި ސްޕާއަކާއި ރެސްޓޯރެންޓެއް ހަދައި ކުޑައަގެއްގައި ރައްޔިތުންނަށް ޚިދުމަތްދިނުން.\nއަޅުގަނޑުގެ ވެރިކަމެއްގައި އައްޑުއާއި ހުވަދު އަތޮޅު ގުޅާލާނީ ރަނާއި ޖަވާހިރުން ޖަރީ ކޮއްފައިވާ ބްރިޖަކުން. އަވަހައް މަށައް ވޯޓްދެއްވާ. ހެޔޮނުވާނެ އާދޭސްކޮއްފަ މިދެންނެވީ. އަޅުގަނޑު މިހެން މިދެންނެވީ ތިމީހުންނީ ގަމާރުންތަކެއް ކަމައްދެކިގެނެއްނޫން.\nއައްޑޫރައްޔިތުންނަކީ ވިސްނުންތޫނު ގުނބޯނުހެއްދޭނޭ ރައްޔިތެއްނަމަ އެމްޑީޕީއަށް ބޮޑުތަނުން ނޫނެކޭ ބުނުއްވާ! ލައްކަ ވަޢުދުތައް ވެއްޖެ! އެއިން ކަމެއް ވެފައެއްނެތް!\nމާޗް 1, 2021 07:16\nމޑޕ އިން އައްޑޫ އަށް ނުޖެހޭނެ އެއްވެސްކަމެއް ކޮށްދޭކަށް އެމީހުން ކަމެއް ކޮށްނުދިނަސް މޑޕ އަށް ވޯޓްދޭނެ\nމާޗް 1, 2021 07:39\nހަގީގީ ކުރެހުމެއް ނުދެއްކުން ބަޔަކަށް!!!\nޝިރާރު ފާރޫގު / މުހަދަމަޏުކާނުގެ\nމާޗް 1, 2021 07:49\nސޯބެ މުހަދަމަޏުކާނު ކަލޭ ހިތުން ހިތަދޫ މީހުން އެއީ ކޮހުން ދޯ؟ އެހެން ހީނުކުރާތީވެ ދޯ ޕްރައިމަރީން ކަލޭ ބަލިވީވެސް.އެހެންވީމަ ތިކަހަލަ ފޭކް ފޮޓޯ ދައްކައިގެން ރައްޔަތުން ހައްލާނުލެވޭނެ.\nމާޗް 1, 2021 09:00\nނޯވޭއަކީވެސް އައްޑޫގެ ބައެއް ކެނެރީގޭ ނަސީދުވަނީ އެގޮތަށް ނިންމާފަ، ދުނިޔޭގެ ކަންކަން ނިންމުމުގެ ބާރު ލިފައިވަނީ ހިންދުކޮޅުގައި ޖެހި ހިންދުކޮޅުއަންނާނެކަމަށް ގަބޫލުކުރާ މީހުންނަށް ސޯބެއަކީވެސް ހިންދުކޮޅުއަންނަމީހެއް އެމްޑީޕީގައި ގިނައީ މިބައި މިހާރުގެ ހެލްތު މިނިސްޓަރަކީވެސް ހިންދުކޮޅުއަންނަމީހެއް!\nމާޗް 1, 2021 09:06\nހުސް ދޮގު ވާހަކ ދައްކައިގެން ރައްޔިތުން އޮޅުުވުން ނޫން އެހެންކަމެއްނެތް .\nމާޗް 1, 2021 09:10\nކަލޯ ކުރެހިދާނެ!ލިޔެވިދާނެ! ފޮނިބައިސާތައް، ދޮގުވަޢުދުތައް! ބޯގޯސް ވީތޯ! ސޯބޭ، ތިޔަ ވަނީ އޮރިޔާންނޫންތޯ! އެހެންނަހައްދަވާ، އައްޑޫ ރައްޔިތުން ގަޅިހައްދަވަންތޯ ތިޔަ އުޅުއްވަނީ! ނުވާނެ މިފަހަރު ތިޔަ ކަމެއް، ކައުންސިލްތައް ނުދޭނެ އެމް.ޑީޕީއަކަށް. އައްޑު ލޯހުޅުވައިފި، މޮޔަޔާ!\nމާޗް 1, 2021 09:14\nދޮގާ މަކަރު ހަދައިގެން ދެން އިންތިޚާބެއް ކާމިޔާބު ކުރެވިދާނެބާ!!!\nމާޗް 1, 2021 09:20\nމަކަރުލް އެމް ޑީޕީ ގެ 12 ވަނަ އެޕިސޯޑް\nއައ އްޑޫ ރަ އްޔިތުން އަބަދު ގުނބޯ ހެ އްދޭނެކަމަށް ހީކުރުމަކީ\nމާޗް 1, 2021 09:22\nއިންތިޚާބެ އް ބޯމަތި ވެ އްޖެ! ރަޢްޔިތުން ގުނބޯ ހަ އްދަ އިގެން ވޯޓް ހޯދޭތޯ ބަލާ. މިސަޅިބަ އިސާ ވެސް ގަބޫލުކޮށްގެން ވޯޓް ދޭނެ ބަޔަކުވެސް ތިބޭނެ. ރަ އްޔިތުން މި އުޅެނީ އަތާ އަނގަޔާ ދިމާނުވެގެން ކޮން އަންޑަރ ވޯޓަރ ޓަނަލް އެއ އް\nގެ ވާހަކަ މި ދަ އްކަނީ\nމާޗް 1, 2021 09:23\nކޮބާ ! ކިތައް ޖާބިރު ފެނޭ އެބަ! އެންމެން އުޅުއްވީ ޖާބިރު މޮޔަވެގެން! މޮޔައިން ފެނޭދޯ އެބަ! ޖާބަހޭ ޖާބިރު! މަނިކުފާނުގެ ތަބައްވުރަށް - ކޭބަލްކާރު އެޅޭނެ !\nމާޗް 1, 2021 09:27\nއައ އްޑޫ ރަ އްޔިތުން މި ގޮތަ އް ދަ އްކާ ފޮޓޯ އަކަށް ހެ އްލި ދާނެބާވަ އޭ ހިތަ އް އަރާ! ފަސޭހަ އިން ހަ އްލާލެވޭ ބަޔަކީ ބާ؟\nމާޗް 1, 2021 09:30\nމަބުނާނީ ޗޯބެ ވަރެ އް ހަމަ ނެތޭ މޑޕ އއ އިންބަ އިފަޅި\nއެ އް ނަގަ އިގެން ރައ އްޔިތުނގެ ބޮލަށް ސަވާރުވާން ވަރަށް\nމާޗް 1, 2021 09:36\nމާޗް 1, 2021 09:58\nމިސަރުކާރުން ރައީސް ޔާމީނު ވެރިކަމުގައި އަޅުއްވާދެއްވި ފުލެޓް ގަނޑު ވެސް އަތުލައިފި. ދެން ކޮންކަމެއްތޯ މިސަރުކާރަށް ކުރެވޭނީ؟ ދިވެހި އެތައް ރައްޔިތުންގެ ހައްޤު ގެއްލި ބިކަވާއިރު ރައީސް ސޯލިހު އެހުރީ ހަނުގައި؟ ދިވެހިރައްޔިތުންނަށް ރަހުމްނުކުރާ ވެރިޔަށް އަދި ވެރިކަމެއް ބޭނުމެއް ނުވޭ.....\nމާޗް 1, 2021 10:04\nބަލަގަ ސޯބުގެ މަޤާމު ރައްޔިތުން ގެއްލުވައިލިޔަސް މަލީޙްޖަމާލުގެ މަޤާމު އެއޮއް ހުސްކުރަނީ ސޯބަށް\nމާޗް 1, 2021 10:13\nމަރިޔަމް ޝާާނީ ހަޖަމް ޕުލީސް\nމާޗް 1, 2021 22:16\nކުރީ ސަރުކާރުން ބުރިޖު އިފްތިތާހު ކުރި އިރު ދެއްކި ކަހަލަ ދޯ


April mahu MIRA in 1.2 billion rufiyaa ge aamdhany eh balaigenfi\nއެޕްރީލް މަހު މީރާއިން 1.2 ބިލިއަން ރުފިޔާގެ އާމްދަނީއެއް ބަލައިގެންފި\n8 މަސް, 1 ހަފްތާ, 10 ގަޑި, 33 މިނެޓް, 19 ސިކުންތު ކުރިން 2950އަހްމަދު މިޒްޔާލް\nމޯލްޑިވްސް އިންލޭންޑް ރެވެނިއު އޮތޯރިޓީ (މީރާ). ފޮޓޯ: އަވަސް\nހުސްވި އޭޕްރީލް މަހު މޯލްޑިވްސް އިންލޭންޑް ރެވެނިއު އޮތޯރިޓީ (މީރާ) އަށް 1.2 ބިލިއަން ރުފިޔާގެ އާމްދަނީއެއް ބަލައިގެންފައިވާ ކަމަށް އެ އިދާރާއިން ބުނެފިއެވެ.\nމިއަހަރުގެ އޭޕްރީލް މަހު މީރާއަށް ލިބުނު އާމްދަނީއަކީ އަހަރުން އަހަރަށް ބަލާއިރު 2.8 އިންސައްތަ އިތުރު އަދަދެކެވެ. މިރާއިން އާންމުކޮށްފައިވާ ރިޕޯޓުން ދައްކާ ގޮތުގައި އޭޕްރީލް މަހު އެ އިދާރާއަށް ލިބުނު އާމްދަނީގެ އެންމެ ބޮޑު ބައެއް ހިއްސާކޮށްފައިވަނީ ޖީއެސްޓީންނެވެ.\nއެގޮތުން މި މުއްދަތުގެ ތެރޭގައި ޖީއެސްޓީގެ ގޮތުގައި ލިބިފައިވާ 742 މިލިއަން ރުފިޔާއަކީ ޖުމްލަ އާމްދަނީގެ 64 އިންސައްތައެވެ. އަދި އާމްދަނީގެ ދެވަނައަށް އެންމެ ބޮޑު ބައެއް ހިއްސާކޮށްފައިވާ ގްރީން ޓެކުހުގެ ގޮތުގައި 74 ޕޮއިންޓް އަށެއް މިލިއަން ރުފިޔާ މީރާއަށް ވަނީ ލިބިފައެވެ.\nމީގެ އިތުރުން އޭޕްރީލް މަހު ބީޕީޓީގެ ގޮތުގައި 70.9 މިލިއަން ރުފިޔާ، އަދި އެއާޕޯޓް ޑިވެލޮޕްމަންޓް ފީގެ ގޮތުގައި 55 މިލިއަން ރުފިޔާ މީރާއަށް ވަނީ ލިބިފައެވެ. އަދި އެއާޕޯޓް ސަރވިސް ޗާޖުގެ ގޮތުގައި 54.8 މިލިއަން ރުފިޔާ ލިބިފައިވާ ކަމަށް މީރާއިން މައުލޫމާތު ދެއެވެ.\nހަމައެއާއެކު އޭޕްރީލް މަހު ބަލައިގަތް އާމްދަނީގެ ތެރޭގައި 47.1 މިލިއަން ޔޫއެސް ޑޮލަރު ވެސް ހިމެނޭ ކަމަށް މީރާއިން ބުނެއެވެ.\n3 ދުވަސް ކުރިން 72 0\n6 ދުވަސް ކުރިން 63 0


މިރޭ ހޮލިޑޭއިން ގައި ބާއްވާ އެމްޑީޕީގެ ޤައުމީ މަޖިލީހުގައި އެމަޖިލީހުގެ ވީހާވެސް ގިނަ މެންބަރުން ބައިވެރިވެވަޑައިގެންނެވުމަށް ޗެއަރޕާސަން އެދިވަޑައިގަންނަވައިފި – Maldivian Democratic Party\nމިރޭ ހޮލިޑޭއިން ގައި ބާއްވާ އެމްޑީޕީގެ ޤައުމީ މަޖިލީހުގައި އެމަޖިލީހުގެ ވީހާވެސް ގިނަ މެންބަރުން ބައިވެރިވެވަޑައިގެންނެވުމަށް ޗެއަރޕާސަން އެދިވަޑައިގަންނަވައިފި\n10 އޮކްޓޯބަރ 2010\nމިރޭ 9.30 ގައި ހޮލިޑޭއިން ގައި ބާއްވާ އެމްޑީޕީގެ ޤައުމީ މަޖިލީހުގެ ޖަލްސާގައި އެމަޖިލީހުގެ ވީހާވެސް ގިނަ މެންބަރުން ބައިވެރިވެވަޑައިގެން ދެއްވުމަށް އެމްޑީޕީގެ ޗެއަރޕާސަން މާރިޔާ އަޙުމަދު ދީދީ އެދިވަޑައިގަންނަވައިފިއެވެ.\nއެމްޑީޕީ މީޑިއާ ޔުނިޓަށް މަޢުލޫމާތުދެއްވަމުން މާރިޔާ ވިދާޅުވީ ” މިރޭގެ ޖަލްސާއަކީ ވަރަށް މުހިއްމު ޖަލްސާ އެއް. އެއީ މި ޖަލްސާއަކީ ދާއިރާތަކުން އަލަށް އިންތިޚާބުވެވަޑައިގެންނެވި ރައީސުން ބައިވެރިވާ ފުރަތަމަ ޖަލަސް. އަނެއްކާ އަޅުގަނޑުމެން މިރޭގެ ޖަލްސާ ޚާއްސަކޮށްފަ މިވަނީ ކުރިޔަށް އޮތް އެމްޑީޕީގެ ކޮންގްރެސްގެ ތައްޔާރީތަކަށް. އެހެން ކަމުން މި ޚާއްސަ ޖަލްސާއަށް ޤައުމީ މަޖިޅިހުގެ ވީހާވެސް ގިނަ މެންބަރުން ވަޑައިގެން ދެއްވުމަކީ އަޅުގަނޑުގެ ހަމަ ވަރަށް ބޮޑު އެދުމެއް” ކަމަށެވެ.\nއެމްޑީޕީން މިރޭ ހޮލިޑޭ އިންގައި މިބާއްވާ ޤައުމީ މަޖިލީހުގެ ޖަލްސާގައި ކުރިން އެމަޖިލީހުގައި ތިއްބެވި 53 މެންބަރުންގެ އިތުރުން ދާއިރާތަކުގެ އިންތިޚާބުގައި އަލަށް އިންތިޚާބުވެވަޑައިގެންނެވި ރައީސުންނާ އެކު ޖުމްލަ 91 މެންބަރުން ބައިވެރިވެވަޑައިގަންނަވާނެއެވެ.\nމި ޖަލްސާގައި ކޮންގްރެސްގެ އެޖެންޑާ ފާސްކުރުމާއި އެމްޑީޕީގެ އަސާސީ ޤަވައިދު އިޞްލާހު ކުރުމަށް ލަފާދޭ5މެންބަރުންގެ ކޮމިޓީގެ ރިޕޯޓް ފާސްކުރުމާމެދު ގޮތެއް ނިންމުން އޮންނާނޭ ކަމަށް އެމްޑީޕީން މައުލޫމާތުދެއެވެ.


ތަޢުލީމީ ފެންވަރު ކުރިއެރުވާގުޅޭ އެއްބަސްވުމެއްގައި ޤައުމީ ޔުނިވަރސިޓީއާއި ކްރޮސްރޯޑްސް މޯލްޑިވްސްއިން ސޮއިކޮށްފި ތަޢުލީމީ ފެންވަރު ކުރިއެރުވާގުޅޭ އެއްބަސްވުމެއްގައި ޤައުމީ ޔުނިވަރސިޓީއާއި ކްރޮސްރޯޑްސް މޯލްޑިވްސްއިން ސޮއިކޮށްފި\nތަޢުލީމީ ފެންވަރު ކުރިއެރުވާގުޅޭ އެއްބަސްވުމެއްގައި ޤައުމީ ޔުނިވަރސިޓީއާއި ކްރޮސްރޯޑްސް މޯލްޑިވްސްއިން ސޮއިކޮށްފި\nތަޢުލީމީ ފެންވަރު ކުރިއެރުވުމަށް މަގުފަހިކުރުމާގުޅޭ އެއްބަސްވުމެއްގައި ދިވެހިރާއްޖޭގެ ޤައުމީ ޔުނިވަރސިޓީއާއި "ޑްރީމް އައިލެންޑްސް ޑިވެލޮޕްމަންޓު2ޕްރައިވެޓް ލިމިޓެޑް"އިން ސޮއިކޮށްފިއެވެ.\nކްރޮސްރޯޑްސްގައި އޮތް ރަސްމިއްޔަތެއްގައި ޤައުމީ ޔުނިވަރިސޓީގެ ފަރާތުން މި އެއްބަސްވުމުގައި ސޮއިކުރެއްވީ އެ ޔުނިވަރސިޓީގެ ޗާންސެލަރ ޑރ.ފަވާޒު ޝަރީފްއެވެ.\nމި އެއްބަސްވުމުގެ ދަށުން ދެފަރާތަށް މަންފާއާއި ޝައުގުހުރި ކަންކަމާ ދޭތެރޭ ދިރާސާކުރުމާއި މިއާ ގުޅޭ ލިޔުންތަކާއި ރިޕޯޓްތައް ހިއްސާ ކުރުމާއި އިތުރު ހަރަކާތްތައް ހިންގުމަށް ވަނީ ހަމަޖެހިފައެވެ. މީގެ އިތުރުން ދަރިވަރުންނަށް އިންޓަރންޝިޕްގެ ފުރުޞަތު ހޯދައިދިނުމާއި ދަރިވަރުންނާއި މުވައްޒަފުންނަށް ޚާއްސަކޮށްގެން އެކިއެކި ޕްރޮގްރާމްތަކާއި ކޯސްތަކާއި މަސައްކަތު ބައްދަލުވުންތައް ހިންގުމަށް ވަނީ ހަމަޖެހިފައެވެ.\nމި ރަސްމިއްޔާތުގައި ވާހަކަދައްކަވަމުން ޤައުމީ ޔުނިވަރސިޓީގެ ޗާންސެލަރ ޑރ. ފަވާޒު ޝަރީފް ވިދާޅުވީ މި އެއްބަސްވުގެ ދަށުން ދަރިވަރުންނަށް ގިނަ ފުރުޞަތުތަކެއް ލިބިގެންދާނެކަމަށެވެ. އެގޮތުން ދިރާސާ ކުރުމަށާއި ދިރަސާ ކުރުމުގެ ކޯސްތައް ހެދުމުގެ ފުރުޞަތު ލިބިގެންދާނެކަމަށްވެސް އޭނާ ވިދާޅުވިއެވެ.\nކްރޮސްރޯޑްސްގެ ވައިސް ޕްރެޒިޑެންޓް އޮފް އޮޕަރޭޝަންސް މާޓިން ވޭން ޑިއާ ރެޖްޑެޔޫ ވިދާޅުވީ ކްރޮސްރޯޑްސްއާއި ސިންހާ އެސްޓޭޓުގެ ފަރާތުން ދިވެހި ރާއްޖޭގެ ޤައުމީ ޔުނިވަރިސިޓީއާ ދެމެދު މިފަދަ މުހިއްމު އެއްބަސްވުމެއްގައި ސޮއިކޮށް މަސައްކަތް ކުރުމަކީ ލިބޭ އުފަލެއްކަމަށެވެ. އަދި ތަޢުލީމީ ފެންވަރު މަތިކުރުމުގެ ގޮތުން ދެފަރާތަށާއި މުޖުތަމަޢުއަށް ފައިދާ ކުރާނެ މަސައްކަތްތަކެއް ކުރެވޭނެ ކަމަށް އުއްމީދު ކުރައްވާކަމަށެވެ.\nޤައުމީ ޔުނިވަރސިޓީން ވިދާޅުވީ މި އެއްބސްވުމުގެ ދަށުން ދިރާސާތަކުގެ ފެންވަރު މަތިކޮށް ތަޢުލީމީ ރޮނގުން ކުރިއަރާދިޔުމަކީ އެ ޔުނިވަރިސިޓީގެ މުހިއްމު އަމާޒެއްކަމަށެވެ. އަދި އެހެނިހެން މައުހަދުތަކާއި ޖަމްޢިއްޔާތަކާއި ގުޅިގެންވެސް މީގެ ކުރިންވެސް މިފަދަ ހަރަކާތްތައް ހިންގާފައިވާކަން އެ ޔުނިވަރސިޓީން ފާހަގަކުރެއެވެ. މި އެއްބަސްވުމުގެ މަޤްޞަދަކީ ތަޢުލީމީ ދާއިރާއިން އެހީތެރިކަން ފޯރުކޯށްދީ ކުންފުނީގެ ތަޖުރިބާ ހިއްސާކޮށް ތައުލީމީ ފެންވަރު މަތިކުރުމެވެ.\nޑްރީމް އައިލެންޑްސް ޑިވެލޮޕްމަންޓު2ޕްރައިވެޓް ލިމިޑެޓްއަކީ ސިންހާ އެސްޓޭޓް ޕަބްލިކް ކޮމްޕެނީ ލިމިޓެޑްގެ ސަބްސިޑިއަރީ ކުންފުންޏެކެވެ.


ޕޮލިސް އިންޓެގްރިޓީ ކޮމިޝަނަށް ޢައްޔަން ކުރެއްވުމަށްޓަކައި، ބޭފުޅެއްގެ ނަންފުޅު ފާސްކޮށްދެއްވުމަށް، ރައީސުލްޖުމްހޫރިއްޔާ ރައްޔިތުންގެ މަޖިލީހަށް ހުށަހަޅުއްވައިފި - The President's Office\nޕޮލިސް އިންޓެގްރިޓީ ކޮމިޝަނަށް ޢައްޔަން ކުރެއްވުމަށްޓަކައި، ބޭފުޅެއްގެ ނަންފުޅު ފާސްކޮށްދެއްވުމަށް، ރައީސުލްޖުމްހޫރިއްޔާ ރައްޔިތުންގެ މަޖިލީހަށް ހުށަހަޅުއްވައިފި\n15 ޖޫން 2009، ރިފަރެންސް: 2009-460\nޤާނޫނު ނަންބަރު 2008/5 (ފުލުހުންގެ ޤާނޫނު)ގެ 18 ވަނަ މާއްދާގައި ބަޔާން ކޮށްފައިވާ ޕޮލިސް އިންޓެގްރިޓީ ކޮމިޝަނަށް ޢައްޔަން ކުރެއްވުމަށްޓަކައި ހެންވޭރު ފަޅަގަޑިގޭ ޑޮކްޓަރ ޢަބްދުﷲ ވަޙީދުގެ ނަންފުޅު ފާސްކޮށްދެއްވުމަށް، އެ ނަންފުޅު ރައީސުލްޖުމްހޫރިއްޔާ މުޙަންމަދު ނަޝީދު، ރައްޔިތުންގެ މަޖިލީހަށް ހުށަހަޅުއްވައިފިއެވެ. ޕޮލިސް އިންޓެގްރިޓީ ކޮމިޝަން އެކުލެވިގެންވަނީ، ފަސް މެންބަރުންގެ މައްޗަށެވެ.\nއެނގިވަޑައިގަންނަވާނޭ ފަދައިން، ޕޮލިސް އިންޓެގްރިޓީ ކޮމިޝަނަށް މެންބަރުން ޢައްޔަން ކުރެއްވުމަށްޓަކައި، 2008 ޑިސެމްބަރ 18 ގައި ރައީސުލްޖުމްހޫރިއްޔާ ރައްޔިތުންގެ މަޖިލީހަށް ފޮނުއްވި ފަސް ނަންފުޅުގެ ތެރެއިން ހަތަރު ނަންފުޅު، އެ މަޖިލީހުން ވަނީ ފާސްކޮށްދެއްވާފައެވެ.\nޕޮލިސް އިންޓެގްރިޓީ ކޮމިޝަންގެ މަޤްޞަދުތަކުގެ ތެރޭގައި، ފުލުހުންގެ ތެރޭގައި ޤާނޫނާއި ގަވާއިދަށް ކަމޭހިތުން އިތުރުކުރުމާއި، ފުލުހުންގެ ތެރޭގައި ހިނގާ ޤާނޫނާއި ގަވާއިދާ ޚިލާފު ޢަމަލުތައް މިނިވަންކަމާއެކު ތަޙުޤީޤުކޮށް، ޤާނޫނާ އެއްގޮތަށް ފިޔަވަޅު އެޅުން ހިމެނެއެވެ. އަދި ފުލުހުންނަށް އެބައިމީހުންގެ ވަޒީފާ އަދާކުރުމުގައި ބޭނުންވާނޭ ޤާނޫނީ ރައްކާތެރިކަން ލިބިދިނުމާއި، ފުލުހުންގެ ޚިދްމަތާ ބެހޭގޮތުން ޢާންމު ރައްޔިތުންގެ މެދުގައި އިތުބާރާއި ޔަޤީންކަން އިތުރުކުރުންވެސް މިކޮމިޝަންގެ މަޤްޞަދުތަކުގެ ތެރޭގައި ހިމެނެއެވެ.


Raajje: China ge ran dhariah vaneetha?\nރާއްޖެ ޗައިނާގެ ރަން ދަރިއަށް ވީތަ؟\nޗައިނާގެ ރައީސް ޝީ ޖިންޕިން (ކ) މިދިޔަ އަހަރު ރާއްޖެ އަށް ކުރެއްވި ދަތުރުފުޅުގައި ރައީސް އަބްދުﷲ ޔާމީން އަރިހުގައި. -- ފޮޓޯ: އޭޕީ\nދެކުނު އޭޝިއާގައި ޗައިނާގެ ބާރު ގަދަވުމަކީ އިންޑިއާ ކަންބޮޑުވާ ކަމެއް ނޫން ކަމަށް އިންޑިއާގެ ސިޔާސީ ވެރިން "މަތި އޮމާންކޮށްލަން" ވިދާޅުވި ނަމަވެސް ސްރީ ލަންކާގެ ވެރިކަން ބަދަލުވުމާ އެކު މިހާރު މި ވަނީ ބުޅާ ގޯނިން ބޭރުވެފަ އެވެ. ރާޖަޕަކްސަގެ ވެރިކަން ވެއްޓި، ޗައިނާއާ ގާތް ގުޅުމެއް ބާއްވަން ބޭނުން ނުވާ ވެރިޔަކު ސްރީ ލަންކާ އަށް އައުމާ އެކު އިންޑިއާގެ ސިޔާސީ ބޭފުޅުންނާއި އިންޑިއާގެ މީޑިއާ ވެސް އުފަލުން ކެކި އަރަނީ އެވެ. ހީވަނީ އީދެއް އައިސްގެން އުޅޭހެންނެވެ. މި އީދު ކުޅިވަރު ގޮސް ނިމޭނީ މި ކުޑަކުޑަ ދިވެހިރާއްޖެއާ ހިސާބުންނެވެ.\nދެކުުނު އޭޝިއާ ސަރަހައްދަށް ޗައިނާގެ ފިޔަގަނޑު ފަތުރާލުމުގެ ވިސްނުމުގައި އަބަދުވެސް ދިޔައީ މަސައްކަތް ކުރަމުންނެވެ. ނަމަވެސް ޗައިނާ އަކީ އެހާ ބަސް ގިނަ ގައުމަކަށް ނުވުމާއި އެހެން ގައުމުތަކުގެ ސިޔާސީ ކަންކަމުގެ ތެރެއަށް ސީދާ ގޮތުން އަތް ނުބޭނުމުގެ ސިޔާސަތުގެ ސަބަބުން އެ ގައުމުގެ ބާރުތައް މޫލައި ހެދެމުން ދިޔައީ މަޑުމަޑުން އެކަމަކު ވަރުގަދައަަށެވެ. މުލުހުން ލުހެ އެއްލައިލަން ފަސޭހަ ގޮތަކަށް ނޫނެވެ.\nޗައިނާގެ މި މައިތިރި ސިޔާސަތުގައި ކުރިއަށް ދަނިކޮށް ނަސީބަކަށް މެދުވެރިވީ 2005 ވަނަ އަހަރު ލަންކާގެ ވެރިކަމަށް މަހިންދަ ރާޖަަޕަކްސަ ވަޑައިގަތުމެވެ. ޖެހިލުން ކުޑަ، ހަރުކަށި ސިޔާސަތެއް ގެންގުޅުއްވި ރާޖަޕަކްސަ ވެރިކަމަށް ވަޑައިގަތީ އޭރު ލަންކާގައި ތަމަޅައިންނަށް ވަކި ދައުލަތެއް ގާއިމުކޮށްދިނުމަށް ހަނގުރާމަކުރަމުން ދިޔަ ޓައިގަރުންގެ ދުވަސް ދުއްވާލާނެ ކަމުގެ ވައުދާ އެކުގަ އެވެ. އެ ވައުދު ފުއްދެވުމަށް އަސްކަރީ ހަރަކާތްތައް އިތުުރުކުރައްވައި، ޓެރަރިޒަމާ ގުޅުން ހުރި ގާނޫނުތައް ހަރުކަށިކުރެއްވުން ވެގެން ދިޔައީ އިންސާނީ ހައްގުތަކުގެ ފުޅާ މަގުގައި ރާޖަޕަކްސަ އަށް އަޑިގުޑަންތައް ކުރިމަތިވި ކަމަކަށެވެ. އެމެރިކާ އާއި ޔޫރަޕުން އެކި ގޮތްގޮތުން ފިއްތުން ކުރިމަތިކުރަން ފެށި އެވެ. މި ދަނޑިވަޅުގައި ލަންކާ އަށް ބައިނަލްއަގުވާމީ ސިޔާސީ މައިދާނުގައި އެހީވެފައި ޗައިނާ އިން ހުއްޓާލީއެއް ނޫނެވެ. ލަންކާ ސިފައިންނަށް ބޮޑެތި އެހީތައް ދިނެވެ. މި އެހީތެރިކަމާ އެކު ޓައިގަރުންގެ ދުވަސް ދުއްވާލުމުގެ ވައުދު 2009 ވަނަ އަހަރުގެ މެއި މަހުގެ 18 ވަނަ ދުވަހު ރާޖަޕަކްސަ ފުރިހަމަކުރެއްވީ ޓައިގަރުންގެ ލީޑަރު ވެލުޕިއްލައި ޕްރަބާކަރަން މަރާލައިގެންނެވެ. ލަންކާގެ އެއްވެސް ވެރިޔަކަށް ނުކުރެއްވުނު ކަމެއް ރާޖަޕަކްސަ ކުރެއްވި އިރު ޗައިނާގެ އެހީއާ އެކު ލަންކާގައި ދިޔައީ ބިޔަ މަޝްރޫއުތައް ހިންގަމުންނެވެ. ޗައިނާ އިން އޭޝިއާ ސަރަހައްދަށް ރާވާފައިވާ މުހިންމު މަޝްރޫއުތަކުގައި ލަންކާ ވަނީ މުހިންމު ބައިވެރިއެއްގެ ގޮތުގައި ޗާޓުގައި ހިމަނައިފަ އެވެ. މިކަމުން ރާޖަޕަކްސަގެ ވެރިކަން ދަމަހައްޓަން ފަސޭހަވި އިރު ޗައިނާގެ ނުފޫޒު ފަތުރާލުމަށް ވެސް މަގުތައް ހުޅުވި ފުޅާވެގެން ދިޔަ އެވެ. އެކަމަކު މިދިޔަ ބުރާސްފަތި ދުވަހަކީ އެ މުހިންމު މަގު ޗައިނާ އަށް ހަނިވިވެގެން ދިޔަ ދުވަހެވެ. ޗައިނާގެ މަންދޫބެއް ފަދައިން ލަންކާގައި ވެރިކަންކުރެއްވި ރާޖަޕަކްސަގެ ވެރިކަން ރައްޔިތުންގެ ވޯޓަކުން ނިމުމަކަށް ގެނައީ އެވެ.\nލަންކާގެ އާ ރައީސް މައިތުރިޕަލާ ސިރިސޭނާ ކެމްޕޭނު ތެރޭގައި ވެސް އެންމެ ބޮޑަށް ރާޖަޕަކްސަ އަށް ހަމަލާ ދެއްވީ ލަންކާގެ އިގްތިސާދު ޗައިނާގެ މައްޗަށް މާބޮޑަށް ބަރޯސާ ކޮށްފައި އޮތުމުން އެކަމާ ގުޅުވައިގެންނެވެ. ޗައިނާ އިން ދަނީ "ދަރަނީގެ ދަންދުރައެއްގައި" ލަންކާ ޖައްސަމުން ކަމަށް ބުނަމުން ސިރިސޭނާގެ އިއްތިހާދުން ވަނީ ޗައިނާ އިން 1.4 ބިލިއަން ޑޮލަރު އިންވެސްޓްކޮށްގެން، ހިއްކައިގެން ހަދަން ނިންމާފައިވާ ޕޯޓް ސިޓީ ޕްރޮޖެކްޓް ވެސް ހުއްޓުވާނެ ކަމަށް ބުނެފަ އެވެ.\nރާޖަޕަކްސަގެ ވެރިކަމުގައި ޗައިނާ ވަނީ ލަންކާގައި އެންމެ ބޮޑު ފޮރިން އިންވެސްޓަރަށް ވެފަ އެވެ. އަދި ދެ ވަނަ އަށް އެންމެ ގިނައިން ވިޔަފާރި ކުރަނީ ވެސް ޗައިނާއާ އެކުގަ އެވެ. ޗައިނާގެ ވިޔަފާރީގެ ސަގާފީ މަގު ކަމަށްވާ "ސިލްކް ރޯޑް" ގައި ލަންކާ ބައިވެރިވެ އެ ވިޔަފާރީގެ ވިއުގައާ ލަންކާ އޮތީ ގުޅިފަ އެވެ. މިދިޔަ 10 އަހަރު ތެރޭ ޗައިނާ އިން ލަންކާ އަށް ދިން އެހީ 50 ގުނަ އިތުރުވެގެން ދިޔަ އެވެ. މިގޮތުން 2012 ވަނަ އަހަރާ ހަމަޔަށް 490 މިލިއަން ޑޮލަރުގެ އެހީ ދީފައިވެ އެވެ. މިއީ އެމެރިކާ އާއި އެހީގެ ޖަމާއަތްތަކާއި އެހެން ގައުމުތަކުން ދިން ހުރިހާ އެހީއެއް އެއްކޮށްލިޔަސް އެއާ ނުބައްދަލު ބޮޑު އަދަދެކެވެ.\nރާޖަަޕަކްސަ ޗައިނާ އަށް ބަރޯސާވާލެއް ބޮޑުކަމުން ރުޅި މޫނު ހަދާފައި އޮތް އިންޑިއާ އަށް ހިނިތުންވުން ލިބުނީ ޗައިނާ އާއި އިންޑިއާއާ އެކު ވެސް ލަންކާގެ އާ ސަރުކާރުން ގެންގުޅޭނީ ހަމަހަމަ ގުޅުމެއް ކަމަށް ބުނުމުންނެވެ. އަދި ސިރިސޭނާ ވެރިކަމާ ހަވާލުވެ ވަޑައިގަތުމަށް ފަހު ފުރަތަމަ ވަޑައިގަންނަވާ ގައުމަކީ އިންޑިއާ ކަމަށް ހަމަޖެއްސުމުން ޗައިނާ އަށް އެ ދެވެނީ މެސެޖެކެވެ. އެހެންވެ ހުރިހާ ކަމެއް އެނބުރިގެންދާ ވަގުތެއްގައި ބޭނުންކުރާނެ ޕްލޭން ބީއެއް ނެތި ޗައިނާ އިން ލަންކާގައި ބިލިއަނުން އިންވެސްޓްކުރާނެ ކަމަށް ގަބޫލުކުރާނީ މޮޔައެކެވެ. ޕްލޭން ބީ ގައި އޮންނާނީ އިންޑިއާ އާއި ޗައިނާއާ އެކު މި ހުރިހާ ދުވަހެއް ވަންދެން ހަމަހަމަ ގުޅުމެއް ބޭއްވި ދިވެހިރާއްޖެ ކަމަށް ވުމީ އެންމެ ގާތް ގޮތެވެ.\nރައީސް އަބްދުﷲ ޔާމީން ރާއްޖޭގެ ވެރިކަމާ ހަވާލުވެ ވަޑައިގެން ހިސާބުން ޗައިނާއާ އެކު ގުޅުން ބަދަހިވާން ފެށުމުގެ ނަތީޖާއެއްގެ ގޮތުން ލަންކާ ފަަދައިން ޗައިނާގެ ސިލްކް ރޯޑްގައި ބައިވެރިވެއްޖެ އެވެ. ރައީސް ޔާމީންގެ ވެރިކަމުގެ ވައުދުތައް ފުރިހަމަ ކުރުމުގެ މުހިންމު ފާލަމަކަށް ޗައިނާ ވެއްޖެ އެވެ. ޔާމީންގެ ސަރުކާރާ ހިލާފަށް އިދިކޮޅު އެމްޑީޕީ އަކީ ޗައިނާ އަށް ވުރެ އިންޑިއާއާ ދޯޅު ޕާޓީއަކަށް ވުމުން ލަންކާ ގެއްލިގެން ދިޔަ ގޮތަށް ރާއްޖެ ގެއްލިދާނެ ކަމަށް ޗައިނާ އިން ފިޔަވަޅުތައް އަޅާނެ އެވެ. އެހެންވެ ރާއްޖެ އަކީ ޗައިނާގެ ރަންދަރިއަށް ނުވާންވީ ސަބަބެއް ނުފެނެ އެވެ.


Note7 Americage Flight thakah eruvun manaa kohfii.\nއެމެރިކާގެ ފްލައިޓްތަކަށް ވެސް ނޯޓް7 އެރުވުން މަނާކޮށްފި\nބެޓަރި ގޮވާކަމަށް ބުނާ ސެމްސަންގް ނޯޓް7ގެ ފޯނުތަށް އެމެރިކާގެ ފްލައިޓްތަކަށް އެރުވުން ރަސްމީކޮށް މަނާކޮށްފިއެވެ.\nމިކަން މަނާކޮށްފައިވަނީ އެމެރިކާގެ ފެޑެރަލް އޭވިއޭޝަން އެޑްމިނިސްޓްރޭޝަން އިއްނެވެ. އެފްއޭއޭ އިން ނެރުނު ރަސްމީ ބަޔާނެއްގައި ބުނެފައިވާ ގޮތުން ސަލާމަތީގޮތުން އަޅަން ޖެހޭ ފިޔަވަޅެއްގެ ގޮތުން އެމެރިކާގެ ފްލައިޓްތަކުގައި ފޯން އޮން ކުރުމާއި ޗާޖަށް ޖަހުމާއި އަދި އޮންބޯޑްގައި ފޯނާ ކުޅުމަކީ މަނާކަމެއްކަން އިއުލާން ކޮށްފައިވެއެވެ. އޭގެ އިތުރުން ފްލައިޓް ތެރޭ ފޯން ޗާޖް ކުރުންވެސް ވަނީ މަނާކޮށްފައެވެ. އެފްއޭއީއިން އިތުރަށް މިބަޔާނުގައި ބުނެފައިވާ ގޮތުން ފްލައިޓަށް އަރާއިރު ފޯން އޮއްނަން ޖެހޭނީ އެއްކޮށް ނިއްވާލެވިފައެވެ. ފްލައިޓް މޯޑުގައި ވެސް އެމެރިކާގެ ކޮންމެ ފްލައިޓައްގައި ނަމަވެސް މި ފޯންގެ ބޭނުންކުރުމަކީ މަނާކަމެކެވެ.\nމިކަން ރަސްމީގޮތެއްގައި މިއަދު އިއުލާން ކުރެވުނު ނަމަވެސް މިމަހުގެ 8ވަނަ ދުވަހު އެފްއޭއޭ އިން ވަނީ މި ފޯންގެ ބޭނުން ފްލައިޓްތަކުގެ ތެރޭގައި ނުކުރުމަށް އިލްތިމާސް ކޮށް ބަޔާނެއްނެރެފައެވެ. ނަމަވެސް އޭރު ބޭނުންކުރުން މަނާކޮށްފައިނުވެއެވެ.\nމިހެން އެފްއޭއޭ އިން ބުނެފައި މިވަނީ ސެމްސަންގްއިން ނޯޓް7ގެ ރިޕްލޭސްމެންޓް ނުވަތަ އިތުރަށް އޭގައި ޖެހުނު މައްސަލަ ހައްލުކުރަމަށް ފަހު ނެރޭ ސީރީސް ތަށް ނެރެން ސެމްސަންގް އިން ތައްޔާރުވަމުން އަންނަ ކަމަށް ބުނެފައިވާ ދަޑިވަޅެއްގައިކަން ފާހަގަކޮށްލެވެއެވެ. ސެމަސަންގްއިން އަންނީ އަލުން ނޯޓް7އެއް ބާޒާރަށް މިމަހުގެ 21 ވަނަ ދުވަހު ނެރުމަށް މަސައްކަތް ކުރަމުންނެއެވެ. ސެމްސަންގްއިން ވަނީ މި ފޯނުގައި ޖެހުނު ބެޓަރީގެ މައްސަލަ ހައްލުވެފައިވާކަމަށް ބުނެފައެވެ. އެހެން ނަމަވެސް ފޯންގެ ބެޓަރީގައި އަލިފާން ރޯވާ އަސްލު ސަބަބު އަދިވެސް ނޭގޭކަމަށް ބޭރުގެ އެހެން ރިޕޯޓުތަށް ބުނެއެވެ.\nސެމްސަންގް ނޯޓް7ކީ ސެމްސްންގްއިން ނެރުނު އެންމެ ފަހުގެ ނޯޓްގެ އެޑިޝަނެއެވެ. އެހެން ނޯޓް ތަކާއި ހިލާފަށް ނޯޓ7ގައި އައިރެސް ސެންސާއެއްވަނީ އިންސްޓޯލް ކުރެވިފައެވެ.ސެމްސަންގާއި އެންމެ ވާދަވެރި ކުންފުނި ކަމުގައިވާ އެޕަލްއިން މިވަނީ އިއްގެ ދުނިޔޭގެ ބާޒާރުތަކަށް އެންމެ ފަހުގެ އައިފޯން ކަމުގައިވާ އައިފޯން7ބާޒާރަށް ނެރެފައެވެ. އެހެން އަހަރުތަކޭ ހިލާފަށް މިއަހަރު ސެމްސްނަގްއަށް ލޯބި ކުރާ ފަރާތްތަކުގެ އަޑު މިވަނީ ނޯޓް7ގެ ބެޓަރީ އީޝޫއާއި ހެދި މަޑުވެފައެވެ. އެހެން އަހަރުތަކުގައި އެޕަލްއިން ފޯން ނެރުމާއިއެކު ދެ ފަރާތުގެ ސަޕޯޓަރުންގެ މެދުގައި ހަނގުރާމައެއް ފެށޭކަހަލައެވެ.


މަޤާމް 1: ކޯޑިނޭޓަރ- ކެޕޭސިޓީ ބިލްޑިންގ އެންޑް މެމްބަރޝިޕް ޑިވެލޮޕްމެންޓް\nސޯޝަލް ސައިންސް، ޖެންޑަރ ސްޓަޑީސް، އިކޮނޮމިކްސް ނުވަތަ ގުޅޭދާއިރާއަކުން ޑިގްރީއެށް ހާސިލް ކޮށްފައިވުން.\nވަޒީފާއާއި ގުޅުން ހުރި ދާއިރާއަކުން މަދުވެގެން2އަހަރު ދުވަހުގެ މަސައްކަތުގެ ތަޖުރިބާ ހާސިލުކޮށްފައިވުން.\nކޮމްޕިއުޓަރު ބޭނުންކުރަން އެނގުމާއި އަދި އޮފީސް ސޮފްޓްވެއަރ ޕެކޭޖް ބޭނުންކުރަން އެނގުން.\nއިނގިރޭސި ބަހުންނާއި ދިވެހިބަހުން ފަރިތަކަމާއިއެކު މުޢާމަލާތްކުރަން އެނގުން.\nމަސައްކަތް ކުރަންޖެހޭ ތަން: މިނިސްޓްރީ އޮފް އިކޮނޮމިކް ޑިވެލޮޕްމަންޓް، ބޮޑުތަކުރުފާނު މަގު\nމަސައްކަތް ކުރަންޖެހޭ ގަޑި: ރަސްމީ ބަންދުނޫން ދުވަސްތަކުގެ ހެނދުނު 8:00ން މެންދުރުފަހު2:00 އަށް\nމުސާރަ: މުސާރައިގެ ގޮތުގައި -/17،000 ދިވެހި ރުފިޔާއިން ލިބޭނެއެވެ. (ބޭސިކް ސެލެރީ -/9،000 ދިވެހި ރުފިޔާއިން، އަދި ސާރވިސް އެލަވަންސްގެ ގޮތުގައި -/8،000 ދިވެހި ރުފިޔާ ލިބޭނެއެވެ.) (މަސައްކަތަށް ނުނިކުންނަ ކޮންމެ ދުވަހަކަށް 250 ރުފިޔާ އުނިކުރެވޭނެއެވެ. މީގެތެރޭގައި ބަންދުދުވަހެއްގައި ޚިދުމަތަށް ނުކުންނަންޖެހިއްޖެނަމަ ބަންދުދުވަސްތައްވެސް ހިމެނޭނެއެވެ.)\nވަޒީފާގެ މުއްދަތު: 1 އަހަރު\nމަތީގައި އިއުލާންކުރެވިފައިވާ ވަޒީފާތަކުގެ އިތުރު ތަފްސީލް، މަސްއޫލިއްޔަތު އަދި ތަފްސީލް ޓާރމްސް އޮފް ރެފަރެންސް މި މިނިސްޓްރީގެ ވެބްސައިޓް http://www.trade.gov.mv އިން ޑައުންލޯޑުކުރެވޭނެއެވެ. ނުވަތަ sabah@trade.gov.mv އަށް އީމެއިލް ކުރެއްވުމުން ލިބިވަޑައި ގަންނަވާނެއެވެ.\nވަޒިފާއަށް ކުރިމަތިލުމުގެ ސުންގަޑި: ވަޒީފާއަށް އެދި ސިޓީ ފޮނުވުމުގެ އެންމެ ފަހުގެ ތާރިޚަކީ 12 ސެޕްޓެމްބަރ 2019 ވާ ބުރާސްފަތި ދުވަހުގެ 13:00ގެ ކުރިންނެވެ. ވަޒީފާއަށް އެދި ހުށަހަޅާ ސިޓީ، ސީ.ވީ.، ދިވެހިރައްޔިތެއްކަން އަންގައިދޭ ކާޑުގެ ކޮޕީ، އެކްރެޑިޓްކުރެވިފައިވާ ތަޢުލީމީ ސެޓްފިކެޓްގެ ކޮޕީ އަދި ކުރިން މަސައްކަތްކޮށްފައިވާ ތަންތަނުގެ ރެފަރެންސް ސިޓީ މިނިސްޓްރީ އޮފް އިކޮނޮމިކް ޑިވެލޮޕްމަންޓަށް ހުށަހެޅުން އެދެމެވެ. ނުވަތަ ތިރީގައިވާ އީމެއިލް އެޑްރެސްއަށް އީމެއިލް ކޮށްދެއްވުން އެދެމެވެ. އަދި އިތުރު މަޢުލޫމާތު ހޯއްދެވުމަށް، ރަސްމީ ދުވަސްދުވަހު 09:00 – 13:00 ދެމެދު 3003018 އަށް ގުޅުއްވައި ނުވަތަ sabah@trade.gov.mv އަށް އީމެއިލް ކުރެއްވުން އެދެމެވެ.\nޕަބްލިޝްކުރި ތާރީޚު: 28 އޮގަސްޓް 2019\nސުންގަޑި: 12 ސެޕްޓެންބަރު 2019 1313


Aa Aharakah Kurimathi Laahindhu | #Dhiislam\nއާއަހަރަކަށް އަލިވިލޭހިނދު …\n3 years ago |0comment| January 10, 2015\nއަނެއްކާވެސް އަހަރެއް ނިމިގެން މާޒީއާ އެކުވެގެން ދިޔަޢިއެވެ. ފިޠުރަތުގެ އުޞޫލުގެ ދަށުން، 2014 ވަނަ އަހަރުވެސް އަލްވަދާޢު ކިޔައި ނިމިގެންދިޔައީ އެވެ. އެކި ކަންކަމުގެ ތެރޭގައި ހޭލަމޭލާ އުޅެނިކޮށް 365 ދުވަސް އަޅުގަނޑުމެން ވޭތުކޮށްފީމުއެވެ. ފޮނިތަޖުރިބާތަކާއި ހިތި ތަޖުރިބާތަކާ މިދިޔަ އަހަރުވެސް ކުރިމަތިލައިފީމުއެވެ. ހަޔާތުގެ ދުވަސްތަށް މާޒީވެގެންދާލެއް ވަރަށްވެސް އަވަހެވެ. މިހާރު މި ހިނގަނީ 2015 ވަނަ އަހަރެވެ. އައު އަހަރަކާ ކުރިމަތިލީއިރު ވިސްނުން ތިބާ ބެހެއްޓީ ކޮންފަދަޔަކުންތޯއެވެ؟ ފާއިތުވެގެންދާ ކޮންމެ ދުވަހަކީވެސް ކޮންމެ މީހެއްގެވެސް ޙަޔާތުން ފާއިތުވެގެންދާ ދުވަސްތަކެވެ.\nއަމިއްލަ ނަފްސާމެދު ވިސްނައި، ކުރިމަގަށް އަމާޒު ހިފާށެވެ.\nކެވެ. މާޒީއަކީ ކުރިމަގުގެ މޫނުބަލާ ލޯގަނޑޭ ބުނާ އުޞޫލުން، ބުއްދިވެރިންނަކީ މާޒީން ޢިބުރަތް ހާޞިލްކުރާ މީހުންނެވެ. ފާއިތުވެދިޔަ އަހަރު ތިމާއަށް ހިތްދަތިކަމާ މާޔޫސްކަން ވެރިވެފައިވާނަމަ މިއީ އުންމީދު އާލާކުރަންވީ ވަގުތެވެ. ހިތްވަރު ގަދަ ކުރަންވީވަގުތެވެ.\nވޭތުވެގެން މިދާ އަހަރުގެ ތެރޭގައިވެސް މުޖްތަމަޢުގެ އާއްމު އިޖްތިމާޢީ އަޚްލާޤް ވަކި ރަގަޅު ވިއެކޭ ނުދަންނަވާނަމެވެ. ހަމަ އިހުވެސް އޮތްގޮތެވެ. މީހުންނަށް ފުރައްސާރަ ކުރުމާއި ގޯނާ ކުރުމާއި ޖިނާޢީ ކުށްތަކަށް އަރައިގަތުން މިވަނީ ބައެއް މީހުންނަށް އުފަލަކަށެވެ. އެކަންކަމުގެ ސަބަބުން ހިތްދަތިކަން ލިބި މާޔޫސްވެފައިވާ ހިތްތަކުގައި އަޅާ ވޭނުގެ އަސަރު ވަޒަނެއް ނުކުރެވޭކަން ޔަޤީނެވެ. “މަގޭ ދުލާއި މަގޭ އަތަކީ މަގޭ ހައްގޭ” ބުނެ ހިތުހުރި ކަމެއް ކުރާއިރު، ތިމާގެ ހައްގު ނިމޭ ހިސާބަކީ އަނެކާގެ ހައްގު ފެށޭ ހިސާބުކަން އިޙްސާސެއް ނުކުރެވެއެވެ.\nކާމިޔާބަކީ މަސައްކަތްތެރިންގެ ހައްގެކެވެ. ހިތްވަރާއެކު ކާމިޔާބު ހޯދުމަށް މަސައްކަތް ކުރުމަކީ ބައެއް މީހުންނަށް އެހާ ފަސޭހަ ކަމެއްނޫނެވެ. ލަނޑުދަނޑިތައް ކަނޑައަޅައި އެ ހާޞިލުކުރުމަށް މަސައްކަތް ކުރެވުނު ހެއްޔެވެ؟ ނުވަތަ ގަދައަޅައި މަސައްކަތް ކުރުމުންވެސް ވީ ނާކާމިޔާބު ހެއްޔެވެ؟ އެހެންކަމަށްވާނަމަ ކުރިއަށްއޮތް އަހަރަކީ މި ލަނޑުދަނޑިތައް ހާޞިލުކުރުމަށް އަމާޒުހިފާ އަހަރު ކަމުގައި ހަދާށެވެ.\nކޮންމެ މީހަކީވެސް ވަކި ޝަޚްސެކެވެ. އެމީހަކު ކުރާ ޢަމަލަކަށް ޖަވާބުދާރީ ވުމަކީ އެމީހެއްގެ ޒިންމާއެވެ. ތިބާއަށް އަބަދުވެސް އެންމެ ހެޔޮ އެދޭނީ ތިމާގެ އަމިއްލަ ނަފްސެކެވެ. ތިބާގެ އިޙްސާސް އެނގޭނީ ހަމައެކަނި ތިބާއަށެވެ. މިހެންވެ، ތިމާއާ ދިމާލަށް އަންނަ ފިކުރީ ހަމަލާތަކާއި ޖިސްމަށް އަންނަ ލޮޅުންތަކުން އަރައިގަތުމަށް އަމިއްލަ ނަފްސަށް ފުރިހަމައަށް ޔަޤީންކަން އޮތް ހާލު ހިތްވަރާއެކު މަސައްކަތް ކުރާންޖެހެއެވެ. އެކަން ކުރާންޖެހޭނީ ޚުދު ތިމާއެވެ. އެހެނީ ކާމިޔާބެއްގެ ފޮނިކަން ކިތަންމެ ބަޔަކު ތިބާއާއެކު ފާހަގަ ކުރިނަމަވެސް، ކަރުނައާއި ވޭނުގެ ވަގުތުގައި ތިބާއާއެކު ތިބޭނީ މަދުބައެކެވެ. ބައެއް ފަހަރު އަމިއްލަ ނަފުސު އެކަންޏެވެ. މިއީ ދުނިޔަވީ މިސާލެވެ.\nއިންސާނާ ހައްދަވައި އެހެން މަޚްލޫޤުތަކުންގެ މައްޗަށް އިންސާނާ ވަނީ މާތްކުރައްވާފައެވެ. އެއީ ބުއްދީގެ މަތިވެރި ނިޢުމަތާ އެކުގައެވެ. ފަލަކުގައި ދުނިޔެ ހިނގަމުންދަނީ އެކި ކުލަތައް ދައްކަމުންނެވެ. ތިބާގެ ލޮލަށް އެކިދުވަހު އެކި ކުލަތަށް ފެންނަމުންދާތީ ރީތި ކުލަތަކަށް ހިތްވެސް ލެނބޭނެއެވެ. އޭގެ ޖަޒުބާތުގައި ޖެހޭނެއެވެ. ވަކިކަމަކަށް ހިތް ލެނބުމުން އެއީ ދުނިޔަވީ ދަޅަތަކެއްކަމެއް ނުވަތަ ދާއިމީ އުފަލެއްކަމެއް އަޅާކިޔާން ނޭނގޭނެއެވެ. ހިތް ބުނާނީ ތިބާގެ މަންޒިލަކީ އެއީކަމަށެވެ. ނަމަވެސް އިސާހިތަކު އެއީ އަވާމެންދުރަކަށް ވެގެންދެއެވެ. ހަމައިހްސާސާއި ހަމަ ބުއްދިއަށް ރުޖޫޢަ ވަނީ މި ހިސާބުންނެވެ. މިވެސް ދުނިޔަވީ މިސާލެވެ.\nހަޔާތުގެ ނައު ދަތުރުކުރަމުންދާއިރު މިކަހަލަ ކިތަންމެ އަހަރެއް ފާއިތުވެގެންދާނެއެވެ. މިހާރުގެ 25 އަހަރުގެ ޒުވާނެއްގެ ޢުމުރުން މިހާރު 9000 އެތަށް ދުވަހެއް ފާއިތުވެގެން ދިޔައިރު، ތިމާގެ އަމިއްލަ ނަފްސު ވަޒަންކުރުމަށް އެންމެ ދުވަހެއްވެސް ހޭދަ ނުކުރެވޭ މީހުން ގިނަވާނެއެވެ. ކުރުގޮތަކަށް ބުނާނަމަ އަމިއްލަ ޙަޔާތުގެ ކުރިމަގާއި ވޭތުވެދިޔަ ތަނުގެ ނަތީޖާއާމެދު ވިސްނާލުމަކީ ގިނަ ބައެއްގެ އާދައެއް ނޫނެވެ. ދުވަސްތަށް ފާއިތުވެގެން ދާވަރަކަށް ތިމާވެސް އޭގެ ފަހަތުން ދަނީއެވެ. މިސްރާބެއް އަމާޒެއް ނެތިއެވެ. ޙަޔާތުގެ ދަތުރުގައި ދިމާވާ ދަތިތަކަށް ކެތްކުރާން ޖެހެއެވެ. މާޔޫސްވެގެންގޮސް ތިމާއަކީ “ބޭކާރު” މީހެއް ކަމުގެ އިޙްސާސް ކިތަންމެ ވަރަކަށްވެސް ކުރެވޭނެއެވެ. އަދި އެކަމުގެ ސަބަބުން އަމިއްލަ ނަފްސު ކުށްވެރިކުރެވޭނެއެވެ. އެހެން ނަމަވެސް އެއީ ތިބާ ދުނިޔެއަށް ފޮނުއްވުމުގެ މަޤްޞަދެއް ނޫނެވެ. އަނެކާއަށްވެސް ލިބިގެންވަނީ ތިބާއަށް ލިބިގެންވާ އެއްޗެކެވެ. ތިބާއަށް ލިބެންއޮތް މޮޅު ތިބާއަކަށް ނޭނގެއެވެ. މިހެންވެ ހިތްވަރަކީ އެންމެ ގާތް މަދަދުގާރަށް ހަދަންޖެހެއެވެ.\nކޮންމެއަކަސް އައު އަހަރަކަށް ކުރިމަތިލާންވީ އުންމީދާއެކުއެވެ. ތިބާގެ މޫނު އައު އަހަރަކަށް ކުރިމަތި ކުރާންޖެހެނީ އުންމީދުން ފުރިގެންވާ ހިތަކާއިގެންނެވެ. ނަތީޖާ ނެރެވޭނެ ކަމުގެ ޔަޤީންކަމާއެކުގައެވެ. އިސްވެ ބަޔާންކުރި ކަންކަމަށް ފުންކޮށް ވިސްނުމަށްފަހު ކޮންމެ ފިޔަވަޅެއްވެސް ޙިކުމަތްތެރިކަމާއެކު ނޫނީ ނާޅާށެވެ. ބޭކާރު ކަންކަމުގައި ވަގުތު ދުއްވާނުލާށެވެ. މާޒީއަކީ މާޒީއެވެ. އެ އަލުން އިޔާދައެއް ނުވާނެއެވެ. ދެން އޮތީ ހިތްވަރާއެކު ހިތްހަމަޖެހުމާއެކު ނަތީޖާ ނެރުމަށް އަމާޒު ހިފުމުގެ އަހަރުކަމަށް ހަދާށެވެ. އަންނަ އަހަރުވެސް ފިޠުރަތުގެ އުޞޫލުން ނިމި އަނެއްކާވެސް އައު އަހަރަކަށް އަލިވިލޭ އިރު ތިބާގެ މޫނުމަށްޗަށް ހިނިތުންވުން ގެނެސްދޭނެފަދަ ހިތްގައިމު ވަގުތުކޮޅަކަށް މަސައްކަތް ފަށަންވީ މިއަދުއެވެ.


SunOnline: Promotion nudheythee 500 aai gaaiykuraa adhadhakah IGMH ge doctorunnaai naruhunge soyaaeku raees ah petition eh\nޕްރޮމޯޝަން ނުދޭތީ 500އާ ގާތްކުރާ އަދަދަކަށް އައިޖީއެމްއެޗްގެ ޑޮކްޓަރުންނާއި ނަރުހުންގެ ސޮޔާއެކު ރައީސަށް ޕެޓިޝަނެއް\nމުޙައްމަދު ނާއިލް ހަފީޒް 15 Sep 2021, 18:27\nއައިޖީއެމްއެޗްގެ ޑޮކްޓަރުންނާއި ނަރުހުންގެ ކަންބޮޑުވުންތައް ހިމަނައި 491އަށްވުރެ ގިނަ ޑޮކްޓަރުންނާއި ނަރުހުންގެ ސޮޔާއެކު ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހަށް ޕެޓިޝަނެއް ހުށަހަޅައިފިއެވެ.\nމި ޕެޓިޝަން ހުށަހަޅައިފައިވަނީ ފަންނީ މަގާމުތަކުގައި ތިބި މުވައްޒަފުންނަށް މަގާމުގެ ކުރިއެރުން ދިނުން ހުއްޓާލުމަށް ސިވިލް ސާވިސް ކޮމިޝަން (ސީއެސްސީ) އިން ނިންމި ނިންމުމާ ގުޅިގެންނެވެ. މި ޕެޓިޝަނަކީ އިންދިރާ ގާންދީ މެމޯރިއަލް ހޮސްޕިޓަލް (އައިޖީއެމްއެޗް)ގެ ނަރުހުންނާއި ޑޮކްޓަރުންގެ ފަރާތުން ރައީސަށް ހުށަަހަޅާފައިވާ ޕެޓިޝަނެކެވެ.\nމި ޕެޓިޝަން ތައްޔާރުކޮށް އެކަމުގައި އެންމެ އިސްކޮށް އުޅުއްވި އައިޖީއެމްއެޗްގެ ޑޮކްޓަރު ޔޫސުފް ޝާން "ސަން"އަށް ވިދާޅުވީ މި ޕެޓިޝަނުގައި ގޮވާލައިފައި އޮންނާނީ ސިވިލް ސީއެސްސީގެ ނިންމުން ބަދަލުކޮށްދެއްވުމަށް އެދި ކަމަށެވެ.\nއައިޖީއެމްއެޗްގެ ނަރުހުން -- ފޮޓޯ/ އައިޖީއެމްއެޗް\n"މި ޕެޓިޝަނުގައި އޮންނާނީ މަގާމުގެ ކުރިއެރުން ދިނުން ހުއްޓާލުމާ ގުޅިގެން ވަޒީފާގެ ކުރިއެރުން އަލުން ދޭ ގޮތަށް ނިންމުން ބަދަލުކުރުނަށް އެދި. މިއީ ވަރަށް ގިނަ ކަންބޮޑުވުންތަކެއްް އެކުލެވޭ ކަމެއް،" ޝާން ވިދާޅުވިއެވެ.\nޝާން ވިދާޅުވީ ސއްހީ ހިދުމަތްތެރިންނަކީ އެހެން ވަޒީފާތަކުގައި މީހުން އަދާކުރާ މިންވަރަށްވުރެ މާ ބުރަ މަސްއޫލިއްޔަތުތަކެއް އަދާކުރާ ބައެއްކަމަށެވެ. އެހެންނަމަވެސް އެފަދަ ކަންކަމަށް ބެލުމެއްނެތި މަގާމުގެ ކުރިއެރުން ދިނުން ހުއްޓާލުމަށް ނިންމި ނިންމުމަކީ އެތައް ބައެއްގެ ހިތްވަރު އެލިގެން ދިޔުމަށް މަގުފަހިވެގެން ދިޔަ ކަމެއްކަމަށެވެ.\n"އެތައް ބައެއް ޑީމޯޓިވޭޓް ވެގެން ދިޔަ ކަމެއް މިއީ، އައިޖީއެމްއެޗަށް މީގެ އަސަރުކުރަނީ. އައިޖީއެމްއެޗްގެ ޑޮކްޓަރުންނާއި ނަރުހުންނަށް،" ޝާން ވިދާޅުވިއެވެ.\nމީގެ އިތުރުން ޝާން ވިދާޅުވީ މަގާމުގެ ކުރިއެރުން ލިބުނުކަމުގައި ވެސް މުސާރައަށް މާ ބޮޑު އަދަދެއް އިތުރުވެގެން ނުދާނެކަމަށެވެ. ނަމަވެސް އެއީ މައްސަލައެއް ނޫންކަމަށް އޭނާ ފާހަގަކުރެއްވިއެެވެ.\n"ކުރިއެރުން ލިބެންޏާ އިތުރު ހިތްވަރަކަށް ވެގެންދޭ އެބަ. އެ ކުރިއެރުން ލިބޭ މީހުން ެެކުރާ މަސައްކަތުގެ އެޕްރިސިއޭޝަނަކަށް ވެގެންދޭ އެބަ. މި ވެސް ނެތީމަ ދެން ނޯންނާނެ މިފަދަ ކަމެއް،" ޝާން ވިދާޅުވިއެވެ.\nހަމައެއާއެކު އޭނާ ވިދާޅުވީ މިފަދަ ނިންމުމެއް ނިންމުމާއެކު ސިއްހީ ދާއިރާގައި ވަޒީފާ އަދާކުރަން ބޭނުންވާ ފަރާތްތަކުގެ އަދަދު މަދުވެގެން ދާނެކަމަށެވެ. އެއާއެކު މި ދާއިރާއަށް ނިކުންނަން ބޭނުންވާ ދިވެހިންގެ އަދަދު މަދުވެ، ޕަބްލިކް ސެކްޓާގައި ވަޒީފާ އަދާކުރަން ބޭނުން މީހުންގެ ނިސްބަތް ވެސް މަދުވެގެން ދާނެކަމަށެވެ.\nޝާން ވިދާޅުވީ މިހާރު މި ޕެޓިޝަން ހުށަހަޅާފައިވާކަމަށެވެ. އަދި މި ޕެޓިޝަނާއެކު ޑިމާންޑުކޮށްފައިވާ ކަންކަން ހައްލުވެގެން ދާނެކަމަށް އުންމީދު ކުރައްވާކަމަށެވެ.\n"އަޅުގަޑުމެން ވަރަށް ބޮޑަށް އުންމީދުކުރަން،" ޝާން ވިދާޅުވިއެވެ.\n500އަށްވުރެ ގިނަ ޑޮކްޓަރުންނާއި ނަރުހުންގެ ޕެޓިޝަނެއް\nފަޔާ އެކްސްޓިންގުއިޝާއެއް ގޮވައި ދެ މީހަކަށް އަނިޔާވެއްޖެ


މިނިސްޓަރ އޮފް ހެލްތްގެ ނައިބުގެ މަޤާމަށް ރައީސުލްޖުމްހޫރިއްޔާ ބޭފުޅަކު ޢައްޔަންކުރައްވައިފި - The President's Office\n14 ޖަނަވަރީ 2021، ރިފަރެންސް: 2021-008\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް، މިނިސްޓަރ އޮފް ހެލްތްގެ ނައިބުގެ މަޤާމަށް، ހ. ފޭވަރ، ޞަފިއްޔާ މުޙައްމަދު ސަޢީދު މިއަދު ޢައްޔަންކުރައްވައިފިއެވެ. ޞަފިއްޔާ މުޙައްމަދު ސަޢީދު މި މަޤާމަށް ޢައްޔަނުކުރެއްވުމުގެ ކުރިން ހުންނެވީ ރައީސުލްޖުމްހޫރިއްޔާގެ އޮފީހުގެ އެސިސްޓެންޓް ޑިރެކްޓަރ ގެ މަޤާމުގައެވެ.\nޞަފިއްޔާ މުޙައްމަދު ސަޢީދަކީ އިނގިރޭސިވިލާތުގެ ޔުނިވަރސިޓީ އޮފް ބަރމިންގްހަމްއިން މާސްޓަރ އޮފް އާޓްސް އިން އިންޓަރނޭޝަނަލް ރިލޭޝަންސް (ޑިޕްލޮމަސީ) ފުރިހަމަ ކުރައްވާފައިވާ ބޭފުޅެކެވެ. އަދި ޞަފިއްޔާ ވަނީ އިނގިރޭސިވިލާތުގެ ކާޑިފް ޔުނިވަރސިޓީއިން ބެޗެލަރ އޮފް ސައިންސް އިން (ޖޮއިންޓް) ބިޒްނަސް ސްޓަޑީޒް އެންޑް ޖަޕަނީސް ސްޓަޑީޒް ހާސިލުކުރައްވާފައެވެ.


SunOnline: #SUN VAAHAKA: Andalus ge prince 25\nއައިޝާ ނަސީމް 02 Apr 2021, 22:58\n"ދެންމެ ތި ބުނި އެއްޗަކުން ޝައުގު ވެރިވެއްޖެ. އަންދަލުސް ކިހިނެއްވީއޭ؟ އެތަނަށް ދިޔައިންތަ؟އެމީހުންގެ ދިރިއުޅުމާއި ބެހޭގޮތުން ވަރަށް ބޮޑަށް އޮޅުން ފިލާފައިހެން ހީވޭ.."\n"އަޅުގަނޑު ވިޔަފާރި ދަތުރުތަކުގައި ވަރަށް ގިނައިން އަންދަލުސްއަށް ގޮސް އުޅެން. އެތަނުގެ ރަސްގެފާނުގެ އަނިޔާވެރިކަމުން ރައްޔިތުން ބިކަ ހާލުގައި ދިރިއުޅެނީ. ވެރިކަމާއި ދެކޮޅަށް ނުކުތް މީހެއް ވެއްޖެއްޔާ ހިފާ ގަތުލުކޮށްލާ." އަބޫ ލުކް ލުކް ދެންނެވިއެވެ.\n"އަންދަލުސްއަށް ދެން ދަތުރެއް އަޅާނީ ކިހާތާކު؟ " މޫސާބިން ނުސައިރު އެއްސެވިއެވެ.\n"މިއަންނަ މަހު. އެރަށަށް ވަޑައިގަންނަވަން ބޭނުންފުޅު ތޯ؟ " އަބޫ ލުކްލުކް ސުވާލުކުރިއެވެ.\n"އަހަރެންގެ ލަޝްކަރުން ބައެއް އެތަނަށް ފޮނުވަން ބޭނުން. އެމީހުން ގެންދެވިދާނެތަ؟ އެކަމަކު އަދި އިހަށް މި ޚަބަރު ސިއްރުކޮށްދޭންވާނެ. އެތާގެ ވެރިންނާއި އިތުރު މައްސަލަތަކެއް ޖެހެން އަދި ބޭނުމެއްނޫން. " މޫސާ ވިދާޅުވިއެވެ.\n"އަޅުގަނޑު މަނިކުފާނުގެ އަމުރުފުޅަށް ބަލަބަލާ ހުންނާނަން..." އަބޫލުކްލުކް އޭނަ އެކަމަށް ތައްޔާރަށް ހުރިކަން އަންގާދިނެވެ.\nމި ބައްދަލުވުމާއިމެދު ހުރިހާ ގަބީލާތަކުގެ ވެރިން ހިތްހަމަޖެހުނެވެ. އެމީހުން މޫސާއަށް ބައިއަތު ހިފާ ވެރިއެއްގެ ގޮތުގައި ބަލައިގަތެވެ.އެމީހުުން އެތަނުން ދިޔުމުގެ ކުރިން މޫސާ އެންމެނަށް ޝުކުރު އަދާކުރިއެވެ.\n"އަޅުގަނޑުމެން މަނިކުފާނުގެ އަމުރުފުޅަށް ތަބާވާނަން އަދި ކިޔަމަންތެރިވާނަން...."\nމޫސާ ބިން ނުސައިރު ނުފޫޒާއި ބާރުގެ ބޭނުން ކުރެއްވުމުގެ ބަދަލުގައި ހުރިހާ ގަބީލާތަކެއްގެ ސަރުދާރުންނާއި ވާހަކަދައްކަވާ ލޯތްބާއި އަޅާލުން ދެއްވުމުގެ ނަތީޖާ ފޮންޏެވެ. އަރބި ފައުޖުތަކެކޭ އެއްފަދައިން އޭނަވަނީ ބަރުބަރުން ތަމްރީނުކުރައްވާ އެމީހުންގެ އަޚުލާގު ރަގަޅުކުރައްވަން މަސައްކަތްކުރައްވާފައެވެ. އެންމެންގެ ހިތްތަކުގައި އެ މަނިކުފާނަށް ޚާއްސަ ގަދަރެއް އޮތުމުގެ ސަބަބަކީ އެއީއެވެ.\nބޮޑު ތަނަވަސް ކޮޓަރިއެކެވެ. ބޯ ދޫލަ އަޅާ ބާލީސްތައް ޖަހާފައިވާއިރު ބިތުގައި ބައްތިތައް ހަރުކޮށްލާފައިވިއެވެ. އުސް ފަންގިފިލާއެކެވެ. އެ ހިތްފަސޭހަ ކޮޓަރީގައި މޫސާ ބިން ނުސައިރު ޗާޓެއް ރޫޅާލައްވައިގެން އިންނެވީ ވިސްނުމެއްގައެވެ. ގިނައިރެއް ނުވަނީސް ފާރަވެރިޔަކު ދޮރުކޮޅު މައްޗަށް ހުއްޓި ސަލާމް ގޮވައިލިއެވެ. ކޮންމެވެސް ބަޔަކު ބައްދަލުކުރަން އައިސްފައި ތިބިކަމަށް ބުނެލިއެވެ. އެވަގުތަކު މުޝީރުންވެސް އެތަނަށް ވަނެވެ.\n"ވަރަށް ދުރު ގައުމަކުން އައި ވަފުދެއް މަނިކުފާނުގެ ފައިންޕުޅު ދުށުމަށް ބޭނުންވޭ...."\n" އީސާއީ އަކު އަހަންނާއި ބައްދަލުކުރަން ބޭނުންވަނީ ކީއްވެތަ؟ " މޫސާ އޭނަގެ މުޝީރު ގާތު އެއްސެވިއެވެ. އަދި ޗާޓު ފަތް ޖައްސަވާފައި ފޮށިގަނޑަކަށް ލެއްވިއެވެ.\n"ޝާހީ ޚާންދާނު މީހެއްތަ ނޫނީ އާއްމުންގެ މީހެއްތަ؟ " އޭނަ ސުވާލުކުރެއްވިއެވެ.\n"މާތްﷲ ގަންދީ ބުނަން. އަޅުގަނޑަކަށްވެސް ނޭގޭ...." މުޝީރު ދެންނެވިއެވެ."ހަދިޔާވެސް ހިފައިގެން އައީ......"\n"ޔަގީންކުރަންވާނެއްނު. އަހަރެމެންގެ އެކުވެރިއެއްތޯ ނޫނީ ދުޝްމަނެއްތޯ؟ " މޫސާ ވިދާޅުވިއެވެ." އަހަރެމެންނަށް ރިޝްވަތު ހިފައިގެން އައީކަމުގައިވެސް ވެދާނެ...."\n"އެކަމަކު އެހާ ދުރުން ބައްދަލުކުރަން އައި ވަފުދެއް ފޮނުވައިލުން ރަގަޅުކަމަކަށް ނުވާނެ..." މުޝީރު ދެންނެވިއެވެ.\n"އެންމެ ރަގަޅު. އެމީހުން އެތެރެއަށް ވައްދާ...." މޫސާ ބިން ނުސައިރު ވިދާޅުވިއެވެ. ކައުންޓް ޖޫލިއަން އެތަނަށް ވަނީ ޝާހީ އިއްޒަތުގައެވެ. އޭނަ ލައިގެން ހުރި ޔުނިފޯމުން އޭނަގެ މަގާމު އަންގާދެއެވެ. މޫސާ ބިން ނުސައިރުއާއި އަރިހުގައި ތިބި މުޝީރުން ތެދުވެންނެވިއެވެ. މޫސާ ބިން ނުސައިރު ފުޅާ ހިނިތުންވުމަކާއެކު ޖޫލިއަން އާއި ބައަލްގީރު ކުރައްވާފައި އޭނަ ގޮނޑީގައި ބޭންދިއެވެ.\nޖޫލިއަންގެ ތަރުޖަމާނު ވާހަކަދެއްކިއެވެ.\n"އަޅުގަނޑުމެން މިއައީ އަމްނު އަމާންކަމާއެކު އެކުވެރިކަމުގެ އަތް ދިއްކޮށްލުމުގެ ނިޔަތުގައި. އަޅުގަނޑަކީ ސަބްތާގެ ވެރިޔާ ކައުންޓް ޖޫލިއަން............"\n"އަޅުގަނޑުމެންގެ ދުޝްމަނަކު އަޔަސް އެކުވެރިކަމާއެކު އެމީހަކަށް މަރުހަބާ ކިޔަން. ހިތުގައި ނުބައި ހީލަތްތެރިކަމެއް ނިފާގުކަމެއް ނެތްނަމަ އެކުވެރިއެއްގެ ގޮތުގައި ބަލައިގަންނަން މިތިބީ.." މޫސާ ވިދާޅުވިއެވެ.\nއެވަގުތު ދެ ޚަބުޝީ ޣުލާމުން ކޮނޑުމަތީގައި އެއް ސައިޒެއްގެ ދެފޮށި އަރުވައިގެން ތިބެ ކޮޓަރި ތެރޭ ބަހައްޓާފައި ގުދުވެ އަދަބު އަދާކުރިއެވެ.\n"ކައުންޓް ޖޫލިއަން. އެމީހުންނަށް އަންގަވާ އެގޮތަށް ސަޖިދަނުކުރާށޭ....." މޫސާ ހިތްހަމަނުޖެހިވަޑައިގެންނެވިލެއް ބޮޑުކަމުން ނިތްކުރިއަށް ރޫ އަރުވާލެއްވިއެވެ.\n"އަމީރު. މިއީ ޣުލާމުން. ޝާހީ ޚާންދާނުގެ ބޭފުޅުނެއްނޫން. އެމީހުން ނުހުއްޓުވާ......" ޖޫލިއަން ބުނެލިއެވެ.\n"އަޅުގަނޑުމެން އެންމެނަކީ އަޅުން.އެންމެ ފަރާތެއްގެ ބާރުދަށުގައި ހަމައެކަނި އެފަރާތުންގެ އަޅުން. އަޅުގަނޑުމެން ޚުޝޫއަތްތެރިކަމާއެކު ސަޖިދަ ޖަހަން ޖެހެނީ. ސަޖިދަކުރުމަކީ އަޅުކަމެއް. މާތްﷲ ފިޔަވާ އެހެން ފަރާތަކަށް ސަޖިދައެއް ނުޖެހޭނެ......................." މޫސާ ބިން ނުސައިރު ޝަހާދަތުގެ ދެކަލިމަ އުޑާއި ދިމާލަށް އުފުލައިލިއެވެ." އެފަރާތަކީ ﷲ ސުބުހާނަހޫ ވަތައާލާ.އެ ދަރުބާރުގައި އަދަބު އަދާކުރަން ޖެހޭ. މިވަގުތުވެސް މިތިބެވުނީ އެފަދަ ގެއެއްގައި. އަހަރެމެން މުސްލިމުން ނަމާދުކުރަނިކޮށް ޖޫލިއަން ނުދެކެންތަ؟ "މޫސާ އެއްސެވިއެވެ.\n"އަޅުގަނޑު އެ މަންޒަރު ދެކުނުން. އެމީރީ އެފްރިކާ. އަޅުގަނޑު ކުއެޓާ ހަގުރާމައިގާ އެ ފައުޖުގެ އެކަކު ފަހަތުގައި އެންމެން ސަފު ހަދާލައިގެން އަޅުކަމުގައި ތިއްބާ ދެކުނިން. އެއީ ފުރިހަމަ މަންޒަރެއް."\n"ހާކިމް އާދައިގެ މީހުން އެންމެން ހަމަހަމަ. ދީނުގައި މާތް މީހުންނަކަށް އަޅުންނަށްވުރެ މަތީ އިމްތިޔާޒެއް ނޯވޭ. ﷲ ގެ ހަޟުރަތުގައި ތަގުވާވެރިން އެންމެ މާތް މީހުންނަކީ. އެފަރާތަށް އަޅުކަން ކޮށް އިބާދާގައި ދެމިތިބޭ މުއުމިން އަޅުތަކުން. މުސްލިމުން އެހެން އިންސާނުންނަށް ސަޖިދަޖެހުމަކީ ހަރާމްކަމެއް. އޫރުގެ މަހާއި މުޅަތަކެތި ރާ ފަދަ ތަކެތި ހަރާމްކުރެއްވި. ހަމަ އެފަދައިން ޔަތީމުންގެ މުދާ ކެއުމަކީ ފާފައެއް. އަހަރެމެންނަށް އަންގަވާފައިވަނީ ފާހިޝް ކަންތައްތަކާއި ޖުވާކުޅުން ރިބާ ފަދަ ކަންތައްތަކުން ދުރުވާން. އަދި ކުށެއްނެތް ފުރާނައެއް ހައްގަކާއި ނުލައި ގަތުލުނުކުރަން. މިއީ މުޅިންވެސް ރަސޫލު ސައްލަﷲ އަލައިހި ވަސައްލަމްއަށް ބާވައިލެއްވި ގުރުއާންގައި ވާ ހުކުމްތައް......." މޫސަ ވިދާޅުވިއެވެ.\n"މަނިކުފާނުގެ އޯގާތެރިކަން މިސާލަކަށް ފުދޭ..." ކައުންޓު ޖޫލިއަން ދެންނެވިއެވެ.\n"އަލްހަމްދުލިﷲ. އެހެންވިއްޔާ މިތަނަށް ވަޑައިގަތުމުގެ ނިޔަތް ރަގަޅުވާނެކަމަށް މި ބަލަނީ.." މޫސާ ހިނިފުޅު ވަޑުވާލެއްވިއެވެ.\n"އާދެ ސާހިބާ. އަޅުގަނޑުމެން މިއައީ ހަމައެކަނި ސުލްހަވާން. ރުޅިވެރިކަމާއި ނަފްރަތު އުފައްދާކަށް ނޫން..."\n"އަލްހަމްދުލިﷲ. އިސްލާމްދީން ދަސްކޮށްދިނީ ސުލްހައާއި އަމާންކަމާއެކު ދިރިިއުޅުން. އަހަރެމެންވެސް އަނިޔާވެރިކަމާއި ރުޅިވެރިކަމާއި ދެކޮޅު..............." މޫސަ ވިދާޅުވިއެވެ.\n"އިސްލާމްދީނުގެ ޚަލީފާއިންގެ އަދުލުވެރިކަމާއި އިންސާފުވެރިކަމުގެ ވާހަކަ އަންދަލޫސިޔާގައިވެސް ދެކެވޭ. އެހެންވެ އަޅުގަނޑުމެން މަނިކުފާނުގެ ފައިންޕުޅު ދެކެން މިއައީ..." ކައުންޓް ޖޫލިއަން އިސްޖަހައިގެން އިނދެފައި ދެންނެވިއެވެ.\n"ވީއިރު ތިއީ އަންދަލުުސްގެ ރަސްގެފާނުގެ މުޝީރެއް ތޯ؟ " މޫސަ އެއްސެވިއެވެ.\n"ނޫން. އަޅުގަނޑުމެން މިއައީ އަމިއްލައަށް. އޭނައަކަށް އަޅުގަނޑުމެން އައިކަމެއް ނޭގޭނެ... ރަސްގެފާނު ލުދްރީކް............" ޖޫލިއަން އެއްޗެކޭ ބުނަން އުޅުނެވެ.\n"ރަސްގެފާނު ލުދްރީކް؟ އަޅުގަނޑު ތިނަން އަހާފައިވޭ. އެކަމަކު ރަސްގެފާނަށް ނޭގި މިތަނަށް ވަޑައިގަތީ ކީއްވެތޯ؟ "\n"އެއީ ދިގު ވާހަކައެއް. އެ ވާހަކަ ދަންނަވާދޭނަން. އޭގެ ކުރިން އަޅުގަނޑު މަނިކުފާނަށް ސަބްތާއިން ގެނައި ހަދިޔާ އެބަހުރި.އުންދުލިސީ ނަސްލުގެ ޖަންގަލީގެ ވަރުގަދަ އަހެއްވެސް ގެނައިން.ޝާހީ އަސްތަބަލުގެ ރަސްގެފާނު ކޮންމެ މައިދާނެއްގައި ހިތްވަރުކުރި އަހެއް.." ކައުންޓް ޖޫލިއަން ފޮށީގެ މަތިގަނޑު ހުޅުވާލައިފިއެވެ. ލޯ ތަރަތަރަޖަހައިގެންދާހާ ގިނަ ރަނާއި ރިހި އަދި ޖަވާހިރުތަކުން ފުރިފައިވާ ފޮށިތަކެވެ. އޭގެ އަލި އެކި ދިމާލަށް އަރައިގެން ދިޔައެވެ.\n"މިއީ ވަރަށް އަގުހުރި ޖަވާހިރުތަކެއް. މުޅިންވެސް މަނިކުފާނަށް ގެނައި ހަދިޔ މާތް ސާހިބާ..."\nކައުންޓް ޖޫލިއަންގެ ވާހަކައިން މޫސާބިން ނުސައިރުގެ މޫނުފުޅު ރަތްވިއެވެ. ކޯފާގެ އަސަރުތައް ހިނގައިލުމާއެކު ވަގުތުން އެ ހަދިޔާއަށް އިންކާރުކުރެއްވިއެވެ.\n"އަޅުގަނޑު މި ހަދިޔާ ގަބޫލެއްނުކުރާނަން. ޚަލީފާ ވަލީދު ބިން އަބުދުލްމާލިކު ބަރާބަރަށް ބައިތުލްމާލުން މުސާރަދޭ. އެ މަނިކުފާނަށް މި ކަންތަކުގެ ޚަބަރު ލިބިވަޑައިގަންނަވާއިރަށް އަޅުގަނޑު ވަޒީފާއިން ވަކިކުރައްވާ ޖަލަށް ލާނެ..."\n"ބިރުފުޅުގަންނާނެ ކަމެއްނެތް. އަޅުގަނޑު މި ވާހަކަ ސިއްރުކޮށްދޭނަން." ކައުންޓު ޖޫލިއަން އެދިލެއްވިއެވެ.\n"ނޫން. ތިހަ ހަދިޔާތައް ގެންދަވާ. އަޅުގަނޑު ބޭނުމެއްނޫން. ފަހަރެއްގައި އަންދަލުސްގެ ރަސްގެފާނަށް ތިޔަ ހަދިޔާތައް އަރުވައިފިއްޔާ އޭނަ އުފާވާނެއްނު...."\n"ހަދިޔާތައް އަނބުރާ ގެންދިޔުމަކީ އަޅުގަނޑުމެންގެ ސަގާފަތުގައި އޮންނަ ގޮތެއްނޫން. މަނިކުފާނު މި ގެންދަވާ....." ކައުންޓް ޖޫލިއަން އާދޭސްކުރަން ފެށިއެވެ.\n"އެންމެ ރަގަޅު. ތިވަރަށް އެދެންޏާ ތި ގަބޫލުކޮށްފިން...." މޫސާ އެންމެފަހުން ވިދާޅުވިއެވެ.\n"މަނިކުފާނަށް ޝުކުުރުވެރިވަން. އަޅުގަނޑަށް ލިބުނު ޝަރަފެއް.." ކައުންޓު ޖޫލިއަންގެ މޫނުމަތީގައި އުފާވެރިކަން ހިނގާލައިފިއެވެ.\n"އަޅުގަނޑަށް ދިން އެއްޗަކަށްވީމަ ބޭނުންގޮތަކަށް ބެހުމުގެ ހައްގުވެސް އޮންނާނެތާ."މޫސާ ބިން ނުސައިރު ރަނުގެ ފޮތިތައް ނަންގަވާފައި ބައްލަވާލެއްވިއެވެ. އިންސާނުންގެ ހިތަކީ ދަހިވެތި އެއްޗެކެވެ. ބައިވަރެއްލިބުނަސް ހިތެއް ނުފުރޭނެއެވެ.\n"ލައްބަ ސާހިބާ. މި އަގުހުރި ޚަޒާނާއަކީ މަނިކުފާނުގެ މިލްކެއް......"\nމޫސާ ބިން ނުސައިރު އިރުކޮޅެއްވާންދެން ހިމޭނުން ހުންނެވީ ފިކުރެއްގެ ތެރެއަށް ގެއްލި ވަޑައިގެންފައެވެ.\n"މި އެއްޗެހި ޚަޒާނާއަށް ލާނީ. އަދި ބޭނުންޖެހިފައިވާ މީހުންނަށް ބަހާލާނީ..." މޫސާގެ އެ ޖުމްލައިން ޖޫލިއަން އަށް ލިބުނު ހައިރާންކަމއެކު އަނގަ ހުޅުވުނެވެ. މިއީ ކޮންފަދަ އަދުލުވެރި ދީލަތި ވެރިއެއް ހެއްޔެވެ؟\n"ހަޔާތުގައި ފުރަތަމަ ފަހަރަށް ތިހާ ދީލަތި ވެރިއަކާ މި ދިމާވީ..." ކައުންޓް ޖޫލިއަންގެ އަޑު ކުރެހުނެވެ.\n"އަޅުގަނޑުމެންނަށް އުގަންނަވާ ދެއްވީ ރަސޫލުސައްލަﷲ އަލައިހި ވަސައްލަމް. އެއީ މި ދުނިޔެއަށް ރަހުމަތަކަށް ފޮނުއްވި މާތް ސާހިބާ. އަޅުގަނޑުމެންނަށް ވުރެ އެކަލޭގެފާނު ހުރިހާ ގޮތަކުން އެންމެ ފުރިހަމަ. އަޅުގަނޑުމެންނަށް އުޅޭނެ މަގު ދެއްކެވީ އެކަލޭގެފާނު. އެއީ ދީލަތި އޯގާތެރި އެންމެ އަދުލުވެރި ސާހިބާ. އަޅުގަނޑުމެން ވެރިކަން ކުރަނީ އެކަލޭގެފާނުގެ އިރުޝާދުގެ މަތިން..." މޫސާ ބިން ނުސައިރު އޮޅުން ފިލުވާދެއްވިއެވެ\n"މަނިކުފާނަކީ ރަސްގެފާނު ލުދްރީކްގެ ދިމާ އިދިކޮޅު. އެއީ އަނިޔާވެރި ޖައްބާރެއް....." ކައުންޓް ޖޫލިއަން ބުމަ ގޮށްޖައްސަވާލެއްވިއެވެ.\nމޫސާ ބިން ނުސައިރު އޭނަގެ ޚާދިމުން ގެންނަވާ އެ ފޮށިތައް ޚަޒާނާ ކުރަން އަމުރުކުރެއްވިއެވެ.\n"މި ހަދިޔާތަކަށްޓަކާ ޝުކުރުވެރިވަން. އަޅުގަނޑު އަދި ޚަލީފަތުލް މުސްލިމީންގެ ނަމުގައި ޝުކުރުކުރަން. ދެން ވަޑައިގަތުމުގެ މަގުސަދަކީ ކޮބާ؟ "\n"އަދި އިތުރު އެއް ހަދިޔާ އެބައޮތް. އެކަމަކު އެ ތުޚުފާއާއި ހަވާލުވާން މަނިކުފާނު އަމިއްލައަށް ވަޑައިގަންނަވަން ޖެހޭނީ. އަޅުގަނޑު އެކީ ވާނަން. އެ ރާސްތާގައި ހުރަހަކަަށް ކަނޑުވެސް އޮންނާނެ. އެކަމަކު އަޅުގަނޑުގެ ނާފަހަރުވެސް ދޭނަން......"\n"ތިއީ ތެދަކަށް ވަންޏާ އުފާވެރިކަން ހުރި. ހަމައެކަނި ދެނެވޮޑިގެންވަނީ ހިތްތަކުގެ ވެެރި މާތްﷲ...."\n" އެ ތުޚުފާގެ ނަމަކީ އަންދަލުސް." ޖޫލިއަން ޝައުގުވެރިވާފަދަ ގޮތަކަށް ވާހަކަދެއްކިއެވެ" އަންދަލުސް ފަތަހަކޮށް މުސްލިމުންގެ ފުތޫހާތުގެ ލިސްޓަށް އިތުރުކުރެއްވުމަކީ މަނިކުފާނުގެ މަސައްކަތެއް...."\n"މުސްލިމުންގެ ވެރިކަމަށް ތިހާ ބޮޑު ޝައުގެއް ހުރީމަ ހިތުގައި ސުވާލު އުފެދޭ. އަނެއްކާ ލުދްރީކްއާއި ކޮން ދުޝްމިންކަމެއް ބާ އޮތީ؟ އަދި އެ ދައުލަތުގެ އިސްވެރިއެއްނު ތިއީ؟ ދައުލަތުގެ އެހާ ބޮޑު ވެރިއަކު ތިގޮތަށް ވާހަކަދެއްކެވީމަ ހައިރާންކަން ލިބިއްޖެ...."\n"ހެހެހެ. މަނިކުފާނު އެކަމާއި ހައިރާންފުޅު ވެ ވަޑައިނުގަންނަވާ. މަނިކުފާނުގެ އަރިހުގައި ސްޕެއިން ފަތަހަކުރެވޭވަރުގެ ލަޝްކަރެއް އަބައޮތް ނޫންތޯ؟ "\n"އެހާ ބޮޑު ވަރުގަދަ ލަޝްކަރެއް ނެތް.." މޫސާ އިތުރުފުޅު ހެއްދެވީ ދުޝްމިނުންނަށް ހަގީގަތް އޮޅުވާލުމުގެ ނިޔަތުގައެވެ.\nހަގީގަތުގައި އޭނަވަނީ ސްޕެއިނަށް ހަމަލާދޭން ރާވާ ސައްލާކޮށް ޗާޓުވެސް ބައްލަވާ ލައްވާފައެވެ. އަދި ޚަލީފާ ވަލީދު ބިން އަބުދުލް މުލްކް އަރިހުން ހަމަލާ ދެއްވުމުގެ އިޒުނައަށް އެދިވަޑައިގެންފައެވެ. އޭރު ޚަލީފާވަނީ މުހައްމަދު ބިން ގާސިމް ހިންދުސްތާން ފަތަހަކުރައްވަން ފޮނުއްވައިފިއެވެ. އަރަބިންނަށް ކަނޑުދަތުރުކޮށް ހަމަލާދިނުން ތަންކޮޅެއް އުދަގުލެވެ. މުސްލިމުންގެ އެހާ ގާބިލުކަމެއް ކަނޑު ހުރަސްކޮށް އެފްރިކާއިން އަންދަލުސްއަށް ދަތުރުކުރުމަކީ އުދަގޫ ދަތުރެކެވެ.\n"އަންދަލުސް އަކީ ގުދުރަތީ ރީތ މަންޒަރުތަކުން ފުރިފައިވާ ހިތްފަސޭހަ މަންޒިލެއް. ނޭވާ ހިފަހައްޓާލާ މީހާ އާޝޯޚު ކުރުވާފަދަ ބަގީޗާތަކާއި ކޯރުތަކާއި ވާދީތަކާ މުއްސަދި ބިންތަކާ ޚަޒާނާއިން ފުރިފައި ވަނީ. އެތަނުން އެނބުރި މި ހަނަފަސް އެފްރިކާއަށް އަންނަން އެއްވެސް އިންސާނަކު ބޭނުމެއްނުވާނެ. އެތާ އަހުލުވެރިންނަކީ ހިތްހެޔޮ ބަޔެއް. އަދި އަންހެނުން އެހާ ރީތި. މަރުވުމަށްފަހު ޖަންނަތަށް ދާނެ ވާހަކަ އިވިފައި އޮންނާނީ. ކާކަށް ދެވޭނީ އަދި ކާކަށް ނުދެވޭނީ އެކަމެއް ނޭގޭ. އެކަމަކު އަންދަލުސްއަށް ދެވިއްޖެއްޔާ ހިތަށް އަރާނެ މިއީ ހެއްދެވި ފަރާތް ވައުދުކުރެއްވި ޖަންނަތޭ......."\nޖޫލިއަންގެ ވާހަކަ އަހަން އިންނެވި މޫސާ ބިން ނުސައިރު ފުން ޚިޔާލެއްގައި އިންނެވިއެވެ.\n"އަމީރީ އެފްރިކާ. ކޮން ޚިޔާލެއްގައި ތޯ ތިއިންނެވީ؟ އަޅުގަނޑުގެ އިޚުތިޔާރުގައި އަންދަލުސް އޮތީ. ބޭނުންފުޅިއްޔާ އެތަނުގެ ދޮރާށިތައް ހުޅުވަދީފާނަން........."


30 Aharah Raees Yaamin verikamuga bahahtan jehey: Shaheem | Mihaaru\n30 އަހަރަށް ރައީސް ޔާމީން ވެރިކަމުގައި ބަހައްޓަން ޖެހޭ: ޝަހީމް\n"ރުމާލު 2" ޖަގަހައިގައި ބޭއްވި ރަސްމިއްޔާތުގައި ޝަހީމް މިރޭ ވާހަކަ ދައްކަވަނީ. ރަނިންމޭޓު ކަން ގަބޫލު ކުރެއްވީ ޝަރުތެއް ނެތި ކަމަށް ވިދާޅުވި. - ފޮޓޯ: އަހުމަދު ނިޝާތު/ މިހާރު\n19 ޖުލައި 2018 - 00:06\nރައީސް އަބްދުﷲ ޔާމިނަށް ހަމައެކަނި ދޭން ޖެހޭނީ އިތުރު ދައުރެއް ނޫން ކަމަށާއި އެމަނިކުފާނު 30 އަހަރު ވަންދެން ރާއްޖޭގެ ވެރިކަމުގައި ބަހައްޓަން ޖެހޭ ކަމަށް އެމަނިކުފާނުގެ ރަނިންމޭޓް، އަދި އިސްލާމިކް ޔުނިވާސިޓީގެ ޗާންސެލަރު ޑރ. މުހައްމަދު ޝަހީމް އަލީ ސައީދު މިރޭ ވިދާޅުވެއްޖެ އެވެ.\nމާލޭގައި ދިރިއުޅޭ ހުވަދޫ އަތޮޅު ރައްޔިތުންނާ އެކު، "ރުމާލު 2" ޖަގަހައިގައި ބޭއްވި ރަސްމިއްޔާތުގައި ހުވަދޫ ބަހުން ވާހަކަދައްކަވަމުން ޝަހީމް ވިދާޅުވީ އިސްލާމް ދީނަށް ނަސްރު ދޭހާ ހިނދަކު، އިތުރު ދައުރުތަކުގައި ވެރިކަން ކުރެއްވުމަށް ރައީސް ޔާމީނަށް އާދޭސް ދަންނަވަން ތައްޔާރަށް ހުންނެވި ކަމަށެވެ. އަދި ދުނިޔޭގައި ހުރިހާ ހިނދަކު އެކަމަށް މަސައްކަތް ކުރައްވާނެ ކަމަށް ޝަހީމް ވިދާޅުވި އެވެ.\n"ރުމާލު 2" ޖަގަހައިގައި ބޭއްވި ރަސްމިއްޔާތުގައި ޝަހީމް (މ) ބައިވެރިވެވަޑައިގަންނަވަނީ. - ފޮޓޯ: އަހުމަދު ނިޝާތު/ މިހާރު\n"ދުނިޔޭގައި ހުރިއްޔާ އިތުރު ދައުރަކަށް ރައީސް ޔާމީން ކުރިމަތިލާތޯ ދެފައިގައި ހިފާފައި އާދޭސް ކުރާނަން. އިސްލާމް ދީނަށް ނަސްރު ދޭހާ ހިނދަކު ރައީސް ޔާމީން ފަހަތުގައި ތިބޭނަން،" ޝަހީމް ވިދާޅުވި އެވެ.\nޝަހީމް ވިދާޅުވި ގޮތުގައި އިދިކޮޅު ފަރާތްތަކުން ދޮޅު އަހަރުގެ ވެރިކަމެއް ގެންނަން އުޅެނީ "އަސްލު ރޫހާނީ" ލީޑަރު ގެނައުމުގެ ބޭނުމުގަ އެވެ. ނަމަވެސް، ރައްޔިތުން އެ ފުރުސަތު ނުދިނުމަށާއި އެ ފުރުސަތު ދީފި ނަމަ، ގައުމު މުޅިން ހަލާކުވެގެން ހިނގައިދާނެ ކަމަށް ޝަހީމް ވިދާޅުވި އެވެ.\nއޭނާ ވިދާޅުވީ ރަނިންމޭޓެއްގެ މަގާމު ގަބޫލު ކުރެއްވީ އިސްލާމް ދީނުގެ ކަންތައްތައް ގާއިމުކުރުމުގައި އެހީތެރިވާން ރައީސް ޔާމީން އެދިވަޑައިގަތުމުން ކަމަށެވެ. އިސްލާމް ދީނުގެ ކަންކަން ގާއިމުކުރަން އެހީތެރިވާން މީހަކު ބުނީމަ، އެކަން ގަބޫލު ނުކުރުމަކީ ބޮޑު ފާފައެއް ކަމަށް އޭނާ ވިދާޅުވި އެވެ.\nރައީސް ޔާމީންގެ ރަނިންމޭޓު ކަން "ހިތުގެ އަޑިން" ގަބޫލު ކުރެއްވީ އެއްވެސް ޝަރުތެއް ނެތި ކަމަށާއި ރައީސް ޔާމީން އަރިހުގައި ވަފާތެރިކަމާއި، އިހްލާސްތެރިކަމާއި އަމާނާތްތެރިކަމާ އެކު ދެމިހުންނަވާނެ ކަމަށް ވެސް ޝަހީމް ވިދާޅުވި އެވެ.\nއޭނާ ވިދާޅުވި ގޮތުގައި، ރިޔާސީ އިންތިހާބު ނިމުމާއެކު، "ޝަހީމް އެއްލާލާނެ" ކަމަށް ބައެއް މީހުން ދަނީ ބުނަމުންނެވެ. އެކަމަކު، އެކަން ރައީސް ނުކުރައްވާނެ ކަމަށް އޭނާ ވިދާޅުވި އެވެ.\nޝަހީމްގެ ވާހަކައިގައި، އެމްޑީޕީގެ ބައެއް ސަޕޯޓަރުން ދެއްކި ބައެއް ވާހަކަތަކަށް ވެސް ރައްދު ދެއްވި އެވެ. އެގޮތުން، އޭނާގެ އުފަން ރަށް ގއ. މާމެންދޫން 37 ވޯޓު ވެސް ލިބިވަޑައިނުގަންނަވާނެ ކަމަށް އެމްޑީޕީގެ ސަޕޯޓަރަކު ބުނި ކަން ޝަހީމް ފާހަގަ ކުރެއްވި އެވެ.\nއެކަމަކު، ޝަހީމްގެ ކާފަ އަށް ކާފަ އާއި މުނި ކާފަ ކިޔާ 100 އަށްވުރެ ގިނަ ކުދިން އެބަތިބި ކަމަށާއި ހަމަގައިމު ވެސް އެ މީހުންގެ ވޯޓު ޕީޕީއެމަށް ލިބޭނެ ކަމަށް އޭނާ ވިދާޅުވި އެވެ.\nޝަހީމް ވިދާޅުވި ގޮތުގައި އަންނަ ސެޕްޓެމްބަރު 23 ގައި އޮންނަ ރިޔާސީ އިންތިހާބަކީ "ހުވަދު އަތޮޅުގެ" އިންތިހާބެކެވެ. އެންމެން އެކަތިގަނޑަކަށް ވެގެން، އިންތިހާބު ޕީޕީއެމަށް ކާމިޔާބުކޮށް ދޭން ނިކުންނަން ޖެހޭ ކަމަށާއި ރާއްޖޭގައި އިދިކޮޅު ޕާޓީތަކެއް ނެތް ކަމަށް ވެސް އޭނާ ވިދާޅުވި އެވެ.\nޝަހީމް ވިދާޅުވީ ރާއްޖެ އިން އިސްލާމީ އަގީދާ ނައްތާލަން ޖެހޭނީ އޭނާގެ ކަރުގެ ހިމަ ނާރުން ފެށިގެން ބުރިކޮށްލައިފައި ކަމަށެވެ. ގައުމުގެ ތަރައްގީ އާއި ސިޔާދަަތާއި އިސްތިގުލާލަށް ވިސްނަން ޖެހޭ ކަމަށާއި ކުރިޔަށް އޮތް އިންތިހާބަކީ ރާއްޖޭގެ މުސްތަގުބަލު ކަނޑައަޅާނެ އިންތިހާބެއް ކަމަށް ވެސް އޭނާ ވިދާޅުވި އެވެ.\n"ހއ. އިން ފެށިގެން ސ. ހިތަދުއާ ހަމައަށް ހުރިހާ އަތޮޅެއްގެ އެންމެންނަށް ގޮވާލަނީ ގުޅިގެން އެންމެން އެކުވެރިކަމާއެކު މަސައްކަތް ކުރުމަށް. ތަރައްގީ އާއި ތަހުޒީބާއި ހިތްފަސޭހަކަން ލިބޭނެ ރައީސް އަބްދުﷲ ޔާމީން ވެރިކަމުގައި ހުރެއްޖެ ނަމަ،" ޝަހީމް ވިދާޅުވި އެވެ.\nޑރ. މުހައްމަދު ޝަހީމް އަލީ ސައީދު ޕީޕީއެމް ޕީޕީއެމް ކެމްޕޭން ރައީސް އަބްދުﷲ ޔާމީން\n121 ކޮމެންޓް, 419 ރިއެކްޝަންސް\nޝަހީމް ހާދަ ދުރުގަ ބައިންދާފަ އޭ އިނީ މިރޭ ?\nޝަހީމަކީ ގާނޫނީ ވަކީލެކޭ މީހުން ބުނާތީ އަޑުއިވޭ. ގާނޫނު އަސާސީގަ ލިޔެފައި ވަނީ ވެރިކަމުގެ މުއްދަތަކީ2ދައުރު (5އަހަރުގެ) ކަން ޔާމީނުގެ ރަނިންމޭޓް ޝަހީމުއަށް ނޭގުނީ ރަޓުމީހެނެ ހައްދައިލަން ، ރަޓު ބަހުން ވާހަކަދެކީމަތޯ ނޫނީ ހަމަ ނޭގިގެންތޯ ސުވާލުއުފެދޭ. ޝަހީމު ތި ބުނާގޮތައް ތިރީސް އަހަރަށް / އުމުރަށް ވެރިކަމުގެ މުއްދަތު ދަންމާލެވޭނެނަމަ ، ގާނޫނު އަސާސީގަ ލިޔެފަ އޮންނާނީ "ދީނަށް ނަސުރުދޭހާ ހިނދަކު" ނުވަތަ "ބުރިޖު އަޅާ ސަރުކާރަކަށް ، އެންމެ އުސް އިމާރާތްތައް އަޅާ ސަރުކާރަކަށް ، އެންމެ ގަޓުހުރި ރައީސަކަށް ބޭނުންހާ ދުވަހަކު ވެރިކަމުގަ ހުރެވޭނޭ" - މިގޮތައް ނޫންތޯ؟\nރަނިންމޭޓްކަން ލިބުނަސް ތިވަރުވާކަށް ނުވާނެ، ތަންފުކެއްބޮޑުވަރު، ވޯޓުދެއްވައިގެން ހޮއްވަވައިފިނަމަ ކިހާވަރެއް ވާނެ؟ ދިވެހިރައްޔަތުން ވޯޓު ލައްވައިގެން ހޮއްވެވި ނިޒާމްގައޮތީ ބޭފުޅަކަށް ދިހަ އަހަރަށްވުރެ ދިގުމުއްދަތަކަށް ވެރިކަން ނުކުރެއްވޭނެކަމަށް މަނިކުފާނު ދުނިޔޭގައި ހުއްޓަސް ތިޔަކަން ތިޔަގޮތަށް ނުކުރެއްވޭނެ. ސައިޒުގަ ހުންނެވުން ކެންޑޭޓަށް ފައިދާވާނީ، ވޯޓު ދެއްވަނީ މަނިކުފާނާ މަނިކުފާނުގެ އާއިލާ އެކަނިއެއްނޫން.... ޕާޓީ ބޭފުޅަކު ނޫން އެހެންބޭފުޅަކު ތިމަގާމަށް ގެނެވުމުގެ ދެރަ ޕާޓީއަށް މިހާރުވެސް ލިބެމުންދަނީ......\nއަދި މިއުޅެނީ ފުަރަތަމަ ދައުރު ނުނިމިގެން މިހިރީ ފާޅުގައި ދައްކާ ޤާނޫނައި ޚިލާފު ވާހަކަތައް. އަދި ކޮބާތޯ ދެވަނަ ދައުރަކަށް ވެރިކަން އަތުޖެހިއްޖެނަމަ ، މިވެރިންގެ އަމަލުތައް ހުންނާނީ 1870 ގެ ކުރީގެ ރަސްރަސްކަލުން ރައްޔިތުން އަޅުންނަށް ހަދައިގެން އުޅުނު ޒަމާން ފަދައިން ނޫންތޯ؟\nނޫން 80 އަހަރަށް ބަހައްޓަންވީނޫން ލަދެއްނުގަނޭތަ\n"އެމީހެއްގައި ނެތް ސިފަތަކުން އެމީހަކަށް ތަޢުރީފް ކުރުމަކީ ކުރާ މަލާމާތެއް" ކަމަށް އަރަބި ހަރުބަހެއްގަވެސް އޮވޭ. އެއީ ވަރަށް ބޮޑު ތެދެއްކަން މިހާރު މި އިނގެނީ.\nމިހާރު މާ މައްޝަށް ތިދަނީ، އެކަމަކު ދެދައުރަކަށް އެއް ރަނިންމޭޓެއް ނުހުންނާނެ. ހެހެހެހެ. އަޅހުގަނޑު ކުރިން ހީކުރީ ވަރަށް ހަމަޖެހޭ ވާހަކަ ދައްކަވާނެ ކަމަށް، މިހާރު އަމިއްލައެދުމުގެ ފަޣުޑި އަޅުއްވައިގެން މޮޔަ ގޮވަން ފަށައިފިކަން އެނގިއްޖެ،\nމިއީ އަނެއްކާ ކޮން ފޮތެއްގައި އޮތްވާހަކައެއްތޯ؟ މިއީ އާދައިގެ ޝައިޚެއް ނޫން. ހަމަ ފައްކާ ރަނިންމޭޓެއް.\nއަހަ މުސްތަގުބަލު މިގައުމުހެ ވައިސްޕްރެޒިޑެއްޓަކައް ވާއުޅޭ ބޭފުޅަކު ތި މިގައުމުގެ ގާނުނު އަސާސީ މުޅިން ވީދާކުދިކޮއްލީނު\nތި ގޯސް ވީ އިނގޭ ޝަހީމް، އަހަރުމެން ހީކޮށްގެން މިތިބީ އަދި ވަރަށް ރަނގަޅު ވާނެކަމަށް، ވަރަށް ސަލާމް


Huddha hifehettumaa eku gina adhadhegge chemical customs in nunerevifai! | Mihaaru\nމާލޭގައި މިދިޔަ މަހު ހިނގި އަލިފާނުގެ ހާދިސާއަށްފަހު ގެއްލުންވި ސަރަހައްދުގައި ފުލުހަކު ހަރަކާތްތެރިވަނީ .---ފޮޓޯ: ހުސައިން ވަހީދު/މިހާރު\nހުއްދަ ހިފެެހެއްޓުމާ އެކު ގިނަ އަދަދެއްގެ ކެމިކަލް ކަސްޓަމުން ނުނެރެވިފައި!\n16 އޮކްޓޯބަރ 2019 - 16:096comments\nޑިފެންސް މިނިސްޓްރީން އެ ހުއްދަ ދިނުން މަޑުޖައްސާލީ، ކެމިކަލް ގުދަންތައް ތިލަފުށީގައި ހަދައި ނިމެންދެނެވެ.\nއެ މިނިސްޓްރީގެ އޮފިޝަލަކު މިއަދު ވިދާޅުވީ ކެމިކަލް އެތެރެކުރުމާ ގުޅޭ ގައިޑްލައިންތަކެއްގެ ދިރާސާތަކެއް ހަދަމުން އަންނާތީ އެ އެއްޗެހި އެތެރެކުރުމުގެ ހުއްދަ ދިނުން މި ވަގުތަށް ހުއްޓާލާފައިވާ ކަމަށެވެ. ނަމަވެސް އެގޮތަށް ނިންމީ ވަކި ވައްތަރެއްގެ ކެމިކަލް އެތެރެކުރުމަށް އެކަނި ކަމެއް އަދި ކިހާ މުއްދަތަކަށް ކަމެއް ސާފެއް ނުވެ އެވެ.\nއޭނާ ވިދާޅުވީ ހުއްދަދިނުން މަޑުޖައްސާލީ، މިދިޔަ މަހު މާލޭގައި ހިނގި އަލިފާނުގެ ދެ ހާދިސާއާ ގުޅިގެން ކަމަށެވެ. އެކަމަކު މާލެ ނޫން އެހެން ރަށެއްގައި ކެމިކަލް ގުދަންކުރާ ނަމަ، އެކަމުގެ ހުއްދަ ދޭނެ ކަމަށް ވިދާޅުވި އެވެ.\nކެމިކަލް އެތެރެކުރާ ކުންފުންޏެއްގެ ވެރިއަކު ކަންބޮޑުވުން ފާޅުކޮށް "މިހާރު" އަށް ވިދާޅުވީީ، ކެމިކަލް ކްލިއަކުރުމުގެ ހުއްދަ އަށް މިދިޔަ ހަފުތާގައި މިނިސްޓްރީ އަށް ހުށަހަޅާފައިވާ ކަމަށެވެ. ނަމަވެސް މާލޭގައި ކެމިކަލް ސްޓޯކުރުމުގެ ހުއްދަ ދިނުން މިވަގުތު މަޑުޖައްސާލާފައިވާ ކަމަށް މިނިސްޓްރީން ބުނެފައިވާ ކަމަށް ވިދާޅުވި އެވެ.\nއެ ކުންފުންޏަކީ ފޮޓޯ ސާފުކުރަން ބޭނުންކުރާ ކެމިކަލް އެތެރެކުރާ ކުންފުންޏެކެވެ. އެއީ ނުރައްކާތެރި ކެމިކަލަކަށް ނުވާތީ، މާލޭގައި އެ ކެމިކަލް ގުދަންކުރަން ބޭނުންވާ ސަބަބު ބަޔާންކޮށް ރަސްމީކޮށް ހުށަހެޅުމުން އެ ފުރުސަތު ލިބިދާނެ ކަމަށް އަންގާފައިވާ ކަމަށް ވެސް ވިދާޅުވި އެވެ. ނުރައްކާއެއް ނެތް ނަމަ، އެ ގުދަން ކުރުމުގެ ހުއްދަ ދޭންޖެހޭނެ ކަމަށް ވިދާޅުވި އެވެ.\n"އެމީހުން ބުނި ތިލަފުށީ ގުދަންތައް ނިމެންދެެން ކެމިކަލް އެތެރެކުރަން ހުއްދަ ނުދޭ ކަމަށް. ތިލަފުށީ ގުދަންތައް ނިމުނަސް އަޅުގަނޑުމެން މި ބޭނުންކުރަނީ ކޮންމެ ދުވަހަކު ވެސް ބޭނުންވާނެ ކެމިކަލެއް،" އޭނާ ވިދާޅުވި އެވެ.\nކެމިކަލް ކްލިއަ ނުކުރެވި ލަސްވާ ކޮންމެ ދުވަހަކަށް ޖޫރިމަނާ އަރާ ކަމަށާއި އަދި އެހެން ބައެއްގެ އިހުމާލުން އެކަންކަން ނުކުރެވުމަކީ ގެއްލުން ލިބޭނެ ކަމެއް ކަން ފާހަގަކުރެއްވި އެވެ. އެގޮތުން ޝިޕްމަންޓް އަންނަތާ 10 ދުވަސްތެރޭގައި ކްލިއަނުކުރެވިއްޖެނަމަ ކޮންމެ ދުވަހަކަށް 20 ޑޮލަރު (300 ރުފިޔާ) އަރާނެ އެވެ.\nކެމިކަލް އެތެރެކުރާ ކޮންމެ ޝިޕްމެންޓަކަށް ޑިފެންސް މިނިސްޓްރީގެ ހުއްދަ ވަކިން ނަގަންޖެހޭނެ އެވެ. ކަސްޓަމްސް އިން އެ ކްލިއަ ކޮށްދޭނީ ހުއްދަ ލިބުމުންނެވެ.\nމާލޭގައި މިިދިޔަ މަހުގެ 20 ވަނަ ދުވަހު ހިނިގި އަލިފާނުގެ ހާދިސާއަށްފަހު ކެމިކަލް ގުދަންތައް ތިލަފުއްޓަށް ބަދަލުކުރަން ސަރުކާރުން ވަނީ ނިންމައިފަ އެވެ. އެ ގުދަންތައް ހެދުމަށް ގްރޭޓާ މާލެ އިންޑަސްޓްރިއަލް ޒޯން ކުންފުނިން އެސްޖޭ ކޮންސްޓްރަކްޝަނަށް ހަވާލުކޮށްފައި ވެ އެވެ.\nއިތުރު ލިޔުންތައް އެމްއެންޑީއެފް ކެމިކަލް ޑިފެންސް މިނިސްޓްރީ


Ashfa Theyra Sifakuree Mister Perfect Ge Gothuga! - Vaguthu\nކޮވިޑް-19: ތިލަދުންމަތި ބޮޑު ބިރުވެރިކަމަކަށް! - 11 ގަޑިއިރު ކުރިން\nދިވެހި މިއުޒިކް އިންޑަސްޓްރީގެ އެންމެ ލޯބި ޖޯޑު\nރާއްޖޭގެ މިއުޒިކް އިންޑަސްޓްރީގައި އެންމެ ގަދަޔަށް ފިޔަޖަހަމުން އަންނަ ދެތަރިން ކަމުގައިވާ މަރިޔަމް އަޝްފާ އާއި މުހައްމަދު އަބްދުލް ގަނީ (ތޭރަވާ) އަކީ އެންމެންގެ މެދުގައި މަގުބޫލު ޖޯޑެކެވެ. ހަމަ އެގޮތަށް އެ ދެމަފިރިން އެކުގައި ކިޔަފައިވާ ލަވަތައްވެސް ސަޕޯޓަރުންގެ މެދުގައި ވަރަށް މަޝްހޫރެވެ. އެއީ މިހާރު ރާއްޖޭގެ މިއުޒިކް އިންޑަސްޓްރީގައި ތިބި އެންމެ ދުވަސްވީ އެއް ޖޯޑެވެ. އަދިވެސް އެ ދެމަފިރިން އެހާ ލޯތްބެވެ. އަދި އެހާ މަޝްހޫރެވެ.\nބައިސްކޯފުން ކޮވިޑް-19 އާއި ގުޅިގެން ތަރިން ގޭގައި ބަންދުވެފައި ތިބޭ މި ދުވަސްވަރަށް ހާއްސަކޮށް ގެނެސްދެމުން އަންނަ ލޮކްޑް އަޕް ޕްރޮގްރާމަށް އަޝްފާ ދިން އިންޓަވިއު އެއްގައި ބުނީ ތޭރަވާ އަކީ "މިސްޓަރ ޕާފެކްޓު" ކަމުގައެވެ.\n"ތޭރަ ސިފަކުރާނީ ހަމަ މިސްޓަރ ޕާފެކްޓުގެ ގޮތުގައި" ބައިސްކޯފުން ކުރި ސުވާލާއި ގުޅިގެން އަޝްފާ ބުންޏެވެ\nއަޝްފާ ބުނި ގޮތުގައި ލޮކްޑައުން ވެފައިވާ މި ދުވަސްކޮޅު އޭނާއަށް އެންމެ ހާއްސަވެފައި ވަނީ ވެސް ކުޑަކުޑަ ދަރިފުޅާއި އަދި ތޭރަވާ އާއި އެއްކޮށް ގިނަ އަދި މަޖާ ވަގުތުތަކެއް އެކުގައި ހޭދަކުރެވެމުން ދާތީއެވެ.\nމި ދުވަސްކޮޅު ގޭގައި ފޫހި ފިލުވުމަށް ކުރަމުންދާ މަސައްކަތާއި ބެހޭ ގޮތުން "ބައިސްކޯފު"ން ކުރި ސުވާލަކަށް ޖަވާބު ދެމުން އަޝްފާ ބުނީ މިހާރު އެންމެ ފޯރިއާއި އެކު ކުރެވެމުން ދަނީ ދަރިފުޅު އާލް އަށް ކާޑްސް ކުޅެން ދަސްކޮށްދިނުން ކަމަށެވެ.\nއެގޮތުން މިހާތަނަށް އާލް އަށް ޑިގު ކުޅެން ދަސްކޮށްދެވިފައިވާ ކަމަށާއި، އެހެން ކުޅިވަރުގައި އެކުގައި ހޭދަކުރާ ވަގުތުތައް ވަރަށް މަޖާކަމަށް އޭނާ ބުންޏެވެ.\nމީގެ އިތުރުން އިންސްޓަގްރާމުގައި އޭނާ އަޕްލޯޑު ކުރާ ފޮޓޯތަކާއި ބެހޭ ގޮތުން ބައިސްކޯފުން ކުރި ސުވާލަށް ޖަވާބު ދެމުން އަޝްފާ ބުނީ އޭނާއަށް ދަރިފުޅު އާލްވެސް ފޮޓޯ ނަގައިދޭ ކަމަށެވެ. އަދި ގިނައިން ހުންނާނީ އިވެންޓުތަކުގައި ފޮޓޯގްރާފަރުން ނަގާފައި ހުންނަ ފޮޓޯތައް ކަމަށް އަޝްފާ ފާހަގަ ކުރިއެވެ.\n"ފޮޓޯ އަޕްލޯޑު ކުރާއިރު އަބަދުވެސް ބަލަނީ ވީހާވެސް މީހުން ފާޑު ނުކިޔާ ގޮތަށް، އެއީ ގިނަ ބައެއްގެ ފާޑު ކިއުންތައް ފޮޓޯއަށް އަންނާތީވެ. އެހެންވެ ވީހާވެސް ޑީސެންޓުކޮށް ހުންނަ ފޮޓޯއެއް އަޕްލޯޑްކޮށްލަނީ" އަޝްފާ ބުންޏެވެ.\nދިވެހި މިއުޒިކް އިންޑަސްޓްރީގައި ހުރި އެންމެ ރީތި އެއް ތަރި އަޝްފާ\nއަޝްފާގެ އިންޓަވިއުގައި ފާހަގަކޮށްފައިވާ ގޮތުގައި އޭނާ އެންމެ ބޮޑު ސަމާލުކަމެއް ދީގެން ކުރަމުން ދަނީ ދަރިފުޅު އާލް ބެލުމުގެ މަސައްކަތެވެ. އެގޮތުން ވީހާވެސް ގިނައިން ދަރިފުޅާއި އެކު ވަގުތުތައް ހޭދަކުރާ ކަމަށް އޭނާ ފާހަގަ ކުރިއެވެ. އަދި ފުރަބަންދު ނިމޭ ގޮތަށް ބަލަން ބޭނުންވަނީ އާލްގެ ސްކޫލް ކަންކަން އޮތް ގޮތް ކަމަށްވެސް އަޝްފާ ބުންޏެވެ.\nދިވެހި މިއުޒީޝަނުންގެ ޖަމިއްޔާ އުފައްދައިފި\nމެއި 23, 2020 17:11\nމިސްޓަރ ޕާފެކްޓް ޕާފެކްޓެއް ނުވާނެ އަނބިމީހާ ބުރުގާ ނަގުވާފަ ބެހެއްޓީމަކާއެއް\nމެއި 24, 2020 03:53\nއެއީ އަނބިމީހާގެ އަމިއްލަ ކަމެއް ނު؟؟؟؟\nމެއި 24, 2020 10:59\nފިރިމީހާގެ މައްޗަށް ވާޖިބު ވާނެ އަނބިމީހާއަށް ނަސޭހަތްދީ އިސްލާހުކުރުވަން. އެހެންނޫނީ އޭނާގެ ހަލާކަށް ވާސިލުވާން ދޫކޮށްލާފައި އެ ހުރީ. ކިހާ ލޯބި ވޭ އެހެންވީމަ\nމެއި 24, 2020 11:29\nވައްކަންކުރާ މީހާ/ މީހުންމަރާ މީހާ ވެސް ކުރަނީ އަމިއްލަކަންތަކެއް. ކީއްކުރަން އެމީހުން ކުށްވެރިވަނީ؟ ކީއްކުރަން މަސްތުވާތަކެތި ބޭނުންކުރާ މީހުންވެސް ހުއްޓުވާންވީ؟ އެއީވެސް އަމިއްލަކަމެއް.\nމެއި 24, 2020 16:16\nއާޙިރަތް ދުވަހު ﷲޞުބުހާނަހޫވަތަޢާލާ އަށް ތިޖަވާބުދޭން މަޑުކޮށްލަންވީނު. އެފަރާތުން އަންގަވާފައޮތް ގޮތް ކަމުނުދާ ބަޔަކު ހެދުން ލައިގެން އޮރިޔާމުން އުޅޭނެ. އެއީ ފަހު ޒަމާނުގެ އަލާމާތެއް.\nމެއި 23, 2020 17:16\nއަޕްލޯޑްކުރާ ފޮޓޯތަކަށް އެއްވެސް ވަރަކަށް ފާޑުކިޔާވަރެއްނުވޭ އެހާވެސް ރިވެތިކޮށް ހެނދުން އަޅާފައި ހުންނަނި\nޕާފެކްޓުވީމަ ދޯ ތިއުޅެނީ، ﷲ ގެ ހެޔޮރަހްމަތް ލައްވާށި\nމެއި 23, 2020 17:50\nދަރިފުޅަށް ޑިގުކުޅެންދަސްކޮށްދިންއިރު ޤުރްއާނުންކަލިމައެއް ދަސްކޮށްނުދެެއްވީ؟ ބޭނުމީހަމައެކަނިދުނިޔޭގެއުފަލާއަރާމުތޯ؟ އާޚިރަތުގެ ދަރުމައާސަވާބާއަޒާބުގެވާހަވެސް އެކުދިންގެއުމުރާ ގުޅޭގޮތަށް އުނގަންނާދިނުމީ ތިޔަދެކުދިންގެޒިންމާއެއްކަން ހަނދާންބަހައްޓަވާ!\nއަނބި ދަށުވެފަ ހުންނަ ކޮއްމެ ފިރިއަކު އަންހެނުންނަށް ޕާފެކްޓް ވާނެ މީ ތިވާ ގޮތަކީ\nމެއި 23, 2020 18:36\nދެ މީހުން ވެސް ރީތި ޚާއްސަކޮށް އަޝްފާ ލޯބި\nމެއި 23, 2020 18:51\nމިކަހަލަބޭކާރު މީހުންގެ ވާހަކަ ތައް ނުގެނެސް ކޮންމެވެސް ރަސޫލެއް ނޫނީ ނަބިއްޔެެއް ނޫނީ ސަހާބީއެއްގެ ވާހަކަގެނެސްދީބަލަ. އެއީދޯ އަހަރުމެން މިސާލުނަގަންޖެހޭނެ ފަރާ ތް ތަކަކީ.\nޢޮރިޔާމުން އުލޭމީހުންގެވާހަކަ ތައް ނުގެނެސްދީބަަލަ.\nމިހާރުވެސް މުޖު ތަމައުހަލާކުވަނީ މިކަހަލަ ވިޔާނުދާމީހުންނާހެދި.\nމެއި 24, 2020 03:55\nމަ ހީކުރީ މުޖުތަމައު ހަލާކުވަނީ އައިސިސް ކަހަލަ ފިކުރު މީހުނާ ހެދި ކަމަށް\nމެއި 24, 2020 06:08\nމޯލްޑިިވިއަން............ނަބިއްޔެއް ނޫނީ ސަހާބީ ބޭކަެއްގެ ވާހަކަ ގެނައުމަކީ އަދި އައިސިސް ކަހަލަ ފިކުރަކަށް ތަބާވުމެއް ނޫން...\nމެއި 23, 2020 19:06\nމެއި 23, 2020 19:16\nމރ. ދައްޔޫޘު، ޤިޔާމަތް ދުވަހުން ﷲ ތަޢާލާ އެމީހަކަށް ނުބައްލަވާނެ މީހުން ތެރޭގެ ހިމެނޭ މީހެއް. އޭނާގެ އަނބިދަރިން އޮރިޔާން ކޮށް އެކަމަށް ރުހިގެން ހުންނަ މީހާ. އެއަށް ކިޔަނީ ދައްޔޫޘު. އާޚިރުގަ އެންމެ ކަޑަމީހާ.\nބޯޓް:މިއީ ޙާދީޘްގަ އޮތްގޮތް. ވައްސަލާމް\nމެއި 23, 2020 20:42\nމެއި 24, 2020 02:11\n2 މީހުންނަށް މަރު ހަދާންވާނަމަދޯ، ހިތާމަހުރި\nމެއި 23, 2020 19:23\nލޮލް އަންހެނުން ބުރުގާ ނަގާ އެއްލާލާފަ އާންމުން ތެރެއަށް އައުރަ ނިވާނުކޮށް ނިކުމެ ދުވާއިރު އެކަން ނުހުއްޓުވޭ ފިރިއަކަށް މިސްޓަރ ޕާފެކްޓް އެއް ނޫން ކިޔަންޖެހޭނީ. މިސްޓަރ އަނބިދަށު.\nމެއި 23, 2020 21:19\nލަވަޔާ އި މިޔުޒިކު ހަރާމް. ޤުރުއާނާއި ސުންނަތުގައި ހަރާމް. ތިމާގެ އައުރަ ހިލޭ ފިރިހެނުންގެ ކުރިމަތީގައި ފާޅުކުރުން ހަރާމް. އޮރިޔާން ނިވާނުކޮށް ސޯސަލް މީޑިޔާގައި ޕޯސްޓް ކުރާ ފޮޓޯ އެތައް ބަޔަކު ބަލާނެ. އެ ބަލާ ކޮންމެ ފަހަރަކު ލައިކް ޖަހާ ކޮންމެ ފަހަރަކު ތިމާގެ ކޮނޑުގައި ފާފަ ލިޔެވެމުންދާނެ ކަމާއި އެ ކަމާއި މެދު މާދަމާ ﷲ ގެ ހަޞްރަތުގައި ޖަވާބުދާރީ ވާންޖެހޭނެކަން ދަންނާށެވެ. މިއީ އިލްމުވެރިން އެއްބަސްވެވަޑައިގެންފައިވާ ގޮތެވެ.\nއަވަހަށް ތި ނުބައި އަމަލުތަކުން ދުރުވެ ﷲ ގެ މަގަށް ރުޖޫޢަވާށެވެ. ވަގުތު ވަރަށް ކުޑައެވެ. ދެދުނިޔޭގެ ސަލާމްތްތެރިކަން ލިބޭނީ އޭރުންނެވެ.\nމެއި 23, 2020 23:20\nކަމަނާ ބުރުގާ އެއްލާލި ހިސާބުން އަހަރެން ހައްޕު ....\nމެއި 24, 2020 02:31\nތިޔަނީ އަޝްފާ ކެރިޔާއަށްޓަކައި ވި ގުތުބާނީއެއް. މިހާރުވެސް މަގޭދެކެ މާލޯބިވާނެ.\nމެއި 24, 2020 03:00\nމަސްހޫރު ވީ ތޭރަވާ ކިޔައިގެން\nއެކަމް މިހާރު މި ކިޔަނީ ތޭރަޔޯ\nތޭރަވާ މިސޮރާދިމާލައް ކީމާ ލަދުގަނެޔޯ އެހެން ނުކިޔާށޯ ތޭރަކިޔާށޯ\nތޭރަވާ ކިޔާ މީހުންދެކެ މިސޮރު ރުޅިވެސް އައްނަ ކަމައް ވަނީ ކިހާޕާފެކްޓް ކަނޑިކި ބުރި މަތިން މިސޮރު މިހާރު ހަދާން ނައްތައިފި\nމެއި 24, 2020 03:16\nމެއި 24, 2020 06:57\nމަހީކުރީ ފުރަތަމަ ފޮޓޯފެނިފަ ދަރިފުޅާ ބައްޕާ އާއި އެކީ ހުރި ފޮޓޯ އެއްކަމަށް. ކިޔާލީމަ މި އެގުނީ.\nމެއި 24, 2020 08:34\nވީ ފޫއްސެއްގެ ބޮޑުކަމުން ކައުންޓެއް ނުކުރަން...\nމެއި 24, 2020 11:54\nތިޔަ ދެކަނބަލުންގެ ޒަވާޖީ ހަޔާތް އެއްބާރުލުމާއި އިހްތިރާމާއިއެކު ކުރިއަށްދާނަމަ އެއީ އުފާވެރި ކަމެކެވެ ތިގޮތުގައި ހަޔާތުގެ ދަތުރު ދެމިގެން ދިއުމަކީ އަޅުގަނޑުމެންގެ ދުޢާއެވެ.\nމެއި 24, 2020 13:57\nދިވެހި މިޔުޒިކު އިންޑަސްޓްރީގަ އެންމެ ނުގުޅޭ ޖޯޑް... ދަރިއަކާ ކާފައެއް... މުސްކުޅިއަކާ ޒުވާނެއް... ބުރުގާއަށް ހުތުރު އެރުވި ޖޯޑް.. ލަވަ ވީދާ މީހެއް.. ވަރަށް ނުކިއްސަރު، ވަރަށް ނުގުޅޭ.. ވަރަށަ ފޫހި... ކަލޭ ލަވަ ނުކިޔަސް ހެޔޮ.. ކަލޭ ތީ ލަވަޔަށް ހުތުރު އަރުވާ މީހެއް...\nމެއި 25, 2020 01:17\nޢަޝަފާ މިހާރު ކަލޭ ލަވަޔަ ފިޓު\nނަރަކައަށް ވެސް ފިޓު\nމެއި 28, 2020 13:29\nމުޙައްމަދު ޢަބްދުލް ޢަނީ ވަނީ އަނބިމީހާމެދު ދެވަނަ ވިސްނުމަކަށް ގޮސް އަނބިމީހާ އިޞްލާޙުގެ މަގަށް ރުޖޫޢަ ވޭތޯ މަސައްކަތްކުރަން. އެހެންނޫނީ ޢަނީ ފާފަވެރިވާނެ. ބުރުގާ ބާލުވާފަ ރޯއރިޔާމުން ހުންނަން އަނބިހާ އަށް ހިތްވަރު ދިނުމަކީ މޮޔަކަމެއް.އަނބިންނަކީ ފިރީން ގެ ބެލެހެއްޓުމުގެ ދަށުގައި ތިބެން ޖެހޭ ބަޔެއް.


Customs ah libunu aamdhanee 15 insathah ithuru vejje\nކަސްޓަމްސްއަށް ލިބުނު އާމްދަނީ 15 އިންސަތަ އިތުރު\nފާއިތުވި މޭ މަހު ދައުލަތަށް ލިބުނު އާމްދަނީ މިދިޔަ އަހަރުގެ މޭ މަހާ އަޅާބަލާއިރު 15 އިންސައްތަ ވަނީ އިތުރުވެފައެވެ. މިދިޔަ އަހަރުގެ މޭ މަހު 236 މިލިއަން ރުފިޔާ ދައުލަތަށް ލިބިފައިވާއިރު މި އަހަރުގެ މޭ މަހު މި އަދަދުވަނީ 271 މިލިއަން ރުފިޔާއަށް އިތުރުވެފައެވެ.\nމީގެއިތުރުން ފާއިތުވި މޭ މަހު ރާއްޖެއިން އިމްޕޯޓް ކުރެވުނު މުދަލުގެ ސީ.އައި.އެފް އަގު ވެސް މިދިޔަ އަހަރު އަހަރުގެ މޭ މަހާ އަޅާބަލާއިރު4އިންސައްތަ ވަނީ އިތުރުވެފައެވެ. 2018 ވަނަ އަހަރުގެ މޭ މަހު ދިވެހިރާއްޖެއިން 3.5 ބިލިއަން ރުފިޔާގެ މުދާ އިމްޕޯޓް ކޮށްފައިވާއިރު މި އަހަރުގެ މޭ މަހު މި އަދަދުވަނީ 3.6 ބިލިއަން ރުފިޔާއަށް އިތުރުވެފައެވެ.\nއިމްޕޯޓްކުރި މުދަލުގެ އަގުގެގޮތުން 22 އިންސައްތަ ޗައިނާ އިން އިމްޕޯޓްކޮށްފައިވާއިރު ޔޫ.އޭ.އީ އިން 21 އިންސައްތަ އަދި ސިންގަޕޫރުން 12 އިންސަައްތަ މުދާ ވަނީ އެތެރެކޮށްފައެވެ.\nވޭތުވެދިޔަ މޭ މަހު އަގުގެގޮތުން ރާއްޖެއަށް އެންމެ ގިނައިން މުދާ އިމްޕޯޓްކުރި5ގައުމަކީ ޗައިނާ، ޔޫ.އޭ.އީ، ސިންގަޕޫރު، އިންޑިއާ އަދި ސްރީލަންކާއެވެ. އަދި އެންމެ ގިނަ އެކްސްޕޯޓް ކުރި5ގައުމަކީ ތައިލެންޑް، ޖަރުމަނުވިލާތް، ފަރަންސޭސިވިލާތް، އެމެރިކާ އަދި ވިއެޓްނާމް އެވެ.


Report: Kashmir Isthiumaaru Kurumuge Adeegai Israel Aai India Ge Reyvumeh! - Vaguthu\nކަޝްމީރު އިސްތިޢުމާރު ކުރުމުގެ އަޑީގައި އިސްރާއީލާއި އިންޑިއާގެ ރޭވުމެއް!\nޕާކިސްތާނުން ވެސް މިލްކުވެރިކަން ފާޅުކުރަމުންދާ ކަޝްމީރަކީ މިހާރު މުޅި އޭޝިއާ ސަރަހައްދުގެ އިތުރުން މުސްލިމުންނާއި ސީދާ ގޮތުން ގުޅިފައިވާ މައްސަލައެކެވެ.\nއިސްތިޢުމާރު ކުރުމާއި އަޅުވެތި ކުރުމުގެ ސިޔާސަތަކީ އިސްރާއީލުން ފަލަސްޠީނުގެ ބިންތައް ފޭރިގަތުމަށް ގެންގުޅޭ އެމީހުންގެ އަމިއްލަ ސިޔާސަތެވެ. މިހާރު މި ސިޔާސަތާ އެއްގޮތަށް އިންޑިއާއިން މިދަނީ ކަޝްމީރު އަޅުވެތިކޮށް ގަދަ ބަސް ބުނެ ކޮޕީ ކުރަމުންނެވެ. މި ވާހަކަ މިހާރު ބޭރުގެ ބޮޑެތި މީޑިއާތަކުގެ ފަލަސުރުހީގައި ވެސް ދަނީ ދައުރުވަމުންނެވެ.\nކަޝްމީރުގައި ކާފިއު އިއުލާންކޮށް އިންޑިއާ ސިފައިން ގެންދަނީ ދަތުރުފަތުރު ކުރުމަށާއި، ބައެއް ވިޔަފާރިތައް ހުޅުވަންވެސް ހުރަސް އަޅަމުންނެވެ. މިދިޔަ ހޯމަ ދުވަހުން ފެށިގެން ކަޝްމީރުގެ ހާލަތު ގޯސްވެފައި ވާއިރު ކާފިއުގެ މުއްދަތު އިތުރު ކުރާނަމަ ކާބޯތަކެތީގެ ދަތިކަން ކަޝްމީރުގެ ރައްޔިތުންނަށް ވަރަށް ބޮޑުވެގެން ދާނެ ކަމަށް ރިޕޯޓްތައް ބުނެއެވެ.\nއިންޑިއާއިން މި ނިންމުން ނިންމުމުގެ ކުރިން އެމެރިކާގެ ބަހެއް ވެސް ނުހޯދާ ކަމަށް އެގައުމުން ބުނަމުންދާއިރު ކަޝްމީރުން މުސްލިމުންގެ އަޣުލަބިއްޔަތު ނައްތާލުމަކީ އިންޑިއާގެ ވެރިކަންކުރާ ބީޖޭޕީގެ ކެމްޕޭން ވައުދެކެވެ މި ވައުދު ފުއްދަން އިންޑިއާއަށް އެންމެ ބޮޑު އެހީއެއް ވަމުންދަނީ އިސްރާއީލުން ކަމަށް ރިޕޯޓްތައް ބުނެއެވެ.\nއިންޑިއާ އާއި އިސްރާއީލުގެ ގުޅުން ޒަމާން ތަކަކަށް ފަހު ބަދަހިވެގެން ދިޔައީ އިންޑިއާގެ ބޮޑު ވަޒީރު ނަރެންދުރަ މޯދީ މިދިޔަ އަހަރު އިސްރާއީލަށް ކުރި ދަތުރުގެ ތެރެއިންނެވެ. އޭގެ ފަހުން އިސްރާއީލުގެ ބޮޑު ވަޒީރު ވެސް އިންޑިއާއަށް ދަތުރު ކުރިއެވެ.\nއިސްރާއީލުގެ ބޮޑުވަޒީރު ނަތަންޔާހޫ އާއި އިންޑިއާގެ ބޮޑު ވަޒީރު މޯދީގެ ވިސްނުމާއި ފިކުރު ދިމާވާ ހިސާބަކީ އެ ދެ ވެރިންވެސް މުސްލިމުންނާއި ދެކޮޅަށް ގެންގުޅޭ ހަރުކަށި ފިކުރެވެ.\nއިންޑިއާގެ ބޮޑުވަޒީރު މޯދީ ތަމްރީނުވެފައިވަނީ ހައްދުފަހަނަޅައިފައިވާ ހިންދުވްތާ ފިކުރުގެ އާރް.އެސް.އެސް އިންނެވެ. މޯދީ އާއި ނަތަންޔާހޫއާ ދެ ބޮޑުވަޒީރުންގެ ނަޒަރުގައިވެސް މުސްލިމުންނަކީ ދުނިޔެއަަށް ކުރިމަތިވެފައިވާ ބޮޑު މުސީބާތެކެވެ. މިކަން ފަލަސްތީނުގެ ރައްޔިތުންނަށް ޖައްސާފައިވާ ހާލާއި އިންޑިއާގެ ތިބި މުސްލިމުނަށް ކުރާ އަނިޔާ ތަކުން ހާމަވެއެވެ.\nކަޝްމީރުގެ މައްސަލަގައި އިންޑިއާގެ ނިންމުންތަކާއި ދެކޮޅު ހެދުމުގެ ގޮތުން އިންޑިއާ އާއި ވިޔަފާރީގެ ގުޅުން ޕާކިސްތާނުން ކަނޑާލައި، ޚާރިޖީ ގުޅުން ދަށްކޮށްލާފައި ވާއިރު ކަޝްމީރުގެ މައްސަލަ އަކީ އެގައުމުގެ ދާޚިލީ މައްސަލައެއް ކަމަށް ބުނެ އިންޑިއާއިން ދަނީ ގަދަ ދައްކަމުންނެވެ. ނަމަވެސް ޕާކިސްތާނުގެ ބޮޑު ވަޒީރު އިމްރާން ޚާން ވިދާޅުވީ، ޕާކިސްތާން ސިފައިން ތިބީ ކަޝްމީރުގެ ރައްޔިތުންނާއެކު ކަމަށާއި، ހުރިހާ އިންތަކެއް ހުރަސްކުރައްވަން ޖެހުނަސް އެކަން ކުރައްވާނެ ކަމަށެވެ.\nކަޝްމީރުގެ މުސްލިމުންނަށް އިންޑިއާއިން ދެމުންދާ އަނިޔާތައް ދިފާއުކޮށް ތެދުވި ގައުމު ތަކުގެ ތެރޭގައި ރާއްޖެވެސް ހިމެނެ އެވެ. ދިވެހި ސަރުކާރުން ނެރުނު ބަޔާނުގައި ވިދާޅުވީ ކަޝްމީރު މައްސަލައިގައި އިންޑިއާގެ ނިންމުންތަކަކީ އެގައުމުގެ ދާހިލީ ކަމެއް ކަމުގައި ދެކޭ ކަމަށެވެ. އަދި އިންޑިއާއަކީ އަމިއްލަ މިނިވަން މުސްތަގިއްލު ގައުމެއް ކަމަށާއި، އަދި ގާނޫނު އަސާސީއަށް ބަދަލުތައް ގެނެސް، އިސްލާހުކުރުގެ ބާރު އިންޑިއާއަށް ލިބިގެންވާ ކަމަށް ދިވެހި ސަރުކާރުން ވިދާޅުވިއެވެ.\nއޮގަސްޓް 10, 2019 09:45\nއިންޑިޔާ ކުރާކޮއްމެ ކަމެއް މިހާރުގެ ދިވެހިރާެްޖެއަށް ރަގަޅުވެފައި އަތް ޖަހާނެ!!!!\nއޮގަސްޓް 10, 2019 10:23\n"ދިފާއުކޮށް ތެދުވި ގައުމު ތަކުގެ ތެރޭގައި ރާއްޖެވެސް ހިމެނެ އެވެ" ދިފާޢުގަ އެއްޗެއް ބުނެފައެއް ނެތް ދޯ އިންޑިއާ އާ އެއްކޮޅަށް ދިވެހިންގެ ވާހަކަ ހުރީ\nއޮގަސްޓް 10, 2019 10:58\nޔާ ﷲ އައްނިގެ ނުބައި ރޭވުމުން އަޅަމެން ސަލާމަތް ކުރައްވާށި.\nއޮގަސްޓް 10, 2019 16:02\nއަންނި ގެ ނުބައި ރޭވުން ކިޔާ ދީ ބަލަ. އޭރުން ތާ އާމީން ކިޔާލަން ވެސް އެނގޭނީ\nއޮގަސްޓް 10, 2019 12:42\nއޮގަސްޓް 10, 2019 12:58\nހެޔޮ ހަބަރެއް. މޯދީ ކޮންމެ ވައްވަކެއް ޖެއްސިޔަސް އިންޑިޔާގެ މުސްތަގްބަލް އޮތީ ހަމަ މުސްލިމުންނަށް ކާމިޔާބާއި ނަސްރު ދެއްވާ ގޮތަށެވެ.\n- އިޚްތިރާމް ގަބޫލް. ކުރެއްވުން އެދެން. -\nތީ މުސްލިމުން ނާ ބހޭ މައްސަލަ އެއް ތާ\nއޮގަސްޓް 11, 2019 02:27\nމިސަރުކާރު ހޮވިމީހުން ނަކީ ވަރައް ތާކުން ތާކުންނުޖެހޭ މީހުން.\nއޮގަސްޓް 11, 2019 06:38\n"އީމާން ވި މީހުންނަށް މީސްތަކުންކުރެ، ޢަދާވާތް ތެރިކަން އެންމެބޮޑު ބަޔަކީ، ޔަހޫދީންނާއި، އަދި شريك ކުޅަ މީހުން ކަމުގައި ހަމަކަށަވަރުން، ކަލޭގެފާނު ދެކެވަޑައިގަންނަވާނޫއެވެ. "\n(މާއިދާ ސޫރަތުގެ 82 ވަނަ އާޔަތް)\nއޮގަސްޓް 11, 2019 08:56\nޢީދު ޚުތުބާ ގައި އަނިޔާލިބެމުންދާ މުސްލިމުންނަށް ނަޞްރު ދެއްވުމަށް މިފަހަރު ދުޢާއެއްނުކުރޭ.\nމިސަރުކާރަކުން ނުދެކޭ މުސްލިމުންނަކީ ދުނިޔޭގައި އުޅުމުގެ ހައްގެއްވާ ބައެއްކަމަކަށް.\nއިސްލާމްދީނަށް ބަދުބަސް ބުނާ މީހުންނަށް މަތީމަގާމު، ކަމަކާ ނުލާ ބޮޑު މުސާރަ،\nދީނަށްލޯބިކުރާ މީހުން އަތުން ޓެކުސް ނަގައިގެން.\nއޮގަސްޓް 13, 2019 10:04\nބޮޑު ޔަހޫދީ ކާފަރު ގެރި މުޑި ބޮޑު ވަޒީރަށް ބޮޑުވެގެންވާ ބައްޔެއް ޖައްސާވާ މުސްލިމު އަޚުންނަށް މިނިވަންކަން އިއާދަ ކުރައްވާންދޭވެ! އާމީން!\nއޮގަސްޓް 13, 2019 15:52\nސައުދީ މީހުން ވެސް ތި ދު އާގަ ހިމަނާ ލި ނަމަ .މަށައް ހީވަނީ ކަލޭ އިންޑިޔާ އަށް ނޭރުވީ މަ ހެން ތިހާ ރުޅި އަންނަނީ\nއޮގަސްޓް 14, 2019 06:35\nއިސްލާމުންނާގުޅޭ ކަމަކަށްވާއިރުވެސް ރާއްޖެއިން ބުނަނީ އިންޑިއާގެ ދާޚިލީ ކަމެއް ކަމަށް. އެހެންވީމަ މުސްލިމުންނަށް އަނިޔާ ނުކުރާށޭވެސް ބުނެލަން ބޭނުމެއް ނުވޭ. ދެން ރާއްޖޭގެ ދާޚިލީ ކަމެއް ނޯވޭ، އެމީހުންނަށް ބެހެވޭ މިތަނުގެ ހުރިހާ ކަމަކާ. #ދޯހަޅި ސިޔާސަތު\nދެން ރާއްޖޭގެ ދާޚިލީ ކަމެއް ނޯވޭ. އެއީ ރާއްޖޭގެ ޕާލަމަންޓުވަނީ އިންޑިއާއިން އަޅުންގެ ބާޒާރުގައި ގަނެފައި. މިގައުމުގެ ޕާލަމަންޓު މިހާރު އޮތީ ގެރީގެ އަޅުންގެ ދަށުގައި. އުޟުޙިޔާއަށް ގެރިކަތިނުލާކަން އިންޑިއާ އިން ޔަގީންކުރި. އެއީ ރާއްޖޭގަ ގެރި ނޫޅޭތީ\nއޮގަސްޓް 15, 2019 11:36\nދިވެހީންގެ ނަމުގައި ބަދް ބުނީ އެއް0ޕަސެންޓުގެ އައްނީގެ ރޭވުމުގައި ބައިވެރިވާ މުޖުރިމުން، މާދަން މިޤައޮމަކީ ޙިންދޫންގެ ތަނެކޭ ބުއްޏަސް ތިނުބައި ބައިގަނޑު އެކަމަށްވެސް ތާއީދު ކުރާނެ.\nއޮގަސްޓް 16, 2019 13:49\nއެޖެންޑާ 19 ގެ ށަރަފް ވެރި މެހެމާން??? ސަރުކާރު ސަނާކިޔާ މޭސްތިރި!!!


ލަފްޒު3– Esfiya – Dhivehi Vaahaka Site\n- by Maahkko - 48- November 10, 2019\nލޫޝާ. ވަރަށް ރީތިނަމެއް. ” ޒުލޭޙާ އުފާވެރި ރާގެއްގައި ބުންޏެވެ.\n” ކޮބާ ރަޝީދާ؟” ހަލީމް ރަޝީދާ ފެންނަން ނެތުމުން އަހާލިއެވެ.\n” ރަޝީދާވީ ބޭރަށް ގޮސް. މިހާރު އަންނަން އުޅޭނެ. ” ޒުލޭޙާ ބުންޏެވެ.\n” އެހެންތަ؟ ” ހަލީމް ބުނެލިއެވެ. އަދި ޒުލޭޙާގެ އަތުން ކުޑަދަރިފުޅު ނަގާ އުރާލިއެވެ. ” ކާފަގެ ހުރިހާ ހުވަފެނެއް. މިދަރިފުޅުގެ ބައްޕަ ވެއްޔާ މޮޑެލާފި. މިދަރިފުޅުވެސް ބޮޑުވެގެން ޝަކުވާ ކުރާނެ. ގޯސްވާނީ މިމުސްކުޅިކާފަ އާއި މާމަ. ” ހަލީމް ހިމޭންރާގެއްގައި ބުނެލިއެވެ.\n” އެހެނެއްނުވާނެ. ރަޝީދާ އަށް ވެސް އަދި ނުވިސްނެނީ. ޖަލާލް އަށް ވެސް އަދި ވިސްނޭނެ ދުވަހެއް އަންނާނެ. ” ޒުލޭޙާ ވިސްނޭ މީހެއްހެން ބުންޏެވެ.\n” އެދުވަހަކަށް އިންތިޒާރު މިކުރެވެނީ…. ” ލޫޝާ ޒުލޭޚާގެ އަތައް ދިނެވެ. އަދި ދަނީ އޭ ބުނެލާފައި ނިކުމެގެން ދިޔައެވެ. ޒުލޭޚާ ލޫޝާ ގޮވައިގެން އެތެރެއަށް ވަނެވެ. ނަޖުމާ ހަލީމްދިން ބޮނޑިބަތް ކޮތަޅުތައް ހިފައިގެން ބަދިގެދޮށައް ދިޔައެވެ.\nއިރުއޮސިއްޖެއެވެ. އަދިވެސް ރަޝީދާ އެއް ގެޔަކަށް ނާދެއެވެ. ނަޖުމާ ކުޑަކުޑަ ލޫޝާ އުރާލައިގެން ނާނާ ކިޔާލަކިޔާލާ އިނެވެ. ޒުލޭޚާ އަންނާރު ދިޔަތައްޓެއް ހިފައިގެން އައިސް ކުޑަސަމްސަލަކުން ލޫޝާގެ އަނގަޔަށް އެތިކޮޅުކޮޅުން ޖައްސަމުން ދިޔައެވެ. ޒުލޭޚާގެ މޫނުމަތިން ފެންނަމުން ދިޔައީ ނުރުހިފައި ހުރިކަމުގެ އަސަރުތަކެވެ. ނަޖުމާ އަށް ވެސް އެކަން ފާހަގަ ކުރެވުނެވެ.\n” މަންމާ ރުޅިއައިސްފަދޯ ތިއިނީ؟” ނަޖުމާ އަހާލިއެވެ.\n” ރުޅިއަންނަ ވަރުނުވޭތަ؟ ބޭރަދަމުން ބުނެލާފައި ދިޔަނަނަމައެއްނު. މިއޮތީ އަދި 7ދުވަސްވީ ކުޑަކުއްޖެއް ވިއްޔާ. ކިރަށް ރޮއިރޮއި ހަލާކުވަމުން މިކުއްޖާމިދަނީ. ” ޒުލޭޚާ ތަންކޮޅެއް ހަރުކަށިކޮށް ބަސްތަކަށް ބާރުލާފައި ބުންޏެވެ.\n” ތިއަޑެއް ނީވުނީސް އެގޭގައި ބޭއްވިނަމަ. ” އެތެރެއަށް ވަންނަމުން ރަޝީދާ ބުންޏެވެ. ޒުލޭޚާ ފަސް އެނބުރި ރަޝީދާ އަށް ބަލާލިއެވެ. ޒުލޭޚާ ރުޅިއައިސްފައި ތެދުވިއެވެ. އަދި ބަލަން ބަލާކަށް ނުހުރެ ރަޝީދާގެ ކަންފަތް މަތީގައި ޖެހިއެވެ.\n” ލަދާހަޔާތާ ކޮބާ؟ ރަޝީދާ އަށް މަންމަ އެހެން ހެދިންތަ؟ ރަޝީދާ މިމައުސޫމް ކުޑަދަރިފުޅަށް ތިހެން ތިހަދަނީ؟ ” ޒުލޭޚާ ރުޅިއައިސްފައި ބުންޏެވެ.\n” މަންމަ ވެސް ރުޅިއަންނާނެ ކަމެއްނެތް. އަހަރެން ގެ މިއަދުގެ މިހާލުގެ ޒިންމާދާރަކީ މަންމަ.” ރަޝީދާ ރުޅިއައިސްފައި ބުންޏެވެ. ޒުލޭޚާ އަށް އިތުރަށް އެއްޗެއް ނުބުނެވެނީސް ރަޝީދާ އެތެރެއަށް ވަދެފައި ނަޖުމާގެ އަތުން ލޫޝާ ނެގިއެވެ. ” ނަޖުމާވެސް މިތަނުން ނިކުމޭ. ” ރަޝީދާ ރުޅިއައިސްފައި ނަޖުމާ އަށް ވެސް ބުންޏެވެ.\nނަޖުމާ ނިކުމެގެން ދިޔައެވެ. ޒުލޭޚާ އެއްވެސް އެއްޗެއް ނުބުނެ ނަޖުމާގެ ފަހަތުން ނިކުމެގެން ދިޔައެވެ. ރަޝީދާ ލޫޝާ ގެން ގޮސް އެނދުގައި ބޭއްވިއެވެ.\nއެއްދުވަސް ދެދުވަސް ދެދުވަސް ހަފުތާއަށް ހަފްތާ މަސްތަކަށް ބަދަލުވަމުން ގޮސް ދުނިޔޭގެ ހަލަބޮލިކަން ޒުލޭޚާގެ ޑައިރީގެ ސޮފްހާތަކުގައި ލިޔެވެމުން ދިޔައެވެ. ޒުލޭޚާ ގެ ހިތުގައި ލޫޝާ އާއި ދޭތެރެގައި ލޯތްބާއި ކުލުނާއި އުފެދިފައިވާ އިރު ރަޝީދާގެ ހިތުގައި އެއްވެސް ވަރަކަށް ލޫޝާ އަށް ޓަކާ މައިވަންތަކަމުގެ ލޯތްބި އުފެދިފައެއް ނުވެއެވެ. ދުވަހެއް ދުވަހަކަށް ލޫޝާ އާއި ދޭތެރޭގައި ރަޝީދާ ފަރުވާކުޑަވަމުން ދިޔައެވެ. އަޅާލުމާއި ލޯތްބާއި ކުލުނަކީ މިހާރު ރަޝީދާ ދަންނަ އެއްޗެއް ނޫނެވެ. އެކަމާ ޒުލޭޚާ ވަރަށް ހިތާމަ ކުރެއެވެ. ޒުލޭޚާ އެކިގޮތް ގޮތައް ރަޝީދާ އަށް ވިސްނާދެމުން ދިޔައެވެ.\n” ދަރިފުޅާ. ތިގޮތައް ލޫޝާ އާއި ދޭތެރެގައި ކަންތައް ތިކުރަނީ ކީއްވެގެންތަ؟” ޒުލޭޚާ ހަމަޖެހިލަމުން އަހާލިއެވެ. ރަޝީދާ އެޔަށް އެއްވެސް ޖަވާބެއް ނުދެއެވެ.\n” ރަޝީދާ…. މަންމަ މިކާ އެއްޗެއް ދަރިފުޅަށް އިވޭތަ؟” ޒުލޭޚާ އަހާލިއެވެ.\n” އަހަރެން ގޮތަކަށް ކަންތައް އެބަކުރަންތަ؟” ރަޝީދާ ޒުލޭޚާ އަށް ބަލާލަމުން އަހާލިއެވެ.\n” މަންމަ އެއްޗެއް އަހާލާއިރަށް ރަޝީދާ ތިދެނީ ކޮންކަހަލަ ޖަވާބެއްތަ؟” ޒުލޭޚާ ހަރުދަނާ މަޔެއްހެން އަހާލިއެވެ. އެވަގުތު ނަޖުމާ ބަދިގެޔަށް ވަންނަމުން ބުންޏެވެ.\n” ރަޝިއްތާ ފޯނެއް. ” ރަޝީދާ އުފާވެރިގޮތަކަށް ހީލިއެވެ. އަދި އަވަސް އަވަހަށް ތެދުވެގެން ބޭރަށް ނިކުމެގެން ދިޔައެވެ.\n” ކާކުގެ ފޯނެއް؟” ޒުލޭޚާ ނަޖުމާ ކުރެން އަހާލިއެވެ.\n” ނޭނގެ. ” ނަޖުމާ ކުރުޖަވާބެއް ދިނެވެ.\n” ކޮބާ ލޫޝާ؟” ޒުލޭޚާ އަހާލިއެވެ.\n” މިއައީ ނިންދަވާފައި. ” ނަޖުމާ ޖަވާބުދިނެވެ.\nޒުލޭޚާ އިތުރަށް އެއްވެސް ޖަވާބެއް ނުދީ ގޮނޑިން ތެދުވެގެން ބޭރަށް ނިކުތެވެ. ނަޖުމާ މޭޒުމަތީގައި ހުރިތަށިތައް ނަގަން ފެށިއެވެ.\nޒުލޭޚާ ކޮޓަރިޔަށް ވަންއިރު ރަޝީދާ ފޯނުން ވާހަކަ ދައްކާ ނިމިގެން ފޯނު ބޭވިއެވެ. ޒުލޭޚާ ފެނުމުން އުފާވެރިގޮތަކަށް ހީލަމުން ބުންޏެވެ.\n” މަންމާ. އަހަރެން މިއުޅެނީ މީހަކާ އިންނަން. ” ރަޝީދާ ހަމަޖެހިލަމުން ޖެހިލުން ކުޑަރާގެއްގައި ބުންޏެވެ.\n” ކާކާ؟” ޒުލޭޚާ އަށް ޙައިރާން ކަމާއި އެކީގައި އަހާލެވުނެވެ.\n” ހުސްނީ އާއި. ” ދަންނަ މީހެއްގެ ނަން ބުނެލިހެން ރަޝީދާ ބުނެލިއެވެ. ޒުލޭޚާ ޙައިރާން ވިއެވެ.\n” ހުސްނީއޭ؟” ޙައިރާން ކަމާއި އެކީގައި ޒުލޭޚާ އަހާލިއެވެ.\n” އާން. ކިހިނެއްވީ؟” ރަޝީދާ އަހާލިއެވެ.\n” ހުސްނީ އެއީ ކާކުކަން ރަޝީދާ އަށް އެނގޭތަ؟” ޒުލޭޚާ އަހާލިއެވެ.\n” އާން. ” ރަޝީދާ ކުރުކޮށް ބުނެލިއެވެ.\n” ރަޝީދާ އަށް އޭނަގެ ހަގީގަތް އެނގޭތަ؟” ޒުލޭޚާ އަނެއްކާވެސް ކޮށްލީ ސުވާލެކެވެ.\n” އާން. އެއީ3ކުދިންގެ ބައްޕަ އެއް. ދޮށީ އަނބި އިންނަނީ ވަރިކޮށްފައި. އޭނަގެ ދެކުދިން ތިބޭ. ދެވަނަ އަށް އިން މީހާ ވީ ނިޔާފައި. އޭނަޔަށް ލިބުނީ ފިރިހެން ކުއްޖެ. މިހާރު އުމުރުން6އަހަރު. އެކުއްޖާ ވިހާފައި އޭނަ މަރުވީ. އޭރުއްސުރެން ހުސްނީ އަދިވެސް މީހަކާ ނީނދޭ. އިތުރަށް އޮޅުން ފިލުވަން ބޭނުންތަ؟ ” ރަޝީދާ އަހާލިއެވެ.\n” ދެމީހުންނާއި އިނދެ3ކުދިން ލިބިފައި ހުރި މީހަކާއި ރަޝީދާ އިންނަން ތިއުޅެނީ؟ ރަޝީދާ މޮޔަވީތަ؟” ޒުލޭޚާ ނުހުރިފައި ބުންޏެވެ.\n“ކިހިނެއްވީ؟ އަހަރެން މިއީ މީހަކާއި ނީނދެހުރި މީހެއްތަ؟ އަހަރެންގެ ކުއްޖަކު ނެތްތަ؟ މަންމަ ތިހާ ކަނބޮޑުވެފައި ތިހެން ތިއެހީ. ހުސްނީ ހުސްނީގެ ދިރިއުޅުމުގެ ހުރިހާ ވާހަކަ އެއް އަހަރެން ނަށް ކިޔާދީފި. އަހަރެންގެ ދިރިއުޅުމުގެ ހުރިހާ ވާހަކަ އެއް އަހަރެން އޮންނާނީ ހުސްނީއަށް ކިޔާދީފައި. ހުސްނީ އަހަރެންގެ ދަރިފުޅާއި އެކީގައި އަހަރެން ގެންދަން އެހެރީ ތައްޔާރަށް. ދެން ކީއްވެ އަހަރެން ހުސްނީ އާއި ނީންނަންވީ. އަހަރެން ހުހަށް ހުރުމުގެ ބޭނުމެއް އެބައޮތްތަ؟ ޖަލާލް އަހަރެންގެ ކައިރިޔަށް އެނބުރި އަންނާނެ\nކަމުގެ އުންމީދު އޮތީ ހަމައެކަނި މަންމަ އަށާއި ޖަލާލްގެ ބައްޕަ އަށް… އަހަރެން ނަކަށް ނޫން. ވަރިކުރިފަހުން މިހާރު އަހަރުވީ. އަދި ވެސް ކުޑަމީހާއަށް އޭނަ ހަރަދެއް ނުކުރޭ. އަހަރެން ކިހިނެއް ލޫޝާ ބަލާނީ…. މަންމައަށް އަހަރުމެން ދެމައިން އަބަދު ބެލޭނެތަ؟. އެހެން ނޫނަސް…. އަހަރެން މިހާރު އެއްފަހަރު މަންމަގެ ނިންމުމަށް މީހަކާއި އިނދެފިން. އެކަމުން އަހަރެން ނަށް ރަނގަޅު ފިލާވަޅެއްވެސް ލިބިއްޖެ… މިފަހަރު އަހަރެންގެ ހިތް\nއެދޭގޮތައް އަހަރެން ކަންތައްކުރާނީ. ނަސީބުގައި ވާންހުރިގޮތެއް ވެދާނެ އެއްނު. ” ރަޝީދާ ހަމަޖެހިލަމުން ޒުލޭޙާ އަށް ބުންޏެވެ.\nޒުލޭޙާ އަށް އިތުރަށް ބުނާނޭ އެއްޗެއް ނޭނގުނެވެ. ވިސްނުން ކޮށިވެއްޖެއެވެ. ރަޝީދާގެ އެހާލުގެ ޒިންމާ ދާރަކީ ހުދު އޭނައެވެ. އެކަމަކު އެއީ އޭނަ ގަސްތުގައި ކުރިކަމެއް ނޫނެވެ. ދަރިފުޅަށް ރަނގަޅު މުސްތަގްބަލެއް ހޯދާދޭން އުޅެނިކޮށް އެލުނު ޅައެއްޗެކެވެ…. ދެވަނަ ފަހަރަށް ރަޝީދާ އެނިންމި ނިންމުމަކީ ވެސް ރަނގަޅު ނިންމުމެއްނޫނެވެ. އެކަމުން ދެރަލިބޭނީ ހަމައެކަނި ރަޝީދާ އަކަށް ނޫނެވެ. ރަޝީދާގެ ކުޑަދަރިފުޅަށް ވެސް\nލިބޭނީ ދެރައެވެ. އެކަން ރަޝީދާ އަށް ވިސްނާދޭނެ ގޮތަކާއި މެދު ޒުލޭޚާ ވިސްނަން ފެށިއެވެ.\nޒުލޭޚާ ބުނަމުން ދިޔަ ވާހަކަ ތަކަށް ރަޝީދާ ދިނީ ބީރުކަންފަތެކެވެ. ރަޝީދާގެ ގޮތް ދޫނުކުރުން ދިޔައީ އިންތިހާއަށެވެ. އެންމެފަހުން ޒުލޭޚާ ރަޝީދާގެ އުފަލަށްޓަކާ ހަތިޔާރު ބެހެއްޓިއެވެ. ރަޝީދާ އާއި ހުސްނީގެ ކައިވެނި ކުރެވިއްޖެއެވެ.\n” ރަޝީދާ. އަހަރެން އަދި ބުނެލަން ޖެހޭ ވާހަކަ އެއް އެބައޮތް. ” ހުސްނީ ރަޝީދާގެ އަތުގައި ހިފާލަމުން ބުންޏެވެ.\n” ކޮންވާހަކަ އެއް؟” ރަޝީދާ އަހާލިއެވެ.\n” ހަގީގަތުގައި. ރަޝީދާގެ ޒިންމާ އެއް ލޫޝާ އަކީ. އެކަމަކަށް އަހަރެން އެއްވެސް މައްސަލައެއް ނުޖައްސާނަން. އެކަމަކު… އަހަރެންގެ އެއްވެސް ކަމަކަށް ލޫޝާގެ ސަބަބުން ހުރަހެއް އެޅިގެން ނުވާނެ. ރަޝީދާ ވިސްނަން ޖެހޭނީ އަހަރުމެން ދެމީހުންގެ ދިރިއުޅުން ބަދަހިކުރެވޭތޯ. އަހަރުމެން ނަށް ލިބޭ ކުދިންގެ މުސްތަގްބަލު އަލިކުރެވޭތޯ. ލޫޝާގެ ސަބަބުން މިއިން އެއްވެސް ކަމަކަށް ހުރަސް އެޅިގެން ނުވާނެ. އަހަރެން ބުނަން މިއުޅޭ އެއްޗެއް ރަޝީދާ އަށް ވިސްނޭނެކަމަށް އަހަރެން ހީކުރަން. ” ހުސްނީ ރަޝީދާގެ އަތުގައި ފިރުމާލަމުން ބުންޏެވެ. ރަޝީދާ ހުސްނީގެ މޫނަށް ބަލަމުން ދިޔައެވެ.\n” ކީއްވެ އެއްޗެކޭ ނުބުނީ؟ ” ހުސްނީ ރަޝީދާގެ މޫނަށް ބަލާލަމުން އަހާލިއެވެ.\n” އަހަރެން ބުނާނީ ކީކޭ؟ ލޫޝާ އަކީ އަދި ވަރަށް ކުޑަކުއްޖެ. އެއްވެސް އެއްޗެއް ލޫޝާ އަކަށް ނުވިސްނޭނެ. ” ރަޝީދާ އެނދުގައި އަރާމު ނިންޖަކުން ނިދާފައި އޮތް ލޫޝާ އަށް ބަލާލިއެވެ.\n” އާނ. އަދި ލޫޝާ އަކަށް އެއްވެސް އެއްޗެއް ނުވިސްނޭނެ. އެހެން ވެގެން މިހާރު މިވާހަކަ މިދައްކަނީ. ފަހުން ރަޝީދާ އަށާއި އަހަރެން ނަށް ކުދިން ލިބުނީމައި ލޫޝާ އާއި…. ” ހުސްނީ ބުނަން އުޅުނެވެ.\nއެވަގުތު ލޫޝާ އަށް ހޭލެވުނެވެ. އަދި ރޯން ފެށިއެވެ. ރަޝީދާ ގޮނޑިން ތެދުވެގެން ލޫޝާ އޮތް އެނދާއި ދިމާއަށް ދިޔައެވެ. އަދި ލޫޝާ އުރާލިއެވެ. ހުސްނީވެސް ތެދުވެގެން ރަޝީދާގެ ކައިރިޔަށް އައެވެ. އަދި ނިދީގައި އިން ލޫޝާގެ ކޮލުގައި ހިފާލިއެވެ.\n” ދޭ…. ނިންދަވާލަންދޭ. ނިދިނުފިލަނީސް ނިންދަވާލާ…. ” ހުސްނީ ހީލަމުން ބުންޏެވެ.\nހުސްނީ އެހެން ބުނުމުން ރަޝީދާ ލޫޝާ ގޮވައިގެން ގޮސް އެނދުގައި އޮށޯތެވެ. ރަޝީދާ ލޫޝާ ނިންދަވާލިއެވެ. ލޫޝާ ކުޑަ އެނދަށް ލުމަށްފަހު ހުސްނީގެ ކައިރިޔަށް އައެވެ.\n” މާދަމާއިން ފެށިގެން ލޫޝާ ނިންދަވާނީ ޙަދީޖާގެ ކޮޓަރީގައި. އެތަނުގައި ނިހާދު ވެސް ނިދަނީ. ޙަދީޖާ އަކީ އެކަނި ހުރިމީހެއް. އެދެކުދިންނަށް އެތަނުގައި އެއްވެސް އުދަގުލެއް ނެތި ނިދޭނެ. ” ހުސްނީ ރަޝީދާގެ އަތުގައި ހިފާލަމުން ހީލަމުން ބުންނެވެ. ރަޝީދާ ވެސް އެގޮތާއި އެއްބަސްވިއެވެ.\nދުވަސްތައް މާޒީގެ ސޮފުހާތަކާއި އެކުވެގެން ހިނގައްޖެއެވެ. ދޮންރީތި ލޫޝާގެ މޫނުގައި ވަނީ ކިލައެވެ. އިސްތަށިގަނޑުވަނީ އެއްވެސް ތަރުތީބެއްނެތް ގޮތަކަށް ހާވާލާފައެވެ. މީންދުވަހަކު އެބޮލުގައި ފުނާ އަޅާލިހެނެއް ހިޔެއްނުވެއެވެ. ނޭފަތުން އަރަދަފުސް އައިސްފައި ހުއްޓެވެ. މީހާވަނީ ދާހިތްލާ ފޯވެފައެވެ….. ކުންނާރުގަހުން ފައިބައިގެން ފާރަށް އަރަން ދުއްވައިގެތެވެ. ކުންނާރުގަހުގެ ތިރީގައި ދޮންވެލިފުނިމަތީގައި އިން ޔުމްނު ރޮއިގަތެވެ. ލޫޝާ ފާރަށް އަރަން ގޮސްގޮސް ހުރެފައި ޔުމްނު ކައިރިޔަށް އައެވެ. އަދި އަތުގައި އޮތް ކުންނާރު ޔުމްނު އަތައް ދިނެވެ. ޔުމްނު ހުއްޓާލިއެވެ. ނިހާދު ފާރަށް އަރަމުން ލޫޝާ އަށް ގޮވާލިއެވެ.\n” ލޫޝާ. ކޮބާ އަހަރެން ގައިގައި އަތްލަން އާދޭ…. ” ނިހާދު ލޫޝާ އަށް ގޮވާލަމުން ބުންޏެވެ. ލޫޝާ ފާރާއި ދިމާއަށް ބަލާލިއެވެ. އަދި ދުވެފައި ގޮސް ފާރަށް އަރަން އުޅުނެވެ. އަވަގުތު ފައި ކައްސާލައިގެން ލޫޝާ ވެއްޓި ފާރުކައިރީގައި ފުނިޖަހާފައިހުރި ގާފުމިމަތިން ތިރިޔަށް ކެހިގެން ދިޔައެވެ. މުޅިބުރަކައްޓާއި ކަކޫ މަށައިގެން ދިޔައެވެ.\n” މަގޭދަރި…. ” އަޑުގެ ކޮޅަށް ރަޝީދާ ހަޅޭލަވައިގަތެވެ. ލޫޝާ ރޮވިފައި އޮވެގެން ދޮރާއި ދިމާއަށް ބަލާލިއެވެ. ރަޝީދާގެ އުރުގައި އިން ޔުޝްރާ އުނދޯލީގައި ބޭއްދުމަށްފަހު ދުވެފައި ކުންނާރުގަސްބުޑުގައި އިން ޔުމްނު އާއި ދިމާއަށް ދިޔައެވެ. އަދި އަނގައިގައި އޮތް ކުންނާރު އިނގިލިބާނައިގެން ނެރުނެވެ.\n” ކޯއްޗެއް އަނގަޔަށް ލައިގެން ތިއުޅެނީ؟ ކާކު ދިން އެއްޗެއް؟” ރަޝީދާ ރުޅިއައިސްފައި އަހާލިއެވެ. ޔުމްނު އަޑުގެ ކޮޅަށް ރޯންފެށިއެވެ.\n” ހުއްޓާލާ…. ” ރަޝީދާ ޔުމްނުގެ އަތުގައި ހިފައިގެން ގޭތެރެއަށް ހިނގައިގަތެވެ.\n” މަންމަ ބުނީމެއްނު ކޮޓަރިން ބޭރަށް ނުނިކުންނާށޭ. ކީއްކުރަން ނިކުތީ…. ޔުމްނު ކުޅޭނީ ކޮއްކޮ އާއި އެކީގައި. ބޭރަށް ހިރަފުހަށް ނިކުންނާނެ ކަމެއްނެތް. ” ރަޝީދާ އުނދޯލީގައި އިން ޔުޝްރާ އުރާލިއެވެ. އަދި ޔުމްނު އާއި ޔުޝްރާ ގޮވައިގެން\nއެތެރެއަށް ދިޔައެވެ. ވެއްޓިފައި އޮތް ލޫޝާގެ ދެލޯ ފެންކަޅިވިއެވެ. އަޑުން އަޑުނަގާ ރޯންވެސް ނޭނގިފައި ލޫޝާ އޮތްގޮތައް އޮތެވެ. މިމަންޒަރުތައް ބަލަން އޮތް ނިހާދު ފާރުން ފައިބައިގެން ލޫޝާގެ ކައިރިޔަށް އައެވެ.\n” ލޫޝާ ކަކުލުން ލޭ އަންނަންނީ…. ” ނިހާދު ލޫޝާގެ ކަކުލަށް ފުމެލަމުން ބުންޏެވެ.\n” ވަރަށް ތަދުވޭ…. ” ރޮވިފައިވާ ރާގަކަށް ލޫޝާ ބުންޏެވެ. ނިހާދު ލޫޝާ ގެ އަތުގައި ހިފައިގެން ނަގަން އުޅުނެވެ. އެވަގުތު ނަމާދު ކޮށް ނިމިގެން ކޮޓަރިން ހަދީޖާ ބޭރަށް ނިކުތެވެ. ލޫޝާ ވެއްޓިފައި އޮތްތަން ފެނުމުން އަވަސް އަވަހަށް ލޫޝާ އާއި ދިމާއަށް ހަދީޖާ ދިޔައެވެ.\n” ނިހާދު. ލޫޝާ އަށް ކިހިނެއްވީ؟” ހަދީޖާ އަހާލިއެވެ.\n” ދައްތާ. ލޫޝާ ވެއްޓުނީ….” ނިހާދު ބުންޏެވެ.\n” ކޮންތާކު؟” އަވަސް އަވަހަށް ހަދީޖާ އަހާލިއެވެ.\n” ފާރަށް އަރަނިކޮށް. ” ނިހާދު ޖަވާބު ދިނެވެ.\n” އެހެން ވެގެން ދައްތަ ބުނަނީ ކުޅެން ފާރަށް ނާރަން. ކުޅޭނެ ތަން ނެތީކީއެއްނޫނެއްނު. މިހާރު އަނެއްކާ މިއޮތީ ވެލިފުނި ތިރިވެފައި. ނިހާދުގެ ބައްޕަ ގެޔަށް އައިސް މިތަން ފެނުނީމައި ކިހާ ރުޅިއަންނާނެ…. ” ހަދީޖާ ބުންޏެވެ.\n” ގޭތެރޭގައި ކުޅުނީމައި މަންމަ އަށް އުދަގޫވަނީ… ” ލޫޝާ ރޮވިފައިވާ ރާގަކަށް ބުންޏެވެ.\n” އަޑުގަދަކޮށް ކުޅުނީމައެއްނުދޯ. ދެން އަވަހަށް ހިނގާ ފެންވަރައިގެން ބޭސްއަޅަން. ދައްތަ ފެންވަރާށޭ ބުނީމައިވެސް ފެންނުވަރާ ތިއިންނަނީ. މީހުން ބުނާނެ ތިއީ ހަޑިކުއްޖެކޭ….ހަނޑިގިއްލާއޭ. ” ހަދީޖާ އޯގާތެރި ރާގެއްގައި ލޫޝާ އަށް ބުންޏެވެ.\nހަދީޖާ ލޫޝާ އާއި ނިހާދުގެ އަތުގައި ހިފައިގެން ގޭތެރެއަށް ވަނެވެ. ހަދީޖާ ލޫޝާ ފެންވަރުވާ ރީތިކޮށް ލިއެވެ. ބޮލުގެ އިސްތަށިގަނޑުގައި ޖެހިފައިހުރި ގޮއްތައް ފިލުވަން ގިނައިރު ނެގިއެވެ. ބުރަކަށީގަޔާއި ކަކުލުގައި މަށައިގެން ދިޔަތަނުގައި ބޭސްއުނގުޅިއެވެ.\n” ކޮބާ ދައްތަ ދަސްކުރަން ބުނި އެތި ދަސްކުރިންތަ؟” ޙަދީޖާ އަހާލިއެވެ. އެސުވާލަށް ނިހާދު އާއި ލޫޝާ ޖަވާބެއް ނުދިނެވެ.\n” ދައްތަ ދަސްކުރަން މިދިނީ ނަމާދުކުރާ އިރު ކިޔާތަކެތި. ތިކުދިން ދައްތަ ބުނާ ގޮތައް ނުހަދަންޏާ ކިހިނެއްވާނީ؟ އެއްވެސް އެއްޗެއް ނޭނގޭ ކުދިންނަށްތަ ވާން ބޭނުންވަނީތަ؟” ޙަދީޖާ އަހާލިއެވެ.\n” ދައްތާ. އަހަރެން ދައްތަ އާއި ސުވާލެއް ކުރަންތަ؟” ނިހާދު އެއްދިމާއަކަށް ގެލިފައި އިނދެގެން ސުވާލުކުރިއެވެ.\n” ސުވާލެކޭ؟ ކޮންސުވާލެއް؟” ހީލަމުން އޯގާތެރި ކަމާއި އެކީގައި ހަދީޖާ އަހާލިއެވެ.\n” ބައްޕަ ނިހާދުދެކެ ރުޅިއަންނަނީ ކީއްވެގެންތަ؟” ހަދީޖާ ހައިރާން ކަމާއި އެކީގައި ނިހާދު އަށް ބަލާލިއެވެ. (ނުނިމޭ).\nWow😍… Varah reethi mi part vx… When next??? Waiting for it\nMe first dhw….. V reethi mi part vx….. Waiting fr nxt…… LYSM maahkko……. 💖\nVarah😍😍varah😘😘reethi😍😍maa sha Allah😍😍.Curiously 😍😍😍waiting 😍😍😍for😍😍 the😍😍 next 😍😍😍part….


Mirey Ge Match Balan Hiyaa Flat Sarahahdhugai Bodu Screen Eh\nހިޔާ ފްލެޓް ސަރަހައްދުގައި އެޗްޑީސީން ބެހެއްޓި ސްކްރީން- ފޮޓޯ: އެޗްޑީސީ\nމިރޭގެ މެޗު ބަލަން ހިޔާ ފްލެޓް ސަރަހައްދުގައި ބޮޑު ސްކްރީނެއް\n13 އޮކްޓޯބަރ 2021 - 16:54:24\nސާފް ޗެމްޕިއަންޝިޕްގައި މިރޭ އިންޑިއާ އާ ދެކޮޅަށް ރާއްޖެ ކުޅޭ މެޗު ބަލަން ހުޅުމާލޭ ދެ ވަނަ ފޭސްގެ ހިޔާ ފްލެޓް ސަރަހައްދުގައި ބޮޑު ސްކްރީނެއް ބަހައްޓައިފި އެވެ.\nމި އިންތިޒާމު ހަމަޖައްސާފައިވަނީ ހައުސިން ޑެވްލޮޕްމެންޓް ކޯޕަރޭޝަން (އެޗްޑީސީ) އާއި ދިރާގު ގުޅިގެންނެވެ.\nސާފް ޗެމްޕިއަންޝިޕްގެ ސެމީ ފައިނަލްގައި ރާއްޖެއާ އިންޑިއާ މިރޭ ވާދަކުރާ މެޗުގެ ފޯރި އިތުރު ކުރުމުގެ ގޮތުން، ކާނިވާ ސަރަހައްދުގައި ބޮޑުބެރު ޝޯއަކާއި އެކު ހަރަކާތްތަކެއް ކުރިއަންގެންދިއުމަށް ޔޫތު މިނިސްޓްރީންވެސް ވަނީ ނިންމާފައެވެ.\nނަމަވެސް މިކަމަށްވަނީ ބައެއް ދީނީ ޢިލްމުވެރިންގެ ފާޑުކިޔުން އަމާޒުވެފައެވެ.\nއިލްމުވެރިންގެ މި ފާޑުކިޔުމާއި ގުޅިގެން، އެކަމަށް ރައްދުދެއްވަމުން މަހްލޫފް ވިދާޅުވީ މިރޭ ބޮޑު ސްކްރީންގައި މެޗު ބެލުމާއެކު ކުރިއަށްގެންދަން ރާވާފައިވަނީ ބޮޑުބެރު ކަމަށެވެ.\n"އަޅުގަނޑުމެން މިއުޅެނީ ފުޓުބޯޅަ ފޯރިނަގާށެވެ، ނާޗަރަންގީ ކުޅޭކަށްނޫނެވެ. ދަނޑުގަ ބޮޑުބެރާއެކު ނަގާފޯރި ކާނިވާ ސަރަހައްދުން މެޗުބަލާ ސަޕޯޓަރުންނާއި ހަމައަށް ގެންގޮސްދިނުމަށެވެ". ޔޫތު މިނިސްޓަރު އަހުމަދު މަހްލޫފް\nއަންގާރަ ދުވަހު މަހްލޫފް ކުރެއްވި ޓްވީޓެއްގައި ވިދާޅުވީ ބުދަ ދުވަހު ހަވީރުން ފެށިގެން ކާނިވަލުގަ މެޗު ބެލުން އަދި މިޔުޒިކް ޝޯވް ގެންދަން ރޭވިފައިވާ ކަމަށެވެ. އަދި ރާއްޖެ މެޗުން މޮޅުވެއްޖެނަމަ ފައިނަލް މެޗާ ހަމަޔަށް ކޮންމެ ރެޔަކު ޝޯވް ބާއްވާގޮތަށް ހަމަޖެހިފައިވާ ކަމަށް ވެސް މަހްލޫފް ވިދާޅުވެފައިވެއެވެ.\nސާފް ޗެމްޕިއަންޝިޕްކުޅިވަރުގައުމީ ޓީމް


Noos thakugai IT Park ey Guest House ey liyumakee faseyha kameh: Shaad – adduLIVE\nނޫސްތަކުގައި އައިޓީ ޕާކޭ ގެސްޓް ހައުސްއޭ ލިޔުމަކީ ފަސޭހަކަމެއް: ޝާޑު\nSep 14, 2018, 11:20 ހަސަން އަޝްރަފް\nނޫސްތަކުގައި އައިޓީ ޕާކާއި ގެސްޓް ހައުސްގެ ވާހަކަ ލިޔުމަކީ ވަރަށް ފަސޭހަކަމެއް ކަމުގައި ހުޅުދޫ ދާއިރާގެ މަޖިލިސް މެންބަރު މުހައްމަދު ޝާހިދު ވިދާޅުވެއްޖެއެވެ.\nޝާޑު މިހެން ވިދާޅުވީ މިއަދު ފޭދޫ ރައްޔިތުންނާއި ރައީސް ޔާމީން ބައްދަލުކުރެއްވުމަށް ބޭއްވި ރަސްމިއްޔާތުގައި ވާހަކަ ދައްކަވަމުންނެވެ.\nބެލެވޭ ގޮތުގައި ޝާޑު މިހެން ވިދާޅުވީ އައްޑޫގައި އައިޓީ ޕާކެއް އެޅުމަށާއި ގެސްޓް ހައުސް ތަރައްޤީ ކުރުމަށް ރައީސް ޔާމީން ވެވަޑައިގެންނެވި ވައުދު ނުފުއްދޭތީ ކުރިމަތިވާ ފާޑުކިޔުންތަކަށް ރައްދު ދެއްވުމުގެ ގޮތުންނެވެ.\nއައްޑޫގައި އައިޓީ ޕާކެއް އަޅުއްވާނެ ކަމަށް ރައީސް ޔާމީން ވައުދުވެ ވަޑައިގެންނެވީ މީގެ4އަހަރާއި7މަސް ދުވަސް ކުރިންނެވެ. އެހެން ނަމަވެސް މިއަދާއި ހަމައަށް ވެސް އެވައުދު ފުއްދިފައެއް ނުވެއެވެ.\nއެހެން ނަމަވެސް ރޭ ހިތަދޫގައި ވާހަކަ ދައްކަވަމުން ރައީސް ޔާމީން ވަނީ4އަހަރާއި7މަސް ފަހުން ފުރަތަމަ ފަހަރަށް އައިޓީ ޕާކްގެ ވާހަކަ ދައްކަވާފައެވެ.\nފޭދޫ ހިއްކި ބިމުގައި ބޭއްވި ޖަލްސާގައި ވާހަކަ ދައްކަވަމުން ޝާދު ވިދާޅުވި ގޮތުގައި އައިޓީ ޕާކާއި އައްޑޫގެ ޓޫރިސްޓް ބެޑް ކެޕޭސިޓީ އިތުރުކުރެވޭނީ ތަރައްޤީ ކުރެވިގެން ކަމަށެވެ.\n"އަޅުގަނޑުމެންނަށް އެކި އެކި ނޫސްތަކުގައި ނޫނީ ދޭތެރެ ދޭތެރެއިން އައިޓީ ޕާކޭ ގެސްޓް ހައުސްއޭ މިވާހަކަ ދެންނެވިދާނެ. މިއީ ވަރަށް ފަސޭހަކަމެއް. އެކަމަކު ހަގީގަތުގައި އައިޓީ ޕާކު ވެސް ބެޑް ކެޕޭސިޓީ ވެސް އިތުރުކުރެވޭނީ ތަރައްޤީ ކުރެވިގެން." ޝާޑު ވިދާޅުވިއެވެ.\nޝާޑު ވިދާޅުވި ގޮތުގައި އައްޑޫއަށް ތަރައްޤީ ގެންނަން ޖެހެނީ ދެމެހެއްޓެނިވި ގޮތެއްގައި ކަަމަށެވެ. އެގޮތުން ގެސްޓް ހައުސް އެޅުމަށް ފުރަތަމަ ނަރުދަމާ އާޢި ސާފު ބޯފެނުގެ ޚިދުމަތް ޤާއިމްކުރަން ޖެހޭކަމަށެވެ.\nއެހެން ނޫނީ ގެސްޓް ހައުސްތަކަށް ފަތުރުވެރިން އަންނާނީ އެންމެ ފަހަރަކު ކަމަށާއި އޭރުން ހުރިހާ ގެއްލުމެއް ލިބޭނީ އައްޑޫ ރައްޔިތުންނަށް ކަމަށް ޝާޑު ވިދާޅުވިއެވެ.\nއަދި އައިޓީ ޕާކު ވެސް ގެސްޓް ހައުސް ވެސް ހެދެން އަންނަނީ ފެނާއި ނަރުދަމާ އެޅިގެން ކަމަށް ޝާޑު ވިދާޅުވިއެވެ.


22 meehehge furaana salaamayikuran Sonu Sood ehee vejje\n22 މީހެއްގެ ފުރާނަ ސަލާމަތްކުރަން ސޯނޫ އެހީ ވެއްޖެ\nބެންގަލޫރު ހޮސްޕިޓަލަށް އޮކްސިޖަން ފޯރުކޮށްދޭން ސޯނޫގެ ޓީމުން މަސައްކަތް ކުރަނީ\nއިންޑިޔާގެ ބެންގަލޫރޫގެ ހޮސްޕިޓަލަކުން އޮކްސިޖަން ހުސްވާތީ އެ ހޮސްޕިޓަލުން އެހީއަށް އެދި ކުރި އިލްތިމާސަށް އެކްޓަރު ސޯނޫ ސޫދު އާއި އޭނާގެ ޓީމުން އިޖާބަ ދިންލެއް އަވަސްކަމުން ގިނަ ބައެއްގެ ތައުރީފު އަނެއްކާ ވެސް ސޯނޫ އަށް އަމާޒުވެއްޖެ އެވެ.\nއެ ވަގުތު އެ ހޮސްޕިޓަލުގައި ވަރަށް ހާލު ބޮޑު 22 މީހަކު އޮކްސިޖަން ގުޅާފައި ތިއްބެވެ. އެންމެ ވަގުތުކޮޅަކަށް ވެސް މި މީހުންނަށް އޮކްސިޖަން ނުލިބިއްޖެނަމަ އެ މީހުންނަށް ދުނިޔޭގައި ތިބެވޭނެ ކަމުގެ އުންމީދެއް ނެތެވެ. މިފަދަ ދަނޑިވަޅެއް ހޮސްޕިޓަލުން ކުރި އިލްތިމާސަށް އިޖާބަދިނީ ބެންގަލޫރޫގެ ލޯކަލް ސަރުކާރަކުން ނޫނެވެ. އަދި ސިޓީ ކައުންސިލް ފަދަ އެ ސްޓޭޓް ހިންގުމާ ހަވާލުވެ ތިބި މީހުންނެއް ނޫނެވެ. އެ ހޮސްޕިޓަލަށް އޮކްސިޖަން ފޯރުކޮށްދިނުމުގައި މަސައްކަތްކޮށްދިނީ ސޯނޫ އާއި ޓީމުންނެވެ.\nސޯނޫ ސޫދު ޗެރިޓީ ފައުންޑެޝަންގެ ޓީމު މެމްބަރަކަށް ގުޅާފައި ހޮސްޕިޓަލުގެ އިސް މީހަކު އެ ހޮސްޕިޓަލުގެ ހާލަތު ބަޔާން ކޮށްދިނެވެ. އޭރުވެސް އޮކްސިޖަން ނުލިބިގެން އެ ހޮސްޕިޓަލުގައި ތިބި ހާލު ބޮޑު ދެ މީހެއްގެ ފުރާނަ ހިނގައްޖެ އެވެ.\nސޯނޫގެ ޓީމަށް މި ޚަބަރު ލިބުނީ ރޭގަނޑު ދަންވަރުގެ ވަގުތެއްގައި ނަމަވެސް ވަގުތުން އެ ޓީމު މަސައްކަތް ފެށި އެވެ. އަދި އޮކްސިޖަން ސިލިންޑަރެއް ވަގުތުން ހޮސްޕިޓަލަށް ފޮނުވި އެވެ. އަދި މަދު ގަޑިއިރެއްގެ ތެރޭގައި އިތުރު 15 ސިލިންޑަރު ހޯދާފައި ފޮނުވައިދިނެވެ.\nއޭއެންއައި ނިއުސް އެޖެންސީ އާ ވާހަކަ ދައްކަމުން ސޯނޫ ބުނީ އެ މީހުންނަށް މިހާ އަވަހަށް ކަންކަން ކޮށްދެވެނީ މުޅި ޓީމުގެ މަސައްކަތް ބަރާބަރު ކަމުންނެވެ.\n"އަހަރެމެންނަށް ފޯނު ކޯލު ލިބުނު ހިސާބުން މަދު މިނިޓް ކޮޅެއް ތެރޭގައި މުޅި ޓީމު މަސައްކަތް ފަށައިފި. މުޅި ރޭގަނޑު ޓީމުގެ އެންމެން ހޭދަކުރީ އެ ހޮސްޕިޓަލަށް އޮކްސިޖަން ސިލިންޑަރުތައް ފޯރުކޮށްދިނުމުގައި. އަހަރެމެން ކުޑަކޮށް ލަސްވިނަމަވެސް އެތަކެއް އާއިލާއަކަށް އެމީހުންގެ ލޯބިވާ މީހަކު ގެއްލުނީސް،" ސޯނޫ ބުންޏެވެ.\nސޯނޫ ބުނި ގޮތުގައި އޭނާގެ ޓީމުގެ ހަމަ ކޮންމެ މީހަކަށް ޝުކުރު އަދާކުރަން އޭނާ ބޭނުމެވެ. އެތައް ބަޔެއްގެ ފުރާނަ ސަލާމަތްކުރަން އެރޭ ހަތަރުދަމު ކުރި މަސައްކަތަށެވެ.\n"އަހަރެންގެ ހީރޯ ތަކާ މެދު ފަޚުރުވެރިވަން. ރޭގަނޑު ހަތަރުދަމު ކުރި ބުރަ މަސައްކަތުން ބެންގަލޫރު ހޮސްޕިޓަލަށް އޮކްސިޖަން ސިލިންޑަރުތައް ފޯރުކޮށްދީ 20 މީހުންގެ ފުރާނަ ސަލާމަތް ކުރަން އެމީހުން ވަނީ އެހީތެރިވެދީފައ،" އެ މަސައްކަތުގައި އުޅުނު ޓީމުގެ މެމްބަރުންގެ ނަންތައް ވަކިވަކިން ޓެގްކޮށްފައި ސޯނޫ ކުރި ޓުވީޓެއްގައި ބުނެފައި ވެއެވެ.


Maldives Bussiness Award: Aharuge viyafaari kunfunyakah Ooredoo - One Online\nމޯލްޑިވްސް ބިޒްނަސް އެވޯޑްގައި ދޭ އަހަރުގެ އެންމެ ފާހަގަ ކޮށްލެވޭ ވިޔަފާރިއަށްދޭ އެވޯޑު އުރީދޫ މޯލްޑިވްސް އަށް ލިބުމުން އެ އެވޯޑު އެ ކުންފުނީގެ ހެޑް އޮފް ސޭލްސް ހުސެއިން ނިޔާޒު އުފުލާލަނީ --- ފޮޓޯ/ އުރީދޫ\nމޯލްޑިވްސް ބިޒްނަސް އެވޯޑް: މިދިޔަ އަހަރުގެ ދެ އެވޯޑެއް ދިފާއުކޮށް، އަހަރުގެ ވިޔަފާރި ކުންފުންޏަކަށް އުރީދޫ\nމޯލްޑިވްސް ބިޒްނަސް އެވޯޑް (އެމްބީއެސް) ގައި ދޭ، އަހަރުގެ އެންމެ ފާހަގަ ކޮށްލެވޭ ވިޔަފާރިއަށްދޭ އެވޯޑު އުރީދޫ މޯލްޑިވްސްއަށް ލިބިއްޖެއެވެ.\nކްރޮސްރޯޑްސް މޯލްޑިވްސްގައި މިރޭ ބޭއްވި މޯލްޑިވްސް ބިޒްނަސް އެވޯޑްސް 2019 ގެ ގާލާގައި "ބިޒްނަސް އޮފް ދި އިޔާ" އެވޯޑާ އުރީދޫގެ ފަރާތުން ހަވާލުވެވަޑައިގަތީ އެކުންފުނީގެ ހެޑް އޮފް ސޭލްސް ހުސެއިން ނިޔާޒެވެ.\nއަހަރުގެ ވިޔަފާރި ކުންފުނީގެ އެވޯޑުގެ އިތުރުން އުރީދޫން ވަނީ، މިއަހަރު އަލަށް ތައާރަފްކުރި ޕީޕަލްސް ޗޮއިސް އެވޯޑްސް ކެޓަގަރީން އެންމެ ރަނގަޅު ސީއެސްއާރު ޕްރޮގްރާމުގެ އެވޯޑު ވެސް ހޯދައިފައެވެ.\nއެ އެވޯޑު އުރީދޫ މޯލްޑިވްސް އަށް ލިބުނީ، އެކުންފުނީގެ އިޖްތިމާއީ ޒިންމާގެ ދަށުން ޔޫއެންޑީޕީ މޯލްޑިވްސްއާއި އެޗްޑީސީއާ ގުޅިގެން ހިންގާ ސްމާޓް ސިޓީ ޕްރޮޖެކްޓަށެވެ.\nމި ދެ އެވޯޑުގެ އިތުރުން މިރޭގެ ރަސްމިއްޔާތުގައި މިދިޔަ އަހަރުގެ ބިޒްނަސް އެވޯޑްސްގައި ވެސް އުރީދޫން ހާސިލުކުރި އެކްސެލެންސް އިން އިންފޮމޭޝަން އެންޑް ކޮމިއުނިކޭޝަން އެވޯޑާއި ފޮރިން ޑައިރެކްޓް އިންވެސްޓްމަންޓް އޮފް ދަ އިޔާ އެވޯޑު ވަނީ ހޯދައިފައެވެ.\nބިޒްނަސް އެވޯޑްސް އަކީ ރާއްޖޭގެ ވިޔަފާރީގެ ދާއިރާ ތަރައްގީ ކުރުމަށް ކުރާ މަސައްކަތާއި އިގްތިސާދަށް އަންނަ ބަދަލުގެ އިތުރުން އެހެން ވިޔަފާރިތަކަށް ހިތްވަރުދިނުމަށް ދޭ އެވޯޑެކެވެ.\nމޯލްޑިވްސް ބިޒްނަސް އެކްސްޕޯ 2020\nމޯލްޑިވްސް ބިޒްނަސް އެކްސްޕޯ ކާމިޔާބު ކަމާއެކު ނިންމާލައިފި\nއާންމު ހިއްސާދާރުން ތަމްސީލުކުރާ ޑައިރެކްޓަރު ހޮވާ އިންތިހާބުގައި ލާނީ އީ-ވޯޓިން: އުރީދޫ


Arabiyyaa imaaraathun dharivarunnah nuurakkaleh adhi neiy: Minister | Mihaaru\nއަރަބިއްޔާ އިމާރާތުން ދަރިވަރުންނަށް ނުރައްކަލެއް އަދި ނެތް: މިނިސްޓަރު\nއަރަބިއްޔާ ސްކޫލުގެ ތަނބުތަކުގައި ވަރަށް ބޮޑަށް ރެނދުލާފައި.--\n24 ނޮވެމްބަރ 2021 - 10:29\nއަރަބިއްޔާ ސްކޫލު އިމާރާތުގެ ތަނބުތަކުގައި ރެނދުލައިފައި ހުއްޓަސް ދަރިވަރުންނަށް އަދި ނުރައްކަލެއް ނެތް ކަމަށް އެޑިއުކޭޝަން މިނިސްޓަރު އައިޝަތު އަލީ މިއަދު ވިދާޅުވެއްޖެ އެވެ.\nމަޖިލީހުގެ މިއަދުގެ ޖަލްސާގައި މިނިސްޓަރުންނާ ސުވާލުކުރުމުގެ ވަގުތުގައި އެކަމާ ގުޅިގެން މެމްބަރަކު ކުރެއްވި ސުވާލަށް ޖަވާބުދެއްވަމުން މިނިސްޓަރު ވިދާޅުވީ 2013 ވަނަ އަހަރު ހުޅުވި އަރަބިއްޔާ ސްކޫލު އިމާރާތުގައި ބޮޑެތި ރެނދުތަކެއް ހުރިކަން ފާހަގަވީ މިދިޔަ އަހަރުގެ ޑިސެމްބަރުގައި ކަމަށެވެ.\nއެކަން ފާހަގަވުމާއެކު އިންޖިނިއަރުންގެ ޓީމަކާއި ޕްލޭނިން މިިނިސްޓްރީ ގުޅިގެން އަރަބިއްޔާ އިމާރާތުގެ ވިޝުއަލް އިންސްޕެކްޝަންއެއް ހަދާފައިވާ ކަމަށް މިނިސްޓަރު ވިދާޅުވި އެވެ. އަދި އެ ރިޕޯޓު އެޑިއުކޭޝަން މިނިސްޓްރީއާ ހިއްސާކޮށްފައިވާ ކަމަށް ވިދާޅުވި އެވެ.\nމިނިސްޓަރު ވިދާޅުވި ގޮތުގައި އެ އިންސްޕެކްޝަން ރިޕޯޓުގައި މައިގަނޑު ކަމަކަށް ފާހަގަކޮށްފައި އޮތީ ވިޝުއަލް އިންސްޕެކްޝަނަކުން އިމާރާތުގައި ހުރި ގެއްލުންތައް އަންދާޒާކުރަން ނޭނގޭ ކަމަށެވެ. އެހެންވެ އެތަނުގެ ސްޓްރަކްޗަރަލް އެސެސްމަންޓެއް ހެދުމަކީ މުހިންމު ކަމެއް ކަމަށް ގަބޫލުުކޮށް އެ މަސައްކަތް މިހާރު ފަށާފައިވާ ކަމަށް ވިދާޅުވި އެވެ.\nHalaaku vamun dhaaa Arabiyya imaaraathuge bodu assessment eh hadhan havaalu koffi\n"އެ ރިޕޯޓުގައި ފާހަގަކުރާ ގޮތުގައި އަދިއެއް ދަރިވަރުންނަކަށް ގެއްލުމެއް ނެތް. އަޅުގަނޑުމެން ވަރަށް ކްލޯޒްލީ މޮނީޓާ ކުރަމުން މިދަނީ. ކިރިޔާ ވެސް ދަރިވަރުންނަށް ނުރައްކާ ވާކަން އަޅުގަނޑުމެންނަށް އެނގޭ ހާލަތުގައި އަޅުގަނޑުމެން އެތަނުން ކުދިން ނެރުމުގެ މަސައްކަތް ކުރިއަށް ގެންދާނެ،" މިނިސްޓަރު ވިދާޅުވި އެވެ.\nއޭނާ ވިދާޅުވީ މިހާރުން މިހާރަށް ވެސް އަރަބިއްޔާ ސްކޫލަށް ބޭނުންވާ މަރާމާތު އެނގޭނީ ސްޓްރަކްޗަރަލް އެސެސްމަންޓަށް ފަހު ކަމަށެވެ. އެ އެސަސްމަންޓް ނިމުމަށް ދެ މަހެއްވަރު ބޭނުންވާނެ ކަމަށް ވިދާޅުވި އެވެ.\n"...މިހާރު ޕްލޭން ކޮށްފައި އޮތީ މި އަންނަ ސްކޫލު ބަންދަށް އެ މަރާމާތުތައް ކުރެވޭނެ ސްޕީޑުގައި ސްޓްރަކްޗަރަލް އެސެސްމަންޓު ހެދުން. ސްޓްރަކްޗަރަލް އެސެސްމަންޓުގެ ބައެއް ކަންކަން ރާއްޖެއިން ބޭރަށް ފޮނުވައިގެން ވެސް ބަލަންޖެހޭ،" މިނިސްޓަރު ވިދާޅުވި އެވެ.\nއަރަބިއްޔާ ސްކޫލުގެ އާ އިމާރާތް ސެޕްޓެމްބަރު 19، 2013 ގައި ހުޅުވައި، ކިޔަވައިދޭން ފެށިތާ އަށް އަހަރުގެ ތެރޭގައި، އެ ސްކޫލުގެ ތަނބުތަކުގައި ބޮޑެތި ރެނދުލައި ވަރަށް ބޮޑަށް ހުރީ ހަލާކުވެފަ އެވެ. އެހެންވެ ދަރިވަރުންގެ ސަލާމަތްތެރިކަމާ މެދު ބެލެނިވެރިން ދަނީ ކަންބޮޑުވުން ފާޅުކުރަމުންނެވެ.\nއެޑިއުކޭޝަން މިނިސްޓަރު އެޑިއުކޭޝަން މިނިސްޓްރީ އަރަބިއްޔާ ސްކޫލް ޑރ. އާއިޝަތު އަލީ، އެޑިއުކޭޝަން މިނިސްޓަރު\nމިއޮތީވާ ބަޔެއް ވެރިކަމަށް ލެވިފަ. އަސްލަމް ކައިރީ ބުނެބަލަ ހިޔާފްލެޓް ބާއްވައިފަ މިތަން ތަޅާށޭ\nފޮޓޯއިން ތިޔަފެންނަނީ ވިޝުއަލް އެސަސްމަންޓް މަށަށް. މަގޭދަރި ސްކޫލް ބަދަލުކުރާނަން. މިސަރުކާރުން ބޭނުން ވަނީވެސް އެހެން ހަދަން.\nމިނިސްޓަރަށް ނިދޭކަންވެސް ރަނގަޅު.. ޖިނާއީ ދައުވާއެއް ކުރަން ނުޖެހިއްޖެއްޔާ ރަނގަޅު އިހުމާލު ވީ ބަޔެއްގެ މައްޗަށް\nއާނ އަދި ބައެއްގެ ބޮލަށް ތިޔަ ތަން ނުވެއްޓޭތާ. އެހެންވީމަ ދޯ ނުރައްކަލެއް ނެތީ؟\nއަޅުގަނޑަށް ހީވަނީ އެ އިމާރާތުގެ ސްޓްރަކްޗާގަ ގޯހެއް ނެތްކަން ޔަގީން ކުރެވެންދެން އެ އިމާރާތަށް ކުދިން ވައްދައިގެން ނުވާނެހެން..\nއަރަބި ތަޢުލީމު އުނގެނޭ ކުދިން ވީމަ ނުކަރަންނެތީއެވެ. މޮޑަން ޑިމޮކުރަސީ ތަޢުލީމު އުނގެނޭ ކުދިންނަމަ ނުރައްކާ އޮތީސް ކަން ކަށަވަރު. އެވަރަށް ރެދުއަޅާފައި ހުރި އިމާރާތުގެ ތެރޭގައި ދަރިވަރުން އުޅުން ނުރައްކާ ނޫންކަމަށް ބުނާނީ މޮޔައެއް!\nއެކަން ވެސް އެ ހަމަ ޖެހުނީނު، ގައްޑާ މިނިސްޓަރުން ކޮޅެއް މި އުޅެނީ\nއައިޝަތު އަލީއަކީ މަޖުލީހުގެ ޕުރިންސިޕަލްސާހަބުގެ އޭސްޓާ ލިބިލެއްވި ކަމަނާއެއް. އެހެންވީމާ ރެނދުއަޅާ ބޮލަށްވެއްޓުނަސް ނޯންނާނެތާ މައްސަލައެއް.\nދިވެހި ރާއްޖޭގައި ކިޔަވައިގެން ތިބިމީހުން މަދުކަމުން ސަރވޭކުރަންވެސް މިޖެހެނީ ބޭރަށް ތަމބުފޮނުވަން\nމާލެ ފުރިފަ ހުސް ބިޔަ އިމާރާތްތަކުން. އެކަމު އެއްޗެއް އެނގޭ މީހެއް ނެތްކަމަށް އެވަނީ.\nރަގަޅު ވާހަކައެއް. މާދަމާ ބޮލަށް ވެއްޓުނަސް ޒިއްމާ ނަގާނެ މީހަކު ނުހުންނާނެ. ތިޔަ އިމާރާތް އެޅި ކުންފުނި ވެސް މިހާރަކު ވުޖޫދުގަނެތް